
RANJENA 


Bio sam još posve malo dijete. Na putu nađoh 
četverouglasti pljosnati čavao, kojim pribijaju potkovu 
na papke volu. Ogledam ga, nov je novcat, sviđa mi se. 

Uz put raste susjedova trešnja. Lijepa je i velika. 
Koža joj je posve glatka, crvenkasto pisana. Znam, da 
rodi izvrsnim voćem. 

Sjetih se, da susjedovi muče moje roditelje. Gone 
ih i radi paše i radi prolaza i radi smetanja posjeda. 
Užasno kunu i proklinju, kada naša ovca ili janje ili 
pura ili kokoš preskoče na njihovo zemljište. I tuku te 
jadne životinje, koje ne znaju i ne mogu znati, što je 
naše, a što je njihovo. Da, oni i nas djecu progone, oni 
su naši krvni neprijatelji. Pače i oca mi htjedoše ubiti, 
kad je vozio sijeno. 

Jest, moram im se osvetiti! Kad oni nama toliku 
štetu čine, učinit ću i ja njima. 

Uzeh lijepi kamen, pođoh k onoj trešnji, pa prislo¬ 
nili šiljak oštroga čavla na onu čistu, svijetlu i glatku 
koru. Udarih kamenom po glavici. Čavao probije onu 
neoštećenu koru i zarije se u deblo. Milo mi bijaše. 
Stadoh živahno zabijati. Čavao izmiče ispod mojih 
udaraca i sakriva se u trešnji, a u meni se razbjesnila 
neka neobična radost, kakve dosada nikada ne osjetih. 
Već je i glavica sravnjena s korom. Zadnji udarac po¬ 
tjera i glavicu u drvo, a rani koru naokolo, kao kada 
dijete dobije modrice pavši nesmotreno. 

Sav uzrujan pobjegoh, a onda se ogledah, nije li 
me tkogod vidio. 

Savjest mi se probudi, pa mi reče, da sam učinio 
prvi grijeh, zločin. Ta što je trešnja kriva? Još je i 
manje kriva, nego one naše životinje, koje uskoče na 
susjedovu pašu. Ona tu stoji i sprema slatke, crvene, 
debele trešnje, krasne darove za male i velike ljude. 

— Ah, kako ju je to moralo boljeti, tako oštar 
čavao pa tako duboko u tijetu. Pa onaj udarac po kori, 
ona masnica. 

I potrčah natrag. Zarijem noktiće u onu ranu, i 
hoću čavao da izvadim. Tek ga se mogu dotaći, ali 
zahvatiti ga ne mogu. Strašno. Zaplakah gorko i po¬ 
đoh kući plačući. 

Toga dana bio sam vanredno nesrećan. Kad bih 
barem znao moliti! Molio bih Boga, da mi ovaj užasni 
grijeh oprosti. Molio bih ga, da trešnji izliječi onu ranu, 
da joj ne da poginuti. Ali još moliti nijesam znao, tek 
me je mati učila svako jutro i svako veče. 

I kad mi je mati uveče po običaju kazivala molitve 
Očenaš, Zdravo, Marijo! Slava i Vjerovanje, izgovarao 


TREŠNJA. 

FRAN NOVLJAN. 

sam sve riječi pobožno, a u duši namjenjivah, da to 
sve bude za ranjenu trešnju. 

I tako sam rastao. Ni za što nijesam htio ići onim 
putem, da ne prođem mimo onu trešnju. 

* 

Zločin počinih u jesen, kada lišće pada s drveća. 
Bila je zima duga. Kadgod bih izdaleka promatrao one 
gole grane. I snijeg je jednom pao, pa ih krasno na- 
kitio kao i sve ostalo drveće. 

Došlo je i proljeće. Već su procvjetale kajsije i 
breskve. Već i ljubica po šikarama miriši. Pogledah 
golo granje ranjene trešnje. Obuze me neodoljiva sa¬ 
milost. — Svako će se drvo sada probuditi. I trava i 
cvijeće i trnje, sve je to već dugo spavalo, pa je vri¬ 
jeme, da se probudi. Samo se jedno drvo probuti ne će, 
ranjena trešnja zaspala je zauvijek. Onda će je susjed 
posjeći. Grane će pomalo spaliti u kuhinji, a deblo će 
u jesen dati raspiliti, pa načiniti bačvu. Nikad više ne 
će ona donijeti onih krasnih slatkih bobica. Ja je ubih, 
ja nesrećnik, ja grješnik — zločinac! — 

Ali eto. pomolilo se i na njoj cvijeće. Za nekoliko 
dana sva se osula cvijećem. Izgledala je kao veliki, 
veliki puni mjesec. 

Gospod me je Bog uslišio: zacijelio je ranu. 

Pođoh k ranjenoj trešnji, ali se prije dobro obaz- 
reh na sve strane, da me ne bi tkogod vidio. Cvate 
divno, sva okolica prekrasno miriši, u njoj pčele samo 
zuje. Jest rana je još tu, posve onakva, kakova bijaše 
u jeseni. Samo iz nje sluzi nekakova tekućina ljepkava, 
već je glavicu čavla posve prikrila. 

Hvala Bogu, možda će ipak preboljeti. 

I tako rastoh, i dorastoh i do crkve i do škole. I 
moliti sam već znao, i brojiti sam znao, i sijeno sam 
grabiti znao, mnogo sam toga znao. Došlo je vrijeme 
i prve ispovijedi. S ostalom sam djecom polazio na nauk 
u crkvu. I mati me je kod kuće za ispovijed pripra¬ 
vljala. 

Dugo sam ispitivao svoju savjest. Grijeha nijesam 
našao nego jedan, a to onaj teški i smrtni. . . . Dugo 
sam razmišljao, kako ću to župniku u ispovijedaonici 
reći. 

Dođe taj slavni dan. Kod ispovijedaonice sam 
čekao, dok na mene dođe red, i pobožno molio. Klekoh, 
prekrižih se i drhtavim glasom izmolih ispovijednu 
molitvu .... ispovijedam se Bogu svemogućem i Tebi, 
oče duhovni! .... 

— No, što si sagriješio, dijete moje? 

— Zabio sam čavao u tuđu trešnju. 

— Što si to učinio? 

— Zabio sam čavao u tuđu trešnju. 

Župnik bijaše Slovenac, pa me valjda nije razumio, 
zato me ljubezno ponovo pitao: 

— Reci, dijete moje, što si to učinio? 

— Žabi san cvek va tujo čerešnjo, rekoh u čistom 
materinjem narječju. 

— Jesi li slušao oca i mater? 

— Jesam. 

— Jesi li molio svaki dan? 

— Jesam. 

— Ideš li rado u crkvu? 

— Idem. 

— Ideš li rado u školu? 

— Idem. 

— Slušaš li gospodina učitelja? 

— Slušam. 

— Jesi li svakiput naučio kod kuće ono, što ti je 
gospodin učitelj zadao u školi? 

— Jesam. 

Sad me dobri župnik stane poučavati, ali ništa 
nijesam razumio, jer sam sa zebnjom očekivao, kako ce 
me ukoriti radi one ranjene trešnje. 

Ni riječi mi nije o tome rekao, nego me je odriješio 
od svih grijeha. 

Ustao sam od ispovijedaonice nezadovoljan, jer 
sam bio uvjeren, da dobri župnik nije razumio moj 
grijeh. 

* 

Kod svake slijedeće ispovijedi bio sam u sumnji, 
imam li onaj smrtni grijeh još jedan put reći ili ne. Ne 
rekoh nikada. Dosada živoj duši ne spomenuh toga 
svoga zločina. 

Trešnja je dalje rasla. Svakoga je proljeća lijepo 
evala, a onda donosila obilno slatkoga ploda. Čavao je 
posve obrastao, a na onom se mjestu učinila kvrga. 

Na glavi mi stalo cvjetati bijelo cvijeće. Išao sam 
životom i griješio. Ali prvi me je grijeh najjače tištao. 


Nedavno pohodih kod kuće starca oca i dobru ma¬ 
ter, koja mirno počiva iza crkve, gdje sam se prviput 
ispovijedao. I susjedovi se već tamo preseliše. Mlađi 
im u kući gospodare. Izmiriše se s mojim ocem, mojom 
braćom i sestrama. Vidješe rat i proljev krvi, osjetiše 
glad i nevolju. Cijeli se svijet tresao od neprijateljskoga 
bijesa, a oni pružiše jedni drugima pomirnice ruke. 
Zajedno kopahu, zajedno orahu, zajedno spremahu, 
zajedno moljahu i plakahu radi onih, koji bijahu na 
ratištu. Pokoljenja bijahu zavađena, a oni se iz¬ 
miriše. 

I dođoše drugi ljudi, sluge drugoga kralja, govore 
tuđim jezikom, dođoše da vladaju narodu. Stari župnik 
već davno iza crkve počiva. Iza njega je došao drugi: 
mlađi Hrvat. Ali ti mu novi ljudi proval'še u stan, 
svezaše ga, pa ga svezana odvedoše nekuda, na neku, 
kažu, Sardiniju. Došao je drugi svećenik, ne zna niti 
riječi hrvatski. On ne će ni jednoga grijeha 
ovoga naroda kod ispovijedi razumjeti. 

Ostavih svoj roditeljski dom i pođoh putem, 
što vodi mimo onu trešnju. Pratio me otac. Šutjeli smo, 
suze ugušiše rijeci. 

Došavši do trešnje pregledah joj ogromnu krošnju. 
Kod debla se zaustavih i nježno položih ruku na onu 
kvrgu, koja bijaše tako nisko, da sam se morao sagnuti. 

— Zbogom, ranjena moja trešnjo, proplakah i po¬ 
đoh dalje. 

Otac me nije razumio, ali proplakao je i on. 

— Ta ne plači, stao me miriti, lagano idući uza 
me, — još ćemo se vidjeti, ja sam još zdrav. Pokojne, 
Bože, pomiluj! 

Da ugušim uzbuđenje u sebi, stadoh intenzivno 
promatrati bregove i polje i drveće. Sve mi je to imalo 
aureolu. Okrenuh se. Vidjeh onu trešnju cijelu od po- 
danka do vrha. Krošnja joj bijaše okrugla kao velika 
glava baš onakva, kakova bijaše onoga proljeća, kad 
sam je u cvatu gledao, samo mnogo veća. Okružena 
bijaše krasnom anreolom, kakvu imadu sveci mučenici 
u našoj župnoj crkvi. 


FOTOGRAF. 

A. DAUDET. Preveo dr. D. Cepulić. 


Budući da je njihovo gospodarstvo izgledalo posve 
neznatno, a pokućstvo im stalo u ručne teretne dvo- 
koce, imali su da plate stanarinu unaprijed. Onakovu 
stanarinu, kakvu plaćaju oni, što se usele u sasma 
novu kuću, da joj zidove osuše, jer oni stanuju u petom 
spratu jedne posve nove kuće, na jednom od onih ve¬ 
likih nedovršenih boulevarda, punih izvješenih cedulja, 
ruševinskog kamenja i praznih zemljišta, ograđenih 
daskama; Njihove tri male sobe vrlo osvijetljene uprav¬ 
nim svijetlom, koje čini gole zidove još golijima, mirišu 
svježom bojom. Najprije dolazi slikarska radionica sa 
staklenim prozorima, s pruskim kaminom, mračnim i 
hladnim, u kom je pripravljena mala vatra od koksa, 
koju će da zapale samo u slučaju, ako dođe svijeta. 
Fotografije obitelji obješene su o zid: otac, mati, troje 
djece, sjedeći, stojeći, zajedno ,za se, u svim mogućim 
pozama; zatim ima tu nekoliko spomenika, pa ladanj¬ 
skih vidika izbiijedjelih od sunca. To sve datira iz 
doba, kad su bili bogati, i kad je otac fotografirao za¬ 
bave radi. No sada su u bijedi, i nemajući drugog za¬ 
nata pri ruci on pokušava da si stvori zanat iz onoga, 
što mu je negda bilo samo nedjeljna zabava. 


Aparat, što ga djeca sa strahopočitanjem okružuju, 
zaprema počasni prostor, sredinu ateliera, i čini se, da 
je u svoje posve nove novcate bakrene dijelove, ve¬ 
lika stakla, izbočena i jasna, upio svu raskoš, sav sjaj 
siromašnog malog stana. Ostalo pokućstvo je staro, 
potrto, crvotočno i tako neobično. Mati ima neko 
rđavo odijelo od crne svile i zgužvano, komadić čipke 
na glavi, držanje kao u kontoru, u koji mušterije ne do¬ 
laze. Otac, no otac, on je kupio jednu lijepu kapu, 
kakvu umjetnici nose, kratki kaput od baršuna, jer to 
djeluje na buržuja. Pod tom blistavom prnjom izgleda 
on sa svojim poput mjeseca velikim čelom a punim ilu¬ 
zija, s očima začuđenim i dobroćudnim jednako nov 
kao i njegov aparat. Pa kako se samo komeša, siromah 
čovjek. Kako samo ozbiljno sebe shvaća! Treba ga 
čuti, gdje govori djeci: Ne ulazite u tamnu sobu. Tamna 
soba! Mislio bi špilja kake vračare ... Zapravo, on je 
nesretnik vrlo uzbuđen. Kad plati stan, drva, ugljen, 
ne ostaje mu ni pare. Pa ako se mušterije ne popnu do 
njega, ako izlog, što je dolje na uglu vratiju, nikoga u 
prolazu ne zaustavi, što će mališi da jedu danas na¬ 
večer? ... Napokon, što Bog da. Uređivanje je dovr- 


— 5l — 


šeno. Nema više što da se pripremi, nema više što da 
sjaji. Sada sve ovisi samo o prolazniku. 

Prolaze časovi čekanja i tjeskobe. Otac, mati, 
djeca, sve je na balkonu, da vreba. Među tolikim 
svijetom, što prolazi, naći će se valjda jedan amater, 
do bijesa! ... Ali baš ne. Mnoštvo dolazi, odlazi, križa 
se duž pločnika. Nitko se ne zaustavlja. Da, ipak. Eto 
se jedan gospodin približio izlogu; On gleda slike, jednu 
za drugom; čini se, da je zadovoljan; sad će ,se popeti. 
Djeca ushićena već hoće da se peć zapali. — »Sače¬ 
kajmo još« mati će oprezno. Vrlo je dobro uradila. Jer 
gospodin je nastavio svoj put lutajući. Jedan sat prođe, 
prođu dva. Dan postade manje jasan. Veliki oblaci 
prolaze nebom. No ipak bi se u onoj visini dalo još iz¬ 
rađivati izvrsne snimke. Čemu, kad nitko ne dolazi? 
Svaki čas uzbuđenje, kriva radost, na stubama se čuju 
koraci, koji dolaze do posve blizu vratiju, pa se naglo 
izgube. Jednom je pače zazvonilo. Bio je to netko, tko 
je tražio starog stanara. Lica se produže, oči se na¬ 
pune suza. — »Nije moguće, —reče otac, — mora da su 
skinuli našu ploču.. . idi, mali, pa vidi.« Začas eto ti 
maloga natrag uprepašćena. Ploča je vazdan na svom 
mjestu, ali baš kao da je ni nema. Nitko ni da se 
obazre. 

Uostalom pada kiša. I doista, kiša počinje da pada 
na stakla ateliera s malim porugljivim šumom. Bou- 
levard se crni od kišobrana. Zađu u kuću, zatvore 
prozor. Djeci je zima, ali se peć ne može da zapali, 
kad sadržaje baš posljednju zalihu ugljena. Sve je poti¬ 
šteno. Otac koraca velikim koracima stisnutih pesti. 
A mati se sakriva u sobu, da je se ne vidi, gdje plače... 
Iznenada jedno od djece, što je izrabilo jedan čas, kad 
nije padala kiša, te izašlo na balkon, stade živo tuc- 

kati po oknima: »Tata, tata_ima netko dolje kod 

izloga.« I nije se mališ prevario. Eno jedna gospođa, 
vrlo dobro odjevena gospođa, gleda časkom u fotogra¬ 
fije, koleba se, podiže glavu. .. Ah, kad bi svi parovi 
očiju upravljeni na nju krili u sebi mrvu magneta, što 
bi se tada popeli uza stube grabeći sve četiri po če¬ 
tiri ... Napokon se gospođa odluči. Unilazi, uspinje se. 
Evo je. Brzo šibicu pod vatru, mališe u sobu na stranu. 
I dok otac poravnava svoju kapu, mati hiti da otvori 
sva uzbuđena, smiješeći se, a haljina joj stara od svile 
čedno šuška. 

»Da, gospođo, ovdje je to, da ovdje...« Sve se 
žurba, da je posjedne. To je jedna južnjakinja, pomalo 
brbljava, ali vrlo prijazna, i po svom profilu nipošto 
škrta. Prva je snimka promašena. Eh, pa šta, treba 
početi iznova, dabome! ... I bez tračka mrzovolje go¬ 
spođa južnjakinja opet prisloni lakat na stol i obuhvati 
bradu rukom. Dok joj fotograf raspoređuje nabore na 


MOJOJ 

U očaju dugih, besanih noći 
ja tražim, majko, tvoj nezapamćeni 
davno iščezli lik. 

U lutanju vječnom, majko, 
klonuše noge umorne; 
i oči moje 
uzalud tražeći tebe 
već gube svoj sjaj. 

Hladne grudi žude za toplim dahom tvojim. 


suknji, vrpce na kapi, čuje se zagušen smijeh, gurkanje 
prema malim staklenim vratima. To se djeca turaju 
da motre oca, gdje pruža glavu pod zeleno sukno apa¬ 
rata i ostaje tamo, a da ne miče kao kaka životinja iz 
Apokalipse s velikim prozirnim okom. 0! kad će oni 
biti veliki, svi će da budu fotografi... Napokon evo 
jedne dobre snimke, što je operator donosi u triumfu, 
svu još mokru. U tim crnim i bijelim djelovima go¬ 
spođa se raspoznaje, naručuje dvanaest karata, plaća 
ih unaprijed i izlazi ushićena ... 

Otišla je, vrata su zatvorena. Živjelo veselje! Djeca 
oslobođena plešu naokolo oko aparata. Otac vrlo uz¬ 
buđen sa svoje prve radnje briše si dostojanstveno 
znoj, zatim, budući da dan ide kraju, mati silazi da 
kupi večeru, malu dobru večeru izvan reda, u čast 
posvete novog stana, i da kupi također zbog reda — 
jedan veliki protokol sa zelenim hrptom, u koji će se 
zapisati lijepim rond-pismom dan otpreme, ime go¬ 
spođe južnjakinje i iznos utržbe: dvanaest franaka! 
Istina, da je brojka izdataka jednaka onoj primitaka, 
ali tu je pašteta, tu je kolač, s kojima se slavilo novu 
slavu, tu je još nužno gorivo, šećer, svijeće. No man’te! 
ako se danas, kad je kišovito, na dan uređenja zara¬ 
dilo dvanaest franaka, promislite, što će se zaraditi 
sutra. I tako veče prolazi u planovima. Nevjerojatno jc, 
koliko planova krije u sebi jedan ovakov mali stan od 
tri sobe, u petom katu, s izgledom na ulicu. 

Sjutradan krasno vrijeme, ali nitko ne dolazi. Čitav 
dan ni jednog klijenta. Šta ćete? To je trgovina. Uosta¬ 
lom, nešto je paštete preostalo, i tako djeca ne legoše 
prazna želuca. Prekosutra još uvijek ništa. Sad se sta¬ 
doše opet mnogo zadržavati na balkonu, ali bez us-> 
pjeha. Gospođa južnjakinja došla je tražiti svojih dva¬ 
naest fotografija, i to je bilo sve. Te su večeri morali 
založiti strunjaču, da kupe kruha .. . Dva dana, tri 
dana prođoše tako. Evo već potpune tjeskobe. Ne- 
srećni fotograf morade prodati svoju kapu od baršuna 
i svoj mornarski haljinac i preostaje samo da proda još 
i aparat i da pođe kuda za dućanskog pomoćnika. 
Majka očajava, djeca izgubiše srčanost i ne idu više 
na balkon, da motre. Iznenada jedne subote jutrom, 
kad su to najmanje očekivali, netko zazvoni. Svadba, 
čitava jedna svadba uspinje se kroz pet spratova, da 
se dade fotografirati. Mladoženja, nevjesta, djever i 
djeveruša, sve čestiti ljudi, koji su samo ovaj jedan je¬ 
dini puta obukli rukavice, i bilo im je stalo, da uspo¬ 
menu na to ovjekovječe. U taj je dan fotograf zaradio 
trideset i šest franaka. Sjutradan dvostruko. I tako je 
evo radnja otvorena . .. Ovo Vam je jedna od tisuću 
drama pariške male trgovine. 


MAJCI. 

MARKO VRANJEŠEVIĆ 

I sad, • 

umoran od lutanja i traženja uzaludnog 
ja pružam svoje drhtave ruke k tebi gore, 
gdje vlada vječni, mistični mir 
i vapim za toplim krilom tvojim. 

Hladno ie, hladno ovdje, majko! 

Studen bije svojim oštrim dahom . . . 

0 primi me, primi u svoj topli zagrljaj. 

Bihać, 1922. 









J. TRUHELKA. 


BOGORODIČINE TREŠNJE. 

(Svršetak). 


Tata Anicu u jorgan pa je odnese mami. Tu se 
Anica stisne čvrsto uz majku, zagrli je, kao da ju je 
htjela od nekoga da otme i sačuva. I onda je Anica 
morala da ispriča svoj san. 

Mama i tata nijesu ništa rekli, samo tata zarogo- 
borio ispod brka na štokakve priče o Pepeljugama i 
Genofevama i drugim besposlicama, što djeci smućuju 
pamet i srce uznemiruju i odmah će sjutra malo da 
ispretraži Aničinu biblioteku i da odstrani knjige, koje 
suviše uzrujavaju i razdražuju. 

Sjutradan dogodilo se još nešto neobično. Pukao 
mamin vjenčani prsten. Kad je to vidjela Krista i još 
saznala za Aničin san, udri u kuknjavu i proricanje zla 
i nesreće, jer su to dva znaka, koji nefaljeno predska- 
zuju, da mama ne će preboljeti. 

Djeca se strašno zaprepastila od Kristina gatanja 
i odmah kažu tati. Sad se tata silno razljuti na staru, 
vjernu sluškinju, što djeci uši puni glupim praznovje- 
ricama, i reče joj strogo: 

— Pričajte im iz biblije, štogod hoćete, ali ostavite 
se proricanja i gatanja, jer su to sve gluposti i bes¬ 
mislice. 

Kristina je uvrijeđeno zašutjela, ali u duši ostala 
je na svojemu. Zna ona već, što zna, neka pametni 
ljudi govore, štogod im drago. 

Ipak je raspoloženje poslije toga u porodici bilo 
još ozbiljnije. Kuća je još više onijemila. Djeca se šu¬ 
ljala iz kuta u kut, mirovala sama od sebe i nije :h 
trebalo opominjati, sama su se klonila svake buke i 
vike. 

Anica u svome srcu još se više ukrijepila, da joj na 
svaki način treba izvesti djelo žrtveno, kojim će da 
otkupi mamino zdravlje. 

U jedanaest prije podne imala je vjeronauk u dje¬ 
vojačkoj školi. Kad je bio red na njoj, izišla je iz klupe 
k stolu, jer je ona jedina odgovarala hrvatski, a druge 
su djevojčice odgovarale njemačkim jezikom. Pita je 
kateheta o Abrahamu i Izaku, i to je ona dobro i lijepo 
znala, jer je iskitila priču, kako ju je čula od Kristine. 

Kad je svršila, i gospodin kateheta je pohvalio i 
zadao novu lekciju, pošalje ju na mjesto. Ali Anica ne 
odlazi, već stoji i obara glavu. 

— Šta bi ti još htjela? — pita gospodin kateheta 
prijazno. 

Anica porumeni. Nije znala, kako da počne. Što je 
to teško razgovarati s odraslim ljudima, osobito kad ih 
treba štogod da se pita. A tako je dobro bila naučila, 
što će kazati. 

— Ne boj se ništa, samo reci, što znaš, — hrabrio 
je vjeroučitelj. 

Poslije duga oklijevanja Anica najposlije ispenta 
s mnogo prekidanja i stanaka: 

— Molim, ja bih, molim, kad je kogod naš bole¬ 
stan, pa bi htjeli, da ozdravi, pa se pomolimo Bogu i 
još mu žrtvujemo kakovu najmiliju stvar, i ja bi htjela 
znati, može li to biti kakova god stvar, što se hoće 
Bogu i Majci Božjoj da žrtvuje. Može li? 

— To stoji do toga, kakova je to stvar, — odgo¬ 
vori kateheta. — Ti dakle hoćeš, da ti mama ozdravi 
i zato ćeš da žrtvuješ Bogu kakvu najmiliju stvar. Je li 
tako? 


Anica živahno potvrdi glavom, vesela, što je go¬ 
spodin kateheta pogodio njenu želju. 

— A kakovu si ti stvar naumila da žrtvuješ? 

Sad se Anica opet malo zaplete i postidi. Zagrca- 
vala se, počela, prestala, najposlije izlanula: 

— To je Jelica. 

— Jelica? Ko je to? 

— To je moja lutka, moja najmilija lutka. 

Gospodin se kateheta ni najmanje nije nasmijao. 

— Lutka? To je doduše malo neobičan dar. Ja u 
tome ne vidim ništa nedolično. Ali svakako je neobičuo. 
Lutka niti je cvijet, da se njim okiti oltar, niti je 
svijeća, da se pali u crkvi, ni druga stvar, da posluži 
crkvi. Ali, meni eto pada na pamet drugo nešto. Da 
nađemo štogod drugo, bolje, dragomu Bogu ugodnije 
a i po tebe samu mnogo, mnogo spasonosnije. 

— Ali i za mamu, — uleti mu u riječ Anica. 

— To se zna, i za mamu pogotovo radosnije. 

Anica pogleda u dobro lice svoga katehete. Ovaj 
uzme iz srebrne burmutice među palac i kažiprst nešto 
onoga ljutoga praška, potpraši njim nos, otare plavim 
rupcem i pošto sve opet spremi u džep, nakašlje se 
i reče: 

— Znaš, kćeri moja, i u najvećega pravednika ima 
po koja mana ili pogrješka, pa ima i u mene a biće i u 
tebe. Ne velim, da ih ima mnogo ili velikih, ali onako 
po koja sitna mana, manica. Pa sad uzmi, da se ispitaš 
i da nađeš među ovim manama ponajveću i to onu, — 
hm — zbog koje je tvoja dobra mama s tobom možda 
kadgod bila i nezadovoljna. No je li to bivalo? 

Anica prisloni lice k prsima i šapne tjeskobno: 

— 0 jest! 

— Dakle, dobro, nastavi dobri svećenik, — kad 
dakle nađeš tu svoju najveću manu, onda ćeš i to 
znati, da je ona tvoj najveći dušmanin? Je li tako? I 
sad da okrenemo ovako: Ti hoćeš da žrtvuješ Bogu, 
što je tebi najdraže. Ali ako u tebi i dalje ostaje ona 
mana, koja tvoju mamu tako često žalosti? Šta misliš, 
ne bi li bolje bilo, da žrtvuješ tu svoju manu, t. j. da 
čvrsto odlučiš, da je više ne ćeš počiniti, i tako da raz¬ 
veseliš mamu i nikada je više ne ljutiš i ne žalostiš? 
Ne misliš li, da bi to bila vrlo draga žrtva pred Bogom 
i za tvoju mamu velika radost, a za tebe spasonosna 
i korisna? Znam, da nije lako otresti se koje mane i 
zle navade. Treba tu da snažno upreš voljom i da 
sama sebi zapovijedaš: ne ću se više ljutiti ni svađati 
sa svojom braćom, ne ću prigovoriti, kad mama štogod 
zapovjedi, ne ću neistinu govoriti, ne ću se srditi ni 
na koga — a Bože ne daj — pogotovo ne na mamu. 
I preduzmi sebi, da ćeš tako raditi n. pr. dva ili tri 
dana ili koliko već misliš, da budeš mogla. I onda se 
pomoli dragome Bogu» da ti poda snagu i pomogne, da 
sama sebi održiš riječ. Ovako ćeš započeti u svom 
srcu časnu i junačku borbu. I ako ti pobijediš i pro¬ 
tjeraš onu svoju manu, svoga ljutoga dušmanina, ono 
će biti taman tako sjajna pobjeda kao onih velikih 
junaka, što su svoje ime prodičili za sva vremena. Da 
biće još veća, jer najteža je borba protiv samoga 
sebe i najljepša pobjeda nad samim sobom. 

Anica za katehetova govora sve dublje spušta 
glavu, sve se više crvenila i najposlije se polila 
suzama. 






— Gle, Anica plače. Gospođin je sigurno ruži, 
valjda nije zadaću znala, šaptale djevojčice između 
sebe. 

— Ne plači, uzvrpolji se kateheta i položi ruku 
na Aničino crno tjeme, ne plači. Ta ja ne kažem, da 
je u tebe toliko mana, samo hoću, da razmisliš. A sada 
idi s mirom kući. I ja ću se pomoliti za zdravlje tvoje 
mame i za tebe. 

Anica pogleda zahvalno u gospodina katehetu, 
šapne tiho »hvaljen Isus« i brže bolje iziđe iz škol¬ 
ske sobe. 

Kad ona na trijem, eto ti Ćire, upravo se vraćao 
iz gimnazije. 

— 0 Anice, šta plačeš? Izružio te gospodin ka¬ 
teheta. Sigurno niiesi znala zadaću. Neka, neka! 


prasitosti, od uze sebičja i zla svakojaka. I vazda će 
iznova započeti tu borbu, jer će uvijek nanovo padati 
i griješiti, ali jednom daće Bog, svršiće se ona po¬ 
bjedom. 

Taj je dan bio za Anicu kao pravi blagdan. Bila 
je spram svih krotka i uslužna. U kume je sa suzama 
u očima izmolila, da smije čitavi dan da sjedi kod 
mamina bolesnog kreveta. Plela je omraženu čarapu 
s najvećim prijegorom i u tome čisto osjećala neku 
nasladu. Morala je puno da razmišlja o onome, što joj 
je govorio gospodin kateheta. Uzme nemilice da ispre- 
traži sve zakutke svoje male duše i tu nađe doista 
mnogo toga, što nije bilo dobro. To ni jesu bile samo 
mane i manice, tu su bile prave pravcate pogrješke 
i pakosti, kojima je ona ne jedamput žalostila majku 


I Ćiro se bratski naruga tarući prst o prst. 

Sad, Anica šta će? U svakoj drugoj zgodi ona bi 
gnjevom planula na bratove riječi. Osjećala bi se silno 
uvrijeđena u svome ponosu. Nasrnula bi na brata i 
šakom i riječima, da se obrani od nezaslužene uvr .de. 
No — sada od svega toga ne učini ništa. Uzmakne, 
zaobiđe Ćiru, stisne usne i bez odgovora uleti u ku¬ 
hinju. 

Ćiro se malo začudio, što mu se sestrica ne odaziva 
ljubeznome pozdravu, ali odmah i zaboravi. 

Ali ne zaboravi Anica. Ovim je prvim junačkim 
pregorom započela djelo, koje ne će dovršiti za svega 
života. Počela ga, da otkupi zdravlje materino, a na- 
staviće ga, da danomice iskupljiva sebe i svoju dušu 
od spona grijeha i pogrješ^ka, od ropstva strasti i na- 


svoju. Zar nije bila i stoputa pakosna i osorna spram 
braće svoje?, neljubazna i neposlušna spram svoje do¬ 
bre mame, odgovarala i prkosila? 

Ah Bože dragi, kakova je to samo muka, kad je 
čovjek kome kriv. Nikakovo breme nije tako teško 
kao krivnja. Anica se sada sjeti, da nikada nije osje¬ 
ćala lakoga nemira u sebi, kad njoj kogod zgriješi, kao 
kad ona kome što skrivi. I pravo veli baka: »Sto tko 
čini, sebi čini«. 

Ali samo neka mama ozdravi, Anica će se čvrsto 
uzeti u pamet, da je više nikada ne uvrijedi. Ona zna, 
da je to teško; jer kad je zgrabi onaj vražić u njenoj 
duši, onda ona nikada ne zna, što radi, pa učini ono, 
što ne bi htjela da čina, kad je opet prođe zla volja. 
Ali treba Bogu se moliti, govore i gospodin kateheta 

i mama i baka, pa i Majci Božjoj, i oni ćs pomoći. Oso¬ 
bito Majka Božja, u nju se mama najviše pouzdaje i 
pali joj svake subote kandioce s dušicama. Majka 
Božja puna je milosti i dobra, baš kao i mama njena. 

Anica se zagleda u sliku Majke Bogorodice i usne 
se polako micahu u molitvu. »Zdravo Marijo, milosti 
puna .. .« I tu osjeti, da je pomoć blizu, i bila je čvrsto 
uvjerena, da će mama ozdraviti. Činilo joj se, kao da 
su oči na slici oživjele i gledaju je s puno utjehe i 
hrabrenja. 

Ali to su gledale oči žive majke, koja se povratila 
k svijesti. I majka je pogledima duboko prodirala u 
dušu svoga djeteta i tamo čitala kao u otvorenoj knjizi. 
I srce majčino nabuja kao cvijet od ljubavi prevelike 
i od vruće želje, da djetetu svome poda, što mu tre¬ 
baše. 

— Anice, dahnu mama tiho. 

Anica skoči na taj glas, vesela i sretna naže se 
nad majkom. 

— Mama, slatka mama, je li ti nešto bolje? Ah 
samo budi opet zdrava i ja ću biti dobra i poslušna i 
ne ću te nikada više žalostiti. 

I Anica zajeca i klone glavom na materine grudi. 

— No, no, dušo, ne plači. Sve će biti dobro. Bog 
te blagoslovio, tiho šaptala mama i rukom milujući 
svoju kćer. 

Bože, što je ona u tome času voljela svoju mamu! 
Tako ju je voljela, da je smišljala najveća djela samo¬ 
zataje i pregaranje, onakova, kakova su podnosili prvi 
kršćanski mučenici, da dokaže svoju ljubav spram 
majke. 

— Ah, dragi Bože, daj mi jednom, da postanem 
i ostanem dobra, šaptala Anica gorljivo i predatno. 
Htjela bi, da bude dobri anđeo svima, na radost >i ve¬ 
selje svakome. Ali kadgod bi joj došlo do svijesti, da 
ona taj cilj nikada ne će potpuno dostići, osjećala bi 
se do skrajnosti bijedna i nesretna. No, možda će joj 
dragi Bog sada udijeliti tu milost? 

Ne ćemo dalje da slušamo, što su šaptale dvije 
čiste duše, duša materina i duša kćerina i što su osje¬ 
ćale, kako se jedna prelijeva u drugu i kako im se sta¬ 
pale u čisti plamen jedne svete ljubavi. 

Uveče došao liječnik. Pošto ispretraži mamu, lice 
mu se prviput razvedrilo i on s osmjehom rekne tati: 

— Hvala Bogu, bolest je krenula na bolje. Ozdra- 

viće. 

Anica od sreće zanijemila. Htjela je da vrisne, 
nešto da kaže, ali ne mogaše ništa drugo, nego se poli 
suzama i uteče u drugu sobu .Pošto se tu isplače sita, 
iziđe u kuhinju. Tu se već znalo za veselu vijest. Dra- 
goš dočeka seku veselim vriskanjem: 

— Aha, mama će ozdraviti, ,jer sam ja trešnje 
žrtvovao Majci Božjoj. Jesam, Boga mi! 

— Pa ne trebaš da se bogmaš, mi tebi i tako vje¬ 
rujemo, a to je grijeh, odgovori Anica bratu tako mirno 
i sajbrano, da se morala sama sebi čuditi. I učini se 
pred sobom čisto kao odrasla. A to ju je napunilo ve¬ 
likim zadovoljstvom. Nije li mogla da protuslovi bratu, 
da nijesu njegove trešnje proizvele sretnu promjenu 
u maminu zdravlju, nego njezina vruća želja i molitva, 
o čemu je ona u dusi čvrsto bila uvjerena. Ali ona se 
svladala i prepuštala čitavu slavu svome bratu. Samo 
neka mama ozdravi, pa bilo to čijom mu drago za¬ 
slugom. ' 

Čitava je kuća odahla, kao da je s nje skinuto 
teško breme. Dakako još je valjalo mnogo njege i paž¬ 


nje i mira oko bolesnice, dok se mami povrati čitavo 
zdravlje i stara snaga. Ali kolika je to sreća za sve, 
da će to sve opet jednom da bude. 

U to se Anici u ove dane desilo još nešto vrlo 
neobično, čega za života nije doživjela. Uze je tata 
za ruku i odvede je u svoju školu. Sve to učini šuteći 
i vrlo tajanstveno. U školi stane pred Anicu, uzme 
naprstak burmuta, potpraši nos, onda zasvjetluca 
očima i počne — ništa manje ni više — nego da se sa 
kćerkom svojom posavjetuje, s malom svojom kćerkom 
i to o jednoj važnoj stvari. 

— Slušaj, Anice, kćeri moja, počne tata. Hvala 
Bogu, naša će mamica ozdraviti, i ja bih rado, da joj 
zato načinimo kakovo veselje, kad prvi put opet 
sjedne za stol da s nama ruča. Razumiješ li me? 

Anica je razumjela. Razumjela, makar da su joj 
za tatina govora sve žmarci prolazili tijelom ozgor 
dole. Jer ovako »odraslo« još niko s njom nije progo¬ 
vorio, a pogotovo nijesu ni tata ni mama, oni navijek 
u svojoj djeci ne vide ništa drugo nego vazda onu ludu 
djeđetinu. A sada eto tata čak se s njom posavjetuje! 
Zato je Anica bila u ovaj čas silno ponosna. No u nje 
se ponos uvijek pokazivao u obliku skromnosti, te 
stoga je izišao vrlo nalik na stid, tako nalik kao jaje 
jajetu. 

— Dakle dobro, nastavi tata. Sad šta ti misliš, 
čime da razveselimo mamu? 

Anica ne može odmah da se sjeti, šta bi baš mo¬ 
glo najviše mamu da razveseli. Uto će tata: 

— Da joj kupimo novu haljinu, hm? 

Anica pljesne u ruke i vrisne radosno: 

— Da, da, novu haljinu! 

— A šta misliš, hoće 1* to mamu radovati? 

— Sigurno da hoće! — brzo odgovori Anica. 
—■ Kako ne će? Zar i Anicu ne bi obradovala nova ha¬ 
ljina? Svakako će i mamu. 

— Dobro, dakle. Zato sam te i pitao, jer si ti žen¬ 
sko, pa se u te stvari bolje razumiješ nego ja, iako si 
još mala. 

Anica je od te hvale tatine sve više rasla. Rasla, 
rasla u vis i u šir, često se vidjelo, kako raste, od pusta 
zadovoljstva i ponosa. Ali to još nije bilo sve. Tata 
nastavi: 

— Slušaj dalje. Ti ćeš danas popodne sa mnom u 
gornju varoš, ili zapravo ja ću s tobom, jer i onako 
ideš u školu. U gornjoj varoši otići ćemo u dućan. Ti 
ćeš znati, gdje to mama kupuje za vas haljine, i od- 
vešćeš me tamo. 

— Znam, tata, to je kod Špicera, — Anica će 
brzo. 

— Dakle Špiceru. Tu ćemo onda za mamu iza¬ 
brati sukno, lijepo fino sukno. Jesi li me razumjela? 

Anica je i to razumjela, a tata produži: 

— I ti ćeš to sukno izabrati po svome ukusu i 
sve, što k tome treba. To ćeš valjda moći? Ta znaš 
krojiti i šivati za svoje lutke, razumiješ se u sve te 
stvari, kupovala si i s mamom svake vrsti robe po 
dućaliima, umjećeš dakle i sama da pogodiš, što je 
prema mami i što će joj pristajati. Je Y da ćeš to 
umjeti? Ali pst! nikome ni slovca o tom! 

Anica obeća, da će šutjeti kao grob. Zar ne znaju 
djeca šutjeti, kad valja da se kome spremi kakovo iz¬ 
nenađenje i veselje?! A sad ovo istom! Ona će s tatom 
u dućan da kupi, da bira i da odabere za mamu haljinu. 
Baš kao da je već velika. Samo što nije prsla od punoće 
te svoje tajne. I doduše, valja mi priznati, da joj nije 

bilo baš lako održati je. Hodala je ono nekoliko dana 
po kući kao nabijen top, gotov da pukne i da prasne, 
čim ga se na zlu mjestu dotakneš. 

Anica dakle s tatom pošla u gornji grad, a da se ni¬ 
tko ne dosjeti, — bio je upravo školski dan — tata će je 
pratiti. U tome nitko nije vidio ništa neobično. U duća¬ 


nu Anica doživljala sve jedno zadovoljstvo za drugim. 
Šta mislite, kad je trgovac razvijajući latke, top za to¬ 
pom svaki čas upozorivao na ljepotu i boju, na sjaj i 
kvalitetu i obraćao se učtivo i cifrasto Anici govoreći. 

— Što kaže gospođica za ovaj štof? Nije li prekra¬ 
san? Ili bi se možda ovaj drugi bolje sviđao? Preporu- 

čio bih gospođici ovaj modri. Najnovije je mode, istom 
sam ga dobio neki dan iz Beča. 

Tako je to išlo redom. Anici se »gospođice« muva¬ 
lo oko glave kao roj pčela, a boje i »kvalitete« štofova 
poizmiješali se, da najposlije nije znala, koji joj se naj¬ 
bolje sviđa. Jer doista svi su bili lijepi: i zeleni i crve¬ 
ni i modri i svi drugi. Kao da je s neba sišla duga, na¬ 
šle su se sve njezine boje na trgovčevoj tezgi. Ali ipak 
od ovih svih najbolje joj se sviđao modri. Sjao se čisto 
od modrine nebeske. 

— Doista, ovaj će modri štof divno pristati go¬ 
spođici, reče uslužni trgovac, pošto izmjeri na rifu. 

— Nije za mene nego za mamu, usudi se napokon 
Anica da ispravi govorljiva trgovca. 

— Taako? začudi se trgovac i časkom izvrne oč¬ 
nu jabučicu, da se vidjelo samo bijelo. Za gospođu 
mamu? No, i gospođi će mami svakako dobro pristati, 
osobito ako se haljina uresi sivim trakama. Imam eto 
unpravo najnovije vrsti. Fine francuske trake i gajtani, 
prava svila. Izvolite samo pogledati, gospođice, kako 
se prekrasno slažu s modrom bojom latka. 

I tata potvrdi. 

— Siva pristaje uza svaku boju, jer je neutralna, 
pouči tata trgavca. 

Anica pogleda u tatu, tata namigne, i tako uzeše i 
trake. Onda tata isplati račun i naredi, da se roba po¬ 
šalje kući, ali ne u stan nego u školu. 

-— Ali tata, to su veliki novci? pitala Anica, pošto 
su izišli iz dućana i kako je čula često mamu govoriti, 
kada bi kupila kakovu veću stvar. 

— Šuti, to sam ja dobio za onu svoju knjigu, r*kne 
tata. A mami ne ćemo ni kazati, koliko smo platili. 

Pošto su odmaknuli nekoliko koračaja, odjednom 
se tata lupi po čelu i reče: 

— Eto, trebali smo nešto da kupimo i za kumu. 
Toliko se mučila dvoreći mamu i brinući se za kuću. 
Kako bi bilo, da joj štogod uzmemo za uspomenu? 

Anica jedva dočeka, jer je osjetila, da je pazarenje 
po dućanima bila vrlo zabavna stvar. 

— Šta ti misliš? pitao je tata, što bi kumu obra¬ 
dovalo? 

Anica se časkom zamisli, a onda rekne živo: 

— Da kupimo suncobran? Kuma je baš neki dan 
rekla, da je njen već ostario i počeo da se dere. 

— Ajdemo dakle po suncobran, tata će i upute 
se trgovcu, što prodaje suncobrane. 

— Vidjela sam u izlogu neki dan vrlo krasan cr¬ 
ven, cupkala Anica pored tate. 

Trgovac pokaže crveni suncobran. Doista bio je 
lijep, to je i tata priznao. Ali ipak prišapne Anici, hoće 
li biti kumi po volji? 

Kako ne će? odgovorila je Anica. Nema od ovoga 
ljepšega u čitavom dućanu. 

Pogode se za cijenu, tata isplati i uzme suncobran, 
da će ga sam ponijeti kući. Ali na ulici se predomisli: 

— Uzmi ga ti, reče Anici, ali nemoj da ga putem 
izgubiš. 

Anica će već paziti. Uzme zamotani suncobran pa 
put pod noge. Ajme, kasno je već, na tornju crkvenom 
pokazuje tri sata, a trebala je u dva i pol da je kod 
gospođice. 

Idući tako dugom ulicom sve je nešto bockalo, da 
malo poviri u papir, da opipa i ogleda suncobran. Bože, 
što je krasan. Da je i njoj takav jednom! Da ga otvori i 
oproba? 


Anica odmah učini. No doista takove krasote nije 
još nad sobom vidjela. Kao da je planula bengalska 
vatra povrh nje, kad je kroz suncobran probilo sunce 
i svu nju istopilo u sjajno i žarko rumenilo. 

— Što će se kuma obradovati! pomisli Anica ve¬ 
sela, što se može pred kumom pohvaliti, da ga je ona 
izabrala. I teška srca ga zatvori. A zatvori ga, čim se 
tu iq 3|s^ ‘3A3JJD 3A03jo^[ (uejo| oiAnfođ sDi^n niviy[ eu 
kako htjela, da gospođica kakogod vidi, da ga je ona 
razapinjala. 

Gospđica je bila malo ljuta, što je Anica zakasnila. 
Nije nikako trpjela netačnosti. No Anica je imala do¬ 
voljnu ispriku, što je bila s tatom u dućanu i kupila za 
mamu novu haljinu a za kumu sucobran. I tom se ispri¬ 
kom Anica obilno i poslužila. U isti mah godilo joj je, 
što je ipak mogla kome da povjeri svoju tajnu, jer go¬ 
spođica dakako nikome ne će dalje pripovijedati. 

Kad gospođica ugleda crveni suncobran, vrlo se 
začudila. 

— Aula, i to ćeš zar da daruješ kumi? Ama, sinko, 
ta kuma je prestara za takovo čudo. Ovo crvenilo prije 
bi tebi pristajalo. A kakovu si rekla, da ste izabrali 
haljinu za mamu ? pitala gospođica s probudjelom 
sumnjom. 

— Modru, krasnu modru, kao nebo, himelblau, 
znate, i kazao je trgovac, da je to najnovija moda. I 
usto kupio tata sive trake, bortne, jer je siva boja 
nejutarnja boja i pristaje svakome, rekao je tata, 
obavješćivala Anica gospođicu s puunim ustima sretna, 
što se riješila najnovije riječi, što bješe uhvatila od tate. 

— Najutarnja? zapita gospođica u čudu, kakova 
je to opet nova moda? 

— Pa tata je kazao, uvrijedi se Anica. 

No gospođica nije dalje pitala, mada nije mogla 
zamisliti, kakova je to nejutarnja stvar. Istom nekoliko 
vremena poslije saznala je, kad je došla mami u pohode 
i pred tatom pripovijedala onaj razgovor s Anicom, da 
je ta nejutarnja boja imala da znači neutralnu boju. I tu 
su se onda svi troje, tata i mama i gospođica slatko 
nasmijali. — 

Uto je mami svaki dan bivalo bolje i još koji dan 
i smjeće da ustane. Anica je smišljala, čime da ona — 
ali sama od sebe — obraduje mamu. Haljina je svakako 
od tate, makar ju je ona i izabrala. Ali treba da i ona 
nešto poda od svoga. Ako je Dragoš mogao da potroši 
na trešnje svoj četvrtak, ima i u Anice srebrna cvan- 
cika, pa zašto da i ona ne učini kakovo vidno djelo za 
mamino zdravlje? 

U izlogu kod slastičara vidjela je krasnu tortu s 
ružicom na sredini. Svakiput joj se oči željno ustavile 
na njoj. Kako bi bilo, da pita, pošto je, i da je kupi, ako 
dosegnu novci. 

I, o sreće, dosegli su. Anica kupi tortu i krišom je 
unese u ormar sasvim ozdol u najdalji kut, gdje se nije 
ni najmanje mogla da vidi, niti će kogod onamo da po¬ 
segne, jer tu je stojalo ono bolje suđe, koje se samo 
rijetko kada vadilo. I nikome nije rekla ni riječi o torti. 
Pogotovo nije se smjelo Dragošu da kaže. Jer on je 
strašno popašan na slatke stvari. Doduše i Anica voli 
slatko. I zato je upravo i izabrala tu tortu, jer je bila 
od čokolade, a iznutra ispunjena slatkim mućkom, kako 
je rekla gospođica u slastičarni. 

Ali ipak nij>e Anica mogla sasvim da prešuti 
svoju slatku tajnu. Jednom će ona, kad je sve troje 
bilo samo i razgovaralo, tako je mama već skoro sa¬ 
svim ozdravila, onda će Anica tajanstveno: 

— Samo da znaš, što sam ja mami kupila, kad 
prviput opet s nama ruča. 

Dragoš odmah prihvati za udicu i hoće da zna, što 
je. Ali Anica dabome ne će da kaže, nego samo toliko, 
da je nešto prekrasno i slatko. I tu umalo da nije došlo 
do rječkanja. Srećom mama zvala Anicu, i Anica otrči 
u sobu, da vidi, šta mama zapovijeda. Mama je željela 
da pije vode. Za Anicom uđe i Dragoš. Hvala Bogu, to 
se sada već smije u svako doba. Smjelo se i glasno da 
razgovara pa ni na prstima se više nije moralo da 
hoda. Nekad su se i popravdali, a Anica mirila i 


odgajala braću, kadgod je ustrebalo. I Dragoš je smio 
da ogleda staklenice i kutijice s lijekovima, što su 
stajale na miminom noćnom ormariću, gledao ih pre¬ 
ma svijetlu, očepljivao bočice, primirisao i okušao je¬ 
zikom i najposlije pitao: 

— Je li, mama, tebi sada više ne trebaju te me¬ 
dicine? 

— Ne trebaju, hvala Bogu, odgovori mama. 

— Pa bi li meni dala? 

— Što će ti? 

— Popio bih. 

— A Bog stobom, to je samo za bolesnike. 

- Pa znaš mama, možda bi dobro bilo, da se 
lijekovi uzimaju unaprijed, pa se ne bi razbolio. 

Svi se nasmiju. Međutim Dragoš je i prije već rado 
ispijao preostale medicine, bile gorke ili slatke ili ki¬ 
sele. Kad su Ćiro ili Anica bolesni, oni nerado uzimaju 
lijekove, gruiste im se. Onda Dragoš pokazuje, kakov 
je on junačina. I onako zdrav popiće najgorču ljekariju. 
Onda bi mama svakiput pričala o svojoj baki, kako je 
ona ispijala svoje lijekove, makar je o-davna već opet 
bila zdrava. Onda kad ju je pitala unučica, zašto ih 
još pije, kad joj ih više ne treba, rekla bi: 

— Sinko, plaćeni su, zašto da propadnu? 


No u tom općenitom veselom raspoloženju po¬ 
radi mamina ozdravljenja Dragoš nijedan čas nije za¬ 
boravio, da su mamu zapravo ozdravile njegove treš¬ 
nje. Svakomu je ponovo pričao o tome čudu — jer 
to je ipak bilo pravo pravcato čudo! I gospodinu je 
doktoru pričao i malo da se nije s njim posvadio. 

— Ti dakle misliš, rekao je gospodin doktor, da 
su tvoju mamu tvoje trešnje ozdravile? A zar moje 
medecine baš ništa nisu vrijedile? 

— Ja ne velim ,6dgovori Dragoš mudro, da vaše 
medicine nijesu vrijedile. Ja na priliku vrlo volim me¬ 
dicine. Ali ako dragi Bog ne će, onda ni sve medicine 
ne koriste. 

Ne, momče, tu si ti rekao jednu vrlo duboku 
istinu. Bez Boga ne koristi ni sva naša znanost, rekne 
gospodin doktor i potapša Dragoša po glavi. 

Nego da vidimo, što se to dalje dogodilo s trešnja- 
ma Bogorodičnim. 

Tri dana izakako j> onomadne Dragoš odnio 
trešnje u crkvu, otrpio je, da osim Anice i Kristine 
nikome nije ni riječi rekao. Samo u crkvu je trčao 
svaki dan. Odmah drugoga dana trešnje nijesu više 
bile na oltaru. 

— Jao, gdje su? pitao se Dragoš vrlo uznemiren. 

Istom treći dan uvrebao crkvenjaka. 

. 1 te < gospodine mežnjaru, jeste 1 vi uzeli 

moje trešnje tamo s bijelog oltara? pitao sav zaduhan. 

Kakove trešnje? stari će crkvenjak otresito. 
A zar se kakove trešnje ostavljaju u crkvi? Crkva 
valjda nije nikakova pijaca? 

Pa, pa ja sam ih samo metnuo, odgovori Dra- 
gos krotko, za mamino zdravlje. A znate možda, ko ih 
je uzeo? 

Crkvenjak se ljutito pograbi za svoj veliki nos, 
strašno se nakostruši i zarogobori: 

Ajd otale, briga mene za tvoje trešnje. 

I hoće da ode. Aha, ali Dragoša nije se tako lako 
otresti. 

Mora da vas je briga, rekne odlučno, jer to je 
bila žrtva majci Božjoj i dragome Bogu, da ozdrave 
mamu. 

Znate Ii? 


— No pa dobro, ako je žrtva, žrtva je primljena. 
Jesi 1 me razumio? 

Dragoš zine. Eh kad je tako . . . onda je on ražu- 

mio. 

— Onda je dobro, rekne na glas i uputi se kući 
pa odmah Kristini, da se pohvali, e mu je žrtva 
»primljena«. 

Crkvenjak otišao u župni dvor, da kaže župniku, 
što , je upravo doznao. Kad je ono prekjuče ugledao 
trešnje na prebijelom oltaru, vrlo se začudio i ražljutio, 
jer su ostale na čistom platnu dvije crvene mrljice. I 
mislio je, da se kogod našalio i napravio sprdnju u 
crkvi, a to je dakako svetogrđe, pa je bio dužan, da to 
javi gospodinu župniku. Ni gospodin župnik nije znao 
da protumači, što bi mogle da znače te trešnje na 
oltaru. 

Sto ću s trešnjama? najposlije pitao crkvenjak. 

— Pojedite ih ili podajte ih vašoj djeci, nasmije se 
gopodin. 

To crkvenjak i učini. 

A sad eto ti odgonetka. Gospodin se župnik od 
srca nasmijao. 

Filipe, rekne vjernome sluzi crkve, to je jiedna 
vrlo dražesna zgodica, kakva mi se još nije desila, 
otkad sam župnik. Treba nešto da se učini.. Kad pođe¬ 
te kuci, putem svratite se u moju bašču i kažite Joci 
bastovanu, čim sazrije ona trešnja vidovska, što stoji 
uz kuću, neka natrese punu korpu ponajljepših i po- 
najkrupnijih i neka ih donese ovamo. _ 

U tome osvanuo i davno žuđeni dan, kad će mama 
opet da sjedne za stol, da iza teške i dugotrajne bole¬ 
sti prviput ruča sa svojim dragim i milim. 

Bila je duhovska nedjelja ,taj prijatni blagi ljetni 
danak. Sunce, Božje oko, veselo se smješkalo s modra 
neba na zelenu rascvalu zemljicu. A ona se ponovila 
bas u najljepše svoje ruho. Na glavi joj kruna od po¬ 
nosite ružice, ispod grla đerdan od srebrnih zvončića, 


miomirisnog đurđica, u rukama po stručak junačke 
perunike, a na pleća prebacila kraljevski plašt od ze¬ 
lena baršuna svojih polja i livada pa ga okitila rukom 
milovidnih potočnica i drage dječice svoje, šerene i 
miloduhe. Pratnju joj čine debeli božuri, crveni i 
glavati, a glasnici su Joj raspjevale, krilate kćeri uz- 
duha, ptice zlatokrile i milopojke. I razveselilo se srce 
i duša ljudska. 

Anica cvijećem iskitila stolić, na kojem će se da 
namjeste darovi za mamu. To vam je bilo sinoć čitav 
dan šuškanja -i tajnoga dogovaranja s Kristinom i bez 
Kristine. Jer kako Anica pored svega junačkoga na¬ 
prezanja nije mogla da potpuno taji svoje preduzeće, 
ne htjedoše dabome da zaostanu za Anicom ni draga 
braća. Ako je ona mogla da spremi nešto» izvanredno 
dobro«, mogu i oni. 

Ćiro upravo dogotavlja kutijicu od izrezuckanih 
daščica, a zapravo još nije znao, na što će mu. Sada će 
mu dobro poslužiti za darak mami. Bržebolje slijepiće 
;e, a svilenu podstavu iznutra može mama i sama da 
napravi. 

Dragoš opet dugo prevrtao po svojoj imovini, ali 
u čitavome svome arsenalu vojnika i oružja junačkoga 
nije se našlo ama baš ništa zgodno. Baš je neprilično, 
što se ženske ne razumiju u te stvari i za njih malo 
haju. I bio je jedan čas vrlo skrban. Zar on jedini da 
stupi praznim rukama pred mamu? To nikako ne može 
da bude. 

Odlučno se uputi tati. Tata mora pomoći. 

Tata, molim, imaš li ti sekser? 

— Ne znam baš, imam li. Ali čemu ti to hoćeš da 
znaš? 

— Htio bih da imam sekser. Hoćeš li mi dati? 
Molim, dragi, lijepi tata, daj mi sekser? 

A na što će tebi toliki novac? pita tata i tare 
znoj sa čela, jer je upravo došao iz škole, gdje su se 
držali veliki pokusi s pjevačicama i vojničkom glaz¬ 
bom za duhovsku veliku misu. 

Htio bih mami nešto kupiti za sjutra. 

Sjutra? A šta mi je to sjutra? pita tata ras¬ 
treseno. 

Pa zar ne znaš, tata, mama će prviput s nama 
opet da ruča. 

— Aha! Dakle, a šta bi ti htio da kupiš? 

Još ne znam. Samo mi daj novce, smisliću ja 
nešto vrlo lijepo. 

Tata stane da kopa i prekopava džepove. Nema 
šestaka. Ali — nađe se negdje na dnu dvadesetica, 
srebrna dvadesetica. Veliki novci, ogromna svota za 
Dragoša. 

— Hm, to je previše? reče tata i prevrće novac 
neodlučno među prstima. 

i ~ ^ i,e ’ tata ’ ni > e P rev >še, upravo će biti dosta, 
klikne Dragoš i odjednom nađe mu se srebrnjak na 
dlanu, kao da je sam na njega skočio. 

Dragoš bez oklijevanja uputi se pred slastičarnu. 
bad, tu je bilo vazda prekrasnih stvari u izlogu. Ali 
sto će i slastice, makar da su doista strašno zamamne, 
kad )e Anica već uzela tortu? Nešto više od torte u 
toj vrsti ne može se naći. Treba nešto drugo, sasvim 
drugo, da bude razlike i izmjene. 

Ha, ova mala staklenica sa slatkom vodicom? Ta¬ 
kovih je bilo i na onoj brezi, što su preklani veliki 
đaci tati podigli na prvi dan svibnja pred školom, pa 
je zakitili šarenim vrpcama i bombonima. Pa tu je bilo 
i onakovih sitnih bočica, čisto izgledaju ko za lutke 

da su. A ona crvena vodica unutri slatka je bila i mi¬ 
risava. 

Dragoš bez mnogoga razmišljanja kupi takovu 
staklenicu. Taman stajala je dvadeseticu. Bio je sigu¬ 
ran, da će taj njegov darak mamu najviše obradovati. 

Čitavo jutro duhovsko djeca su bila svečano ras¬ 
položena. Kad su ulazili k mami u sobu, svako od njih 
s neobično napetim licem govorio mami tajanstvene i 
zagonetne riječi. 

— Mama, samo da znaš, nešto se za tebe sprema, 
vrlo je lijepo. Vidjećeš, veli jedno. 

— Mama, da ti znaš, što ja znam, ti bi se strašno 
radovala, rekne drugo. 

— Mama, ali ono od mene što jie, ipak je najljepše, 
šaptao Dragoš, da su svi mogli da čuju. 

— Ali ja to dakako sada još ne smijem da znam? 
šaptala mama isto tako tajanstveno. 


— To se zna! potvrdi Drag-oš sasvim ozbiljno, to 
je tajna! 

Uto eto ti kume i tate. Kad kuma stupi u trijem, 
zašto je već jednom ne namjesti kraj drugih darova. 

Ali Anica će svoje posljednje iznijeti. Hoće samo 
da sačeka, dok se tata i kuma vrate iz crkve. Neka je 
za sve iznenađenje. 

Uto eto ti kume i tate. Kad kuma stupi u trijem, 
tu sjedi mačak, sit i debeo, pa se zadovoljan oblizuje. 

— No eto, vaš mačak zna, da će kuma u goste, 
rekne veselo. A tata će na to učtivo: 

— I da je vazda dobro došla. 

— Aula, a šta mi je to pod nogom? uzvikne se 
kuma, čim prekorači prag u sobu. 

— Ta valjda nije Kristina štogod zaboravila da 
pomete i još na današnji dan? uzbuni se tata 



— Bome nešto se lijepi za tabane kao smola da je. 
Valjda ne očekujete Pepeljugu? smije se kuma i uzme 
da pipa po tabanu cipele. 

Kad al u isto vrijeme Anica pred ormarom čuči 
i plače. Iz susjedne sobe izišla mama, da se pozdravi 
s kumom. Dječaci stoje kraj nje, puni nestrpljenja, go¬ 
tovi da prsnu od radoznalosti, kako će se da razvije 
svečana zgoda. 

To je nešto slatko i mirisavo, zasmije se kuma, 
pošto je točno ispretražila, na što je nagazila nogom. 

Pošto se pozdravila s mamom, tata će Anici: 

— A šta si se ti ovdje snuždila kao gladna godina? 
Što ne dolaziš da pozdraviš kumu? 

— Moja tototorta! zajaukne Anica. 

Velika graja. Ali brzo se sada sve razjasnilo. U 
zao čas mačak — a u zadnjem hipu — našao vratašca 
ormara otvorena pa onda . . . No to se onda već zna, 
što je dalje bilo. Ne će valjda jedan mačak pred tortom 


da se moli, nego što nije pojeo, htio da ponese pa 
putem izgubio. Te tako kuma dobila svoj dijelak od¬ 
mah pod cipelu. 

— I sad ja, sad ja nemam ništa da podam mami, 
jecala Anica bezutješno, a torta je bila tako lililijepa. 

— No šuti samo, tješio je tata dignuvši nešto sa 
poda, evo ružica je barem ostala živa i zdrava, pa 
neka ona vrijedi za čitavu tortu. 

To je doista bio dan velikih iznenađenja. Kuma 
se nije ništa manje iznenadila crvenome suncobranu 
nego mama što je plavoj haljini, pa Ćirinoj kutijici i 
Dragoševoj staklenici. A dakako divila se mama i onoj 
šećernoj ružici rekavši: 

— Kakva je istom morala biti torta, kad je na 
njoj bio tako prekrasan nakit. Anica zna, šta je lijepo, 
i umije dobro i da bira. 

To je Anicu malo utješilo. Ona otare suzice i pita 
mamu: 

— Je li mama, da je lijepa haljina? Baš je plava 
kao nebo, po posljednjoj modi. 

— Jest, baš je i lijepa i plava i posljenja moda, 
nasmije se mama i pogladi tatu po rukama. To je naš 
tata opet imao previše novaca. . . . 

Tata s(e počeše za uhom i nasmjehne ugursuski. 

— A mama, pozapita Dragoš, šta misliš, ona je 
vodica slatka u ovoj staklenici. De, kušaj malo. 

Mama morala da očepi i da primiriši. Dragoš 
gleda s najvećom napetošću. 

— Hoćeš i meni malo da daš da kušam? 

Mama će Dragošu da poda čitavu bočicu, rekavši: 

— Podaj i ćiri i Anici, neka svi kušaju. 

Ćiro uto ponovo podnese mami pred oči svoju 
kutiju, ali od Dragoša nije uspio poradi prirođene čed¬ 
nosti. Ćiro je počesto zaostao u općenitome veselju, 
jer se nije umio da progura naprvo te se na nj gdjekada 
i pozaboravljalo. 

— Sviđa 1’ ti se, mama, ova kutijica? reče zaljub¬ 
ljenim očima promatrajući svoje djelo. Možeš u njoj da 
spremaš konce i igle i naprstak i svašta. Ja sam je na¬ 
pravio. 

— Pa kako onda da mi se ne sviđa? mama 
će razdragana i ganuta. Sve se meni sviđa, i što sam 
opet zdrava, i što vas imam i što ste svi tako dobri. 
Neka nam svima tako i ostane. 

— Amen! zaključi tata i dovrgne: Ali sada hajde¬ 
mo da ručamo. Kristina se eno već nestrpljivo nalu- 
kava na vratima. 

I sjedoše svi zadovoljni da ručaju. Kad bi kraj ruč¬ 
ku, kada eto ti iznenada momak župnikov s velikom 
korpom do vrha punom i izruči: 

— Pozdravio gospodin paroh i poslao ovo za 
djecu. 

Da je u kuću gruhnulo topovsko tane, ne bi moglo 
biti većega iznenađenja, nego što ih proizvedoše 
trešnje u toj župnikovoj korpi. Najprije djeca od čuda 
onijemiše. Ne mogu da vjeruju, e je toliko blago za 
njih . Ta božiji su darovi učiteljskoj djeci u ono davno 
doba bili izmjereni na vrlo malenu mjeru. A osim toga 
ove su trešnje bile tako izvanredno lijepe i nevjerojat¬ 
no krupne, da skoro nijesi vjerovao očima, jesu li prave 
i istinske trešnje, ili su nekakove naslikane ili inače 
kako varljive pa će ih nestati, čim ih se dotakneš. 

Ali one nijesu varljive, ma da će ih brzo i nestati. 

Pošto se djeca povrate od prvog začuđenja, i na¬ 
vale na košaru kao jato skakavaca na zelenu njivu i 
stanu trpati, kao da tri dana nisu okusili ni jela ni pila. 
Jeli su kao očarani, jeli ustima i očima. Jedva su ruke 
stigle, da poizbiraju vazda ponajljepše od najljepših. 

Najposlije trebalo je i da se jednom predahne. I 
tu tako u jednoj povećoj pauzi između dva zalogaja, 
sine Dragošu iznenada .sjajna misao i on vikne: 

— Pa to su zapravo moje trešnje! Jesu: Zar ja 
nijesam darovao prve trešnje Bogi za mamino zdravlje? 
I dragi Bogo ih je sad namnožio i opet vratio. Je 1 te, 
Kristina, vi ste jednom kazali, da se svako dobro, što 
ga učinimo, stostruko vraća. A u toj korpi ima sigurno 
stotina trešanja, a možda i dvije stotine. Ajde, da ih 
prebrojimo. 

— Broj ti, mumljao Ćiro punih usti, ja ću jesti 
dalje. 

— Ne smiješ, jer su to moje trešnje, zaprijeti 
Dragoš i odmah drekne: Mamaaa . . . Ćiro .... 

— No, šta je tu bilo? javi se kuma na pragu u 
dobri čas, dok još nije počela bratska tučnjava, — valj¬ 
da se ne ćete pravdati na današnji dan. 


I onda dovrgne spram tate: 

— Ja im ipak ne bih dala, da sve najedamput 
pojedu. 

Što no rekoh, ima više dana nego kobasica. Pa da 
ostane štogod i za poslije. 

Ali tata će da odgovori: 

— Istina je, šta rekoste, kuma, ali istina je i to, 
da će biti i dana i trešanja, a nas ne će biti. Neka se 
moja djeca sjete ovoga dana i jednom okuse u čemu 
god obilje, kad im se ovako u zgodi našlo. 

I sad kuma u sebi pomisli: 

— Eto, tako su ti roditelji: popuštaju vazda djeci 
i tako ih naravski kvare. 

Od sve troje najzadovoljniji je bio Ćiro. Ne što je 
on bio možda od svoje braće proždrljiviji ili popašniji 
to ne, nego zato, što mu se ova zgoda činila kao ka¬ 
kova čarolija. Kadgod je razmišljao, šta bi on htio i 
želio da ima, on bi vazda maštao: 

— Da sam ja car ili biskup, ja bih sve svoje novce 
poklonio mami, samo kumi kupio bih smeđu svilenu 
haljinu. A sebi zadržao bih toliko, da se mogu čitav 
dan voziti na sijenu i najesti trešanja. 

Tako se eto Ćiri ispunila jedna njegovih velikih 
želja. Mogao se sit najesti trešanja, a da mu se srećom 
nijesu nikako osvetile. 

I dugo još sjećaće se djeca toga trešnjina blagoslo¬ 
va. Jer onoga je ljeta blio toliko trešanja, da se moglo 
zaista reći, da je ono bila jedna od onih sedam rodnih 
godina. Bila je prava poplavica trešanja. Nijesu se tre¬ 
šnje u grad donosile samo u korpama, nego se čitava 
kola stresla do vrha i tako vozila na pijacu u dugačkim 
povorkama. Izgledalo je, kao da je majčica priroda u 
jednom času neobično dobre volje punim pregrštima 
oko sebe prosula svoje darove, da tom svojom ljupkom 
i slatkom dječicom razveseli djecu ljudsku. 

Da se na Antunovo, uz crkveni god franjevačkog 
samostana kogod popeo na vrh stuba sv. Trojice, što 
stoji nasred pijace između ona četiri svetačka kipa, 
pa pogledao poda se na pijacu i na ulicu od jedne 
crkve do druge, vidio bi kola do kola, gusto jedna uz 
druga puna puncata najljepših najrumenijih trešanja.. 
Čitavo more trešanja. A među kolima tiskali se ljudi, 
ali najviše djeca. To su bili čitavi rojevi djece. A ono 
ljeto donijelo im raj na zemlji. Mogla su se najesti tre¬ 
šanja za čitav život. To se nije samo jelo, to se kupalo 
u trešnjama. Ta pomislite čitava holba po dva krajcara. 
Ali šta rekoh, poslije podne, onako oko četiri sata 
prodavali ih seljaci već i po krajcaru, a podveče oni, 
što su okasnili, davali trešnje čak i zabadava, samo da 
ih ne moraju opet da kući voze. 

Taj se dan u čitavom gradu ništa drugo nije ni jelo 
ni vidjelo nego samo trešnje. Na svakom koraku sret- 
neš žene i djevojke s korpama, gdje nuđaju na sve 
strane: 

— Trešanja, kupite trešanja. 

I kamogod pogledaš, šetaoci, prolaznici, gospoda 
i gospođe nose trešnje u fišecima, u košaricama, u 
torbicama pa zoblju, zoblju djeca iz kapa i šešira, dje¬ 
vojčice iz pregačica, soldati iz šajkače. Svuda se treš¬ 
nje i ručale i južinale i večeravale, pa i mladi oficiri 
ostavili se za čas gizde i ponosne ukočenosti pa zobali 
pred kazinom kao i sav ostali svijet i onda se strijeljali 
košticama. A strijeljala se i djeca, to se već zna, na¬ 
pravile se čitave paljbe i bitke na svim trgovima i u 
svim ulicama. Ulični pločnik i pokaldrmisane ceste 
posijani su košticama kao bojno polje junačkim kosti¬ 
ma i ugaslim streljivom. Ali što rekoh ugaslim: eno na 

svakom koraku puca pod cipelom kao da je tane od 
lumbarde. I nema toga djeteta, koje uši svoje nije za- 
vjesilo trešnjama, pa se gdjekoje čak otimale o ljepotu 
i sjaj s garavim očima koje nasmijane crnke. 

Tako je bilo napolju, tako je bilo i u kućama. Ni¬ 
koja kuća ne ostade, da se u njoj ne nađe koliko toliko 
trešanja. Pa i kod otaca franjevaca na svečanom sveto- 
antunskom ručku stojale uzduž stola košarice pune 
toga umiljatoga voća. 

A bilo je za stolom mnogo gosti, sve sama izabra¬ 
na gradska gospoda. Među njima sjedio je i tata učitelj, 
jer za velikom misom umije tako lijepo da slavi Boga 
svojim orguljama i skladnim pjevanjem dječijim. 

I naskoro se razgovor kretao i oko onoga, što 
u svako doba najviše zanima osobito oce obitelji: oko 
ljetine i kako je urodila uopće a oko trešanja pona- 
pose. Svi su bili složni, da ovako kao ove godine još 
nikada nijesu rodile. Najstariji ljudi ne pamte tolikoga 
olagoslova i što se tiče množine i što se tiče ljepote i 
dobrote. 

Tad odjednom gospodin župnik, koji je sjedio 
čelo stola, podigne svoj glas i stane da priča o male¬ 
nom dječaku, koji je prve svoje trešnje žrtvovao na 
oltar Gospin a za zdravlje svoje majke. 

Gosti ušutjeli i slušali parokovo pričanje. I kad 
su sve razumjeli, od dragosti se srdačno nasmijali. Onda 
gospodin župnik kad svrši priču, ustane, podigne čašu 
punu najfinijega karlovačkoga vinca i zamahnuvši 
njome spram učitelja, reče svečano i srdačno: 

— Da Bog poživi majku toga maloga junaka iz 
moje trešnjeve priče, tu uzor majku, da Bog poživi i 
čestitoga oca našega vrijednoga i poštenoga učitelja. 


— Neka žive! gromko zaori po prostranoj sali 
gospode fratara. 

Svi poustanu i razigrani što od vina što od vesele 
priče zagrajili kucajući se s Dragoševim tatom: 

— Zar je to naš sinko bio? 

A tata se skromno smiješkao, ta istom je sada sa¬ 
znao za to djelo svoga sinka. 

— Vražji dečko! vikne gospodin poštar i nastavi 
šapćući spram gospodina gradskoga suca: pomislite, 
prostrijelio mi neki dan staklo na prozoru. Počnem 
da ga grdim, ali on se odmah stao pravdati, da nije htio 
u prozor, nego u vrapca na brzojavnoj žici, pa jer mu 
je na pucaljki popustila jedna tetiva od gume, zato je 
promašio. Ali on će odmah popraviti pucaljku i onda će 
nefaljeno pogoditi nišan pa ne će više u prozor. Šta ti 
na to veliš? Obješenjak te obješenjak. 

— Mani, reče sudac zadihano, jer je bio vrlo de¬ 
beo. I u mene ti ima takova voćkića. A šta ćeš. Djeca 
vragovi. Onomadne umalo da ne prostrijeli oko našoj 
kuharici. Ni mi nijesmo bili bolji. A nu u zdravlje 
njima. 

I ispi čašu do dna. 

Poslije je tata kod kuće pričao, što je čuo na gozbi 
kod fratara. 

— Pa zar ti to nijesi znao, tata? — pitala je mama 
la Uragoš se dosta hvalio svojom žrtvom. 

Tata nije ništa znao. 

— Jest, istina, podigne Dragoš ponosito svoj glas. 
Da ja nijesam poklonio one svoje trešnje Majci Božjoj, 
mama sigurno ne bi ozdravila. Kupio ih za četvrtak u 
babe Klare . .. 


ŠARCU KRALJEVIĆA MARKA. 

NIK1CA ŠOP. 


Gdje si, o konju slavni? Srce me k tebi vuče. 

Gdje si? Kad ćeš opet da s tebe zadršće gora, 

a kopito teške 

kad će da zemljom zatuče? 

Gdje si? Da V jošte, golem kao sfinga, 
pažljivo strižući ušima slušaš u noćnoj tišini 
šum vjetrova teških i pjesme heroja svojih 
na tamnoj Urvin-planini? 

U’ si odletio bijesno na mramorne vrhove gora, 
gdje mjesec sniva, a zvijezde toplotom pjevaju? 
IP si odletio u dubrave opojne, guste, 
gdje zamamne vile pjevaju? 

Gdje si? 


Da li te krasna nimfa toplotom svojega tijela 
zavela u tamne dubine dubokog mora, 
da na tebi jaši, i da joj u mjedenim kolima 
vučeš biser za gradnju njezina dvora? 

0 slavni Šarče! 

Da znadem, gdje si, ja bih došao k tebi, 
skočio bih na tebe, kad se ni nadao ne bi, 
podbo te ljuto, za grivu pograbio, 
za grivu bujnu, što zujeć zrakom se vije. 

Ti bi mi Pegaz bio 

Poletio bih s tobom bijesan i brz ko i ti 
kroz etera prozirne vale i maglenu buru oblaka, 
tamo, gdje ljudska noga još zastala nije. 


BOŽIĆ. 

DRAGUTIN NEMET. 


(Iz mitološko-povjesne pripovijesti iz davnine: »Zoran«j 


Dan prije Božića bio je vedar i studen. Zima je 
pritisla, da ne može jače. Bila je prava ciča zima bez 
kijamja i bez vjetra, pa je ujedala za ruke i obraze. Sni- 
ježna je cjelina otvrdnula tako, da je podnosila čo¬ 


vjeka, da u nju ne propadne, ma da je ove godina 
bila preko gležnja duboka. Cjelac je škripao a na 
suncu se iskrio, kao da je bio posut tisućama presitnih 
alemova, rasipanih po slabom snježnom modrilu. 

Po toj zimi nemaju mališi volju, da izvode u sm^ 
jegu svoje igre. Stisli se u kuhinji kraj ogromne va¬ 
tre ili se zavukli u sobu, koju su razgrijali stari suhi 
panjevi u ogromnim zemljanim pećima. Bilo im je u tim 
razgrijanim sobama ugodno, pa su zadivljeno pomi¬ 
šljali na svoje oce i odraslu braću, koja su danas pošla 
po toj okorjeloj studeni u šumu. Divili su im se, ali 
opet su znali, da se danas moralo onamo. Ta badnji 
je dan, dan bdijenja, pa im valja usjeći »badnjake«, 
koji će suhi gorjeti cijelu noć na ognjištu u slavu su¬ 
trašnjega dana. 

Da, sutra je Božić, najveseliji dan starih Slavena, 
kad će se roditi mlado božanstvo Koleda, pomlađeno 
»Sunce.« Zato i pohrliše danas iz svake kuće u Bije- 
lovu po nekoliko odraslih muškaraca, da donesu par 
suhih dubova »badnjaka«. Pa i iz kneginičina dvora 
odoše još u cik zore nekoliko dvorjanika po »badnja¬ 
ke«, jer ih valja još prije izlaza sunca usjeći. 

Zoran je danas kruto poranio, ali opet ne zateče 
kod kuće ljude. Oni su već bili otišli u šumu, a on je 
tako želio, da vidi sve priprave za veliki dan, o ko¬ 
jemu je cijela njegova okolica već nekoliko dana s 
ushićenjem govorila. Po tom njehovu ushićenju mogao 
je ocijeniti značenje velikoga dana, koji je u špilji Ve- 
limirovoj neopažen prolazio. Ako se starac i držao 
nekih obreda na taj dan, to nije u njegovoj duši osta¬ 
vilo dubljih tragova, koji bi se izdizali nad druge svet¬ 
kovine. Sve su one bile proslavljene jednolično. Ta 
i kako bi drugačije? Bili su sami, a starac se nije više 
oduševljavao kao nekad. Vjera je njegova bila osla¬ 
bila, a napokon i njegova starost doprinijela je onoj 
obrednoj monotoniji. Ali ovdje u Bijelovu, gdje svako 
lice oko njega izražava očekivanje i radost, ovdje, gdje 
mu majka iz dana u dan pripovijeda u božičnoj slavi 
i običajima, za koje on ni slutio nije; ovdje je i sam ra¬ 
zigran i cijelo mu biće gori u očekivanju, da vidi tu 
slavnu svetkovinu, koja već unaprijed pobuđuje ve¬ 
selje u narodu. Zato je i poranio, da vidi sve priprave 
za svetkovinu, da mu ne izmakne ni najmanja sitnica. 
No kad je doznao, da su ljudi već otišli u šumu, snu¬ 
ždi se i ostane neodlučan na dvorištu. Tu je malo 
postajao i kad htjede otići, pojavi se stari dvorjanik 
Lubomir i nemalo se začudi, kad opazi Zorana. 

Ti si baš poranio, sine! 

Jesam, Ljubomire. 

A što te je izagnalo iz toplog ležaja? 

Htio sam, da vidim, kad se ljudi otpreme u šumu 
po »badnjake.« 

Eh, onda ti bijaše jače poraniti, ali ništa zato, 
bar ćeš mi pomoći kod priprava za svetkovinu. 

U čem bih ja tebi mogao pomoći? 

Izabrat ćeš u toru najpretilijeg ovna za veselicu. 
Zaklat ćemo ga i očistiti, pa nataći na ražanj, da bude 
pripravan, kad dođe vrijeme, da ga pečemo. Onda 
ćemo prirediti za žrtvu pjevca, kokoš i odojče, te mile 
životinje boga Kolede. 

Dobro, Ljubomire, ja ću ti pomoći, ajdemo u tor. 

Da idemo, a ti ćeš kao domaćina svojom rukom 
izvući ovna na dvor, kao što ćeš i sve ostale obrede 
ovoga Božića obavljati. 

Ja? 

Da, ti. Po prvi put će iza mnogo godina muška 
ruka upravljati našim udesom, a to je tvoja ruka; ta 
tebi priliči i suđeno ti je. 


Ali kako ću ja? ... ta meni su ti obredi nepoznati. 

Pođi, već ćeš ih naučiti. 

Zoran ga posluša i pođe s njim do tora. Tamo 
izabere najljepšega ovna i izvuče ga iz stada. Ljubomir 
ga zakolje. 

Dok su oni bili zabavljeni poslom, približi im se 
kneginja. 

grijaj. Ona ga izljubi. 

Dobro jutro, miljenče! klikne, kad je opazila 
Zorana. 

Eto, kneginjo, progovori Ljubomir, novi je do¬ 
maćin poranio, da odabere ovna za .veselicu«, kao 
što će ovog božića i svim drugim obredima upravljati. 

Kneginja se nasmiješi, a suza joj se skotrlja niz 
lice, pa reče ganuta: 

Da, dočekasmo, Ljubomire, i taj veseli Božić . . . 

Bogovi nas ne zapustiše. 

Neka im zato bude vječna hvala! klikne ona i 
ponovo zagrli Zorana. 

Ljubomir je gledao sreću majčinu, a onda, davši 
se na posao, reče: 

A sad ga, kneginjo, odvedi u dvor i pouči ga, što 
mu je ovog Božića činiti, jer se malo prije branio, da 
ne zna božičnih običaja. 

Kneginja pomiluje Zorana, a onda reče: 

0, naučit će on .. . nešto ću mu ja pripovijedati, 
a nešto Višna. Pođi, sinko, sa mnom, i Višna je si¬ 
gurno već ustala. 

Zoran pođe s njom i izgubi se u kneginjičinim 
odajama, gdje su već našli i Višnu na nogama. Kad je 
ova čula, koja joj je danas dužnost namijenjena, osmjeh¬ 
ne se i milo pogleda Zorana. Kneginja opazi taj pogled 
i zagrli Višnu. 

U predvečerje istoga dana užurba se sva čeljad 
u kneginjičinu dvoru. »Veselica« se stala rumeniti kraj 
velike vatre na dvorištu i napunila ga zamamljivim 
mirisom pečenoga mesa. »Badnjaci« već čekaju naslo¬ 
njeni na strehi kuće, da ih unesu na ognjište. Čeljad 
se sakupila na dvorištu, te čeka kneginjicu i Zorana. 
Uz domaću čeljad sakupilo se iz Bijelova i devet naj¬ 
ljepših djevojaka, koje će cijelom mjestu navijestiti po¬ 
četak svetkovanja badnje večeri. Kad je kneginja sa 
Zoranom i Višnom stupila u dvorište, družina ih 
bučno pozdravi, a Lubomir s još jednim dvorjanikom 
prihvati prvi »Badnjak« i ponese ga u kuću, gdje je 
gorjela vatra. Zoran također prihvati »Badnjak« i po¬ 
mogne ga unijeti preko kućnog praka, na kojem su 
gorjela dva žiška. Stupivši na prag pozdravi Zoran 
družinu riječima: »Dobro jutro, braćo, zdravi i sretni 
bili na Božić«, i položi badnjak na vatru. Tisuću iskara 
poleti s ognjišta, a plamen stane lizati suhi badnjak, 
i on se za čas zapali. Tada unesu drugi i treći suvar. 
Kneginja doda Zoranu pšenice i medovine, čim on 
pospe badnjake, da ljetina bude obilata. Izatoga pri¬ 
jeđe preko gorućih »Badnjaka«, a za njim isto učine 
i ostali ukućani i svi se među sobom izljube. 

Prije nego će Zoran žrtvovati Koledi, pripali kne- 
gina luči na svetom ognju i dade svakoj djevojci po 
jednu, da s njima pođu po Bijelovu i navijeste pjesmom 
početak svetkovanja. Djevojke držeći zapaljene bo¬ 
riće stanu pjevati: 

Izlazite, staro, mlado 
Izlazite svi na vrata. 

Sutra nam je lični danak, 

Lični danak,, dan Koledov. 

Stari, druže, sada pali, 

Zapali taj sveti oganj, 

Jasni oganj i blistavi, 

Jer večeru badnju vari, 

Trpezu je već složio 
A na noj je već večera. 

Ali jošte nije sio 
Nije sio, da večera, 

Tek koledu čeka boga itd. *) 

Ovu su pjesmu pjevale putem, te su išli od kuće 
do kuće, a druge djevojke izlazile su iz kuća, te su 
zapaljivale svaka svoju borovu luč, i tako su rasvjet¬ 
ljivale cijelo selo. 

Seljani su posjedali za trpeze i blagovali od božje 
žrtve, a valjalo im biti budnim cijelu noć uz svetu 
vatru, doklegod nije osvanulo. 

Noću su gatali, kako će komu u novoj godini 
sreća poslužiti, te je vještak iz lopatice žrtve cijelu 
budućnost nove godine proricao, a da se vidi, hoće li 
tko od družine umrijeti, postavljao je svaki član po 
jedan list na površinu žive vode. Čiji je list noću uto¬ 
nuo u vodu, taj se nadao smrti u novoj godini. 

I u kneginjičinu dvoru posjedaše za pune trpeze. 
No prije toga okitiše glavna vrata grozdacem i lišćem 
bršljanovim, tim najmilijim i najsvetijim drvetom bo- 
žića, jer mu plod sazrijeva baš u to doba. Isto su tako 
prije okitili i sveti borić, to je uvijek zeleno i svježe »sta¬ 
blo života« i povješali djeci na »božje drvce« svako- 
oke darove i igračke. 

Na trpezi je bila smještena cijela »veselica«, na- 
kićena oko glave bršljanovim grozdićima i lišćem. Iza 
blagovanja počela su gatanja. Jedna ženskinja unese 
mješavinu žita, koja je bila uvarena na Varin dan t. j. 
polovicom prosinca. Stari Velimir tumačio je iz »va- 
rice« uspeh usjeva prema tome, kako je žito u vrutku 
nabubrilo. A kad je unesena bila druga zdjelica, u 
kojoj je mješavina žita bila iz vode nikla, prorekne, 
koje će žito ove godine najbolje uspjeti. 

U tom kao i drugom bajanju je vrijeme prolazilo. 
Djeca hrleći od kuće do kuće navraćala se i u knegi- 
njioin dvor pjevajući koledice. 

»Koledve« su navještale narodu mladu godinu, 
koja je započimala mladim suncem. 

Narod slušajući to naviještanje mlade godine ra¬ 
dovao se, što će sunčani bog pobijediti sutra zimske 
zloduhe i babu zimu (Ježibabu). 

Zoran i kneginja obilno su ih darivali. Tako je 
prošlo vrijeme večere. Kad prestadoše djeca dola¬ 
ziti, zamoli Zoran Višnu, koja je kraj njega sjedjela, da 
zapjeva koju pjesmu. Kneginja pljesne rukama, a i 
ostala se družina veselila, što će čuti Višnino pjeva¬ 
nje, kojim je i ovdje kao gošća sve osvojila. Višna 
se rado odazove i zapjeva svojim divnim glasom i 
posebnim napjevom pjesmu: 

Sutra nam je lični danak 
Lični danak, dan Koledov, 

Jur Koleda sade s neba, 

Čim počine, pa se rodi, 

Eto šeće bog Koleda 
Sve od mjesta, pa do mjesta 
Te od sela, pa do sela 
I od kuće, pa do kuće. 

Tko mi oganj sjajni pali, 


*) Ostatak smo pjesme, koja se nalazi u rukopisu, 
radi štednje prostorom izostavili. 


Sjajni oganj na ognjištu, 

Večeru mi tko zgotovi; 

Večeru od bijelih ptica, 

Tomu sjedne bog za sofru 
Da večera večeru mu. 

Pjesmu, momo, zapjevajmo: 

Jur su mome već izašle, 

Sveti borić pozlatile, 

Te ga majci izručile; 

Majka ga je zapalila, 

Sjajni oganj iznijetila 
K njemu čutak 1 ) primetnula 
Zlatan čutak pozlaćeni 
Pa da gori sve do rana, 

Sve do rana i do zore. 

Hajde malo sjedni malko 
Sjedni malko na trpezu, 

Čekaj malo na večeru, 

Jur da dođe na trpezu, 

Pa da sjedne, da večera. 

Svi su bili oduševljeni njezinim pjevanjem. Zoran 
joj iz zahvalnosti stisne ruku, a kneginjica je pred 
svima poljubi i nazove je svojom dragom kćerkom. Svi 
su razumjeli ovaj nježni znak pristajanja svoje gospo¬ 
darice, da joj Višna postane snahom i veselili su se, 
da su bogovi odabrali za svoga miljenika takovu vje¬ 
renicu. Višna je to također razumjela i sva planula 
rumenilom nevine sramežljivosti. U tom času bila je 
tako lijepa. Zoran je s njom skupa bio u nemaloj ne¬ 
prilici, iz koje ih na sreću izvuče dolazak pastira. 

Ha, Bogoljub! kliknuše domaći, kad spaziše pastira. 

A gde si, sinko, tako zakasnio? upita ga kneginjica. 

U planini, kneginjice. 

Pa baš danas, Ljubomire, a stado je valjalo pre¬ 
brojiti i okaditi. 

Nije moglo biti drugačije . . . Putem do kuće na¬ 
basao sam na vučicu. Kad je spazih izdaleka, krenuh 
ovčicama stranputice, da je obiđem. Nije mi se dalo 
na nju izvikivati i plašiti je, da je otjeram, jer znaš, da 
bi mi onda bilo cijelu godinu vukove plašiti i na njih 
hajkati. 

A drugo si sve uredio? 

A što bi uredio? Obuću sam jutros dobro pritegnuo 
i jače se opasao, da mi ne bude u proljeću pomlada 
stada traljava. 

Lijepo, Ljubomire. 

A ti si zacijelo ogladnio, reče Zoran. Sjedi, da 
založiš. 

Čobanin ga začuđeno pogleda, a onda progovori: 

Ti se, domaćino, sa mnom valjda šališ? . . . 

Ne šalim se, Ljubomire. 

Onda si zaboravio, da čobanin na današnji dan 
ne jede ništa, osim svoga jutarnjeg obroka. 

Toga nisam znao . . . 

Ne jede, razjasni Zoranu Višna, da mu stoka bude 
cijelu godinu sita. 

Tako je, domaćino, a sad ustaj, da prebrojimo i 
okadimo ovce. 

Zoran ustane i pođe za Ljubomirom. 

Ne zaboravi, sine, da poslije pođeš na vodu, da je 
pozdraviš i obdariš. 

Ne ću, majko. 

A ti se, Ljubomire, nadi pri pečenju »Koledine 
pogače.« 

x ) badnjak 





— 64 - 


U osvitu sutrašnjeg dana najavit ću ti se, kne- 
ginjice, kao položenik, reče čoban i pođe za Zoranom 
u dvorište. Stado još nije bilo pušteno u tor; moralo 
je danas čekati, da ga okade i prebroje. 

čim se čobanin približio ovcama, ove se usko¬ 
mešaju i stanu dizati svoje glave prema njemu. On 
ponekoju pogladi i onda prođe do tora. Tamo kraj 
zatvorenih vratiju uzme postavljena dva grebena i 
pričvrsti na njih baklje i zapali ih. Tako zapaljene po¬ 
stavi jedan s jedne, a drugi s druge strane torskih 
vratiju i propusti ovce između bakalja u* tor. Kako je 
koja ulazila, on ju je brojio, i kad je konačno s broja¬ 
njem bio gotov klikne: 

Taman na broju, domaćino! 

Zar su sve? 

Sve — domaćino — ljetos se ne prebrojih, a to 
kazuje dobar znamen, reče pastir i uzme posudu s 
medovinom pa poprska stado, da mu do godine ostane 
zdravo, a onda ga pogladi plavom smolom, koju pri¬ 
lijepi na baklju, da od njega otjeraju zloduhe. Napokon 
prihvati kolač i razlomi ga na hrptu ovna prethodnika. 
Mrvice padoše a hrbat prethodnikov, ali se neke i 
sruniše niz vunu na zemlju. 

Dusi su ti skloni, domaćino, klikne Ljubomir, bit 
će otpadaka od stoke cijele godine. 

Misliš, Ljubomire? 

Zastalno domaćino, srunila se i više od jedne mrve 
na zemlju. 

Eh, hvala budi Jarilu. 

Da hvala tom štititelju i množitelju janjadi. 

Prvo proljetno janje žrtvovat ćemo njemu. 

I pravo je tako, reče Ljubomir i zatvori za sobom 

tor. 

Ti ćeš među družinu, je li, Ljubomire? 

Hoću, za danas sam posvršavao poslove. 

A ja ću još na vodu, da je pozdravim. 

U sretni čas pošao, zaželi Ljubomir, i ode u dru- 
žinsku sobu. Zoran pođe na izvor, koji je nedaleko 
kneginjičina dvorca izvirao i otjecao u jezero. 

Došavši onamo progovori: Dobro jutro, hladna 
vodo, veseo ti svečar! Onda je obdari komadom »ve¬ 
selice« i vrati se u dvor među ukućane, koji su pozorno 
pratili Višnino i kneginjičino gatanje s voskom. 

Pred njima je ležala drvena zdjela s vodom, u 
koju su lijevali rastopljeni vosak. Iz oblika izlivena vo¬ 
ska gatali su sreću svakog čeljadeta. I Zoran se nad¬ 
vio nad zdjelu, da motri zavoje voska i čudnovate nje¬ 
gove oblike u studenoj vodi. U gatanju dočekaše i 
ponoć. 

Sad je bilo vrijeme, da se donese živa voda s 
obdarena izvora za »Koledinu pogaču.« Zoran uzme 
posudu i pođe na izvor. Kad se vratio, dočeka ga cijela 
kuća, a kneginja ga zapita: 

Što nosiš, sine? 

Nosim, majko, sreću našoj kući i cijelom plemenu. 

Mati prihvati posudu, da je spremi, a družina 
otprati pjesmom kneginju i opet posjeda oko badnjaka 
i nastavi se zabavljati. Bilo je tu pjesme, pripovije¬ 
danja, gatanja, što je potrajalo sve do željno očekivane 
zore. Čim se ukazaše prvi znaci svitanja, pohrli sve 
iz kuće i potrča na obližnji humak kraj jezera, gdje 
se već bilo sabralo više žitelja iz obližnjih kuća, če¬ 
kajući izlaz »Sunca« rođenje mladoga boga Kolede. 

Već se na istočnoj strani zažarilo obzorje. Rume¬ 
nilo jutarnje raslo je sve više i više, a s njim uporedo 


radost i veselje naroda. Sve su oči netrepimice gledale 
s pobožnom strepnjom u središte rumenila, iz kojega 
će izroniti njihova sreća. Od časa do časa raslo je 
sveto raspoloženje . . . Srca su jače udarala u onoj ti¬ 
šini grozničavog svetog iščekivanja. Točka, u koju se 
upriješe pogledi stotine gledalaca, postane napokon 
jasnija. Krik radosti poleti iz grudiju i zaustavi se u 
grlima slavitelja. Napetost je bila na vrhuncu. A kad 
spaziše gornji rub mladoga »Sunca«, koje veličanstve¬ 
no izroni iz obzorja i baci prve sjajne zrake na kri¬ 
stalno nebište i umirenu zemlju, ote se pritajeni usklik 
ushita iz stotinu grudiju poklonika i pretvori se u 
frenetični vrisak i jauk. Istodobno razlijegne se ushitni 
vrisak naroda s obližnjih humaka i brdečaka. I tako 
cijelo Bijelovo, cijelo pleme slovensko u prostranoj 
zemlji, koju nastavaše Slaven, pozdravi istodobno 
svoju »Sreću«, svoju »Nadu« svoga Jutrboga, koji će ra¬ 
zbiti ledene verige zlobnika Črnoboga i njegove orta- 
kinje pakosnice Babe Jage. Svanut će im dani jasni i 
svijetli, puni blage topline koja će svaku klicu u 
zemlji pokrenuti, koja će roditi nov život na zemlji pun 
ugode i poezije. 

Prvi ushitni pozdrav zamijene hvalospjevi bogu 
Koledi. Rodi se himna Njemu »usrećitelju«, koja se 
razlijegne po čitavoj zemlji. Iz tisuće i tisuće grla iz¬ 
vijala se pjesma sretnog Slavenstva, koje je plesalo u 
bezbroj irtualnih kola sve dok nije mlado božanstvo 
poskočilo koplje visoko nad obzorje i nasmijanim sret¬ 
nim licem pozdravljalo svoje poklonike. 

Zoran je gledajući oko sebe ova sretna lica, ovo 
božanstveno ushićenje s početka bio kao izgubljen, a 
kasnije zahvati i njega opće raspoloženje. Srce mu se 
razigra i osjeti plemeniti poziv svoje unutrašnjosti. Do¬ 
šlo mu je, da zagrli cijeli ovaj skup, da ga izljubi, da 
mu zahvali za osjećaje, koji su se rodili u njemu. Kao 
da mu je spala mrena .s očiju, i om uvidi, da poje¬ 
dinac ne može biti potpuno sretan. Sreća -se osjeća 
najjače u sreći bližnjih, zadovoljstvo je njegovo tek u 
zadovoljstvu množine. Ono je nepatvoreno, ono je pra¬ 
vo, bez natruhe sebičnosti, koja čovjeka zavarava i 
predočuje mu tek varljivu vlastitu ugodu. Ova sreća, 
ovo osjećanje jest ono, što mu je dosada bilo nepo¬ 
znato, a toka je ugodno i veliko. tU toj 'Spoznaji postao 
je sretan .i ogleda se oko sebe. Kraj njega je stajala 
Višna, a dalje majka. I na njihovim se licima odraža¬ 
vala sreća. 

Zoranu se Višna u tom času učinila tako bliska, 
tako njegova, da ju je bez promišljanja zagrlio i po¬ 
ljubio. 

Djeco moja! klikne sretna majka. 

Zoran priskoči i k majoi i stane i nju ljubiti. 

Višna sva sretna i zažarena gledala je u zemlju. 

Neka Vas, djeco moja, u ovom velikom času bla¬ 
goslovi moćna Vida, cvjetna Lađa i današnji Koleda, 
rekne kneginja, kad je privela Zorana k Višni. Budite 
djeca »Sunca«, a život neka Vam bude protkan danima 
svijetlim i srećnim, danima vječnog proljeća. 

Hvala, majko! zanosno klikne Zoran, a Višna tek 
blaženo pogleda kneginju. 

Kćeri moja! klikne sretna majka videći tako 
skromnu Višnu pred sobom i poljubi je. Da, ti si za- 
vrijedila da budeš njegova, jer Ti ćeš ga jedina moći 
usrećiti. Primite, djeco, moj blagoslov i budite svoji. 

Zoran i Višna pogledaju majku, a onda jedno 
drugo. 

Hoćete li, djeco? 

Oh majko, ja sam tako sretan. 

A ti, kćeri? 

Majko! klikne Višna i sakrije svoje sretno lice u 
nabore knegdnjičine haljine. 

Dok se na ovaj svečani način obavljale zaruke Zo- 
rana i Višne, okupio se veliki krug domara i drugih 
ljudi oko kneginje i zaručnika, da ovi nijesu toga ni 
primijetili. Tek kad starješina Vladimir klikne: Dakle 
ćemo pirovati, kneginjo? opazi kneginja krug znati¬ 
željnika oko sebe i svoje djece, pa odgovori: 

Hoćemo, starešino! Svezat ćemo ovo dvoje djece 
Sunca. 

Bilo sretno! klikne Vladimir. 

U dobar čas bilo! čuo se glas. 

Živili mladenci! zaori cijeli skup i stanu neki ba¬ 
cati šubare u zrak, a neki opet svatovski podcikivati. 

Kneginja se oprosti od svetkovatelja i pođe sa 
Zoranom i Višnom u dvor. Za njima pođu i drugi 
domari. 

Tako se svrši jutarnja božična slava. Sada je valjalo 
u kući još štošta obaviti, da za objed sjednu potpuno 
zadovoljni i svjesni, da su svime bogu učinili sve, 
što ga može prodičiti i proslaviti, i da ostatak dana 
provedu u bezbrižnoj radosti, koju rađa osjećaj, da su 
zadovoljili boga miljenika, koji će opet stostruko na¬ 
graditi to njihovo sveto pregnuće obiljem proljetnih 
i sunčanih darova. 

* * * 

Čim je kneginja došla u kuću, stane se pripravljati, 
da smijesi Koledinu pogaču (česnicu). Ženska joj se če¬ 
ljad pridruži i zajednički otpoče rad oko pogače, bez 
koje nije bilo moguće zamisliti Božića u slavenskoj 
kući. Ta je pogača bila znamenita, jer se njom, odnosno 
dobivenim komadićem, česticom čestitalo »mlado ljeto« 
a opet se njom doznavala sudbina pojedinaca. To je 
bila velika pogača preko 50 cm. u promjeru, na koju 
su iz tijesta pričvršćivali simboličke znakove kao zra- 
kasto Sunce, oko kojega gori sedam oganja. Ovo je 
sve bilo zaokruženo ženskom kosom upletenom u tri 
struka. U pogaču, u kojoj možemo nazrijevati mlado 
božanstvo »Sunce« sa sedmero nebeskih mjeseci, zami¬ 
jesili su komadiće sira, žitnoga klasja i drugih podme- 
taka, a kako će tko kod laman ja pogače naći sito u 
svojem komadu pogače, tako će mu biti suđeno da 
bude: ili bogataš, ili pastir, ratar ili uglednik. 

Živom ponoćnom vodom, koju je s izvora donio 
Zoran bude umiješena pogača. Ženska opet čeljad pra¬ 
vila je zrakasto sunce vatre i upletala kosu. Zoran je 
s pastirima ložio vatru, da je razgori što jače, e da 
bi bio što veći kup žara i pepela, u koju će zapretati 
pogaču. 

Kad su ženskinje donijele umjetno iskićenu če¬ 
snicu, da se peče, stane Zoran razgrtati u sredini va¬ 
tru, kamo će se metnuti pogača i stane govoriti: Kako 
ja lako razgrtao upret, tako i moji volovi zemlju. Sad 
pastir primi pogaču a na rukama mu vunene rukavice, 
da mu bude stoci mnogo vune, 1 metne je u sredinu 
razgrnute vatre, a onda nagrne žari i pepela na nju. 
U tom ga času Zoran zaogrne vunenim gunjem uz 
riječi: Kako ja tebe gunjem, onako da mladi »Božić« 
moje ovce vunom zaogrnuo. 

Dok se upret pogače obavljao, zapjevaju ženskinje 
pjesmu: 

Zapjevala na planini vila 
Jasno pjeva, jasno popijeva, 

Pjesmu pjeva, pjesmom seki kaže: 


Seko Koso, gdje si jutros bila? 

Gde si bila, je si li vidjela, 

Kad zaigra na istoku Sunce? . . . 

Vila vili jasno progovara: 

Seko Janjo, na domu sam bila, 

I juče sam veselja vidjela . . . 

Kako kolju zaoblice ovce, 

A djevojke bijele metu dvore, 

A jutros je još veće veselje, 

Danaske je Božiću rođenje, 

Domaćinu svakom krsno ime. 

Glas pjesme domami iz kuće svu čeljad, i ona 
jednodušno zapjeva punim grlom omiljelu pjesmu. Pri 
tom zagaljeni stadoše se njihati, što se malo pomalo 
pretvori u kolo praćeno popijevkom: 

Granu Sunce iza brda, 

Veselo, veselo! 

Nije sunce, nego Božo 
Koledo, Koledo! 

Nosi igru za pojasom 
Veselo, veselo! 

Manu igrom na junake 
Koledo, Koledo! 

Junaci se razigraše, 

Veselo, veselo! 

Manu igrom na nevjeste 
Koledo, Koledo! 

Nevjeste se razigraše, 

Veselo, veselo! 

Manu igrom na djevojke 
Koledo, Koledo! 

Djevojke se razigraše 
Veselo, veselo! 

Manu igrom na dječicu, 

Koledo, Koledo! 

Dječica se razigraše 
Veselo, veselo! 

Svi u kolo veselo, veselo! 

Hajd u kolo Koledo, Koledo! 

Od časa do časa bivalo je kolo sve veće, jer sve¬ 
jednako dolažahu iz kuće nova lica, a napokon se 
umiješaše i djeca sa svojim hihotom i veseljem rasplam- 
. tiše srca starijih, koji se također dadloše <o objesno ve¬ 
selje poput djece. Razmahalo se kolo, a popijevka na¬ 
buja, i njezini usklici i kao morski valovi zapljuskivahu 
srca razigranog mnoštva, koje je dolazilo još uvijek iz 
okolnih krajeva, da u kneginjičinu dvoru nastavi sla¬ 
viti »Koledu« pjesmom i igrom. Kao raspršena pjena 
valova udarajući o žal morski djelovala je i poskočnica. 
Srca uskipe, duša nabuja preobilnim osjećajem i prijeđe 
u raspojasanost. Život je ključao . . . kipio ... i iz¬ 
virivao iz strastvenih kretnja ritualnoga kola, zažarenih 
lica i zažagrenih očiju. Sve je bilo opojeno . . . sve je 
drhtalo od snažnog ushita, neke velike, moćne otaj- 
stvenosti, koja se krije tu nedaleko oko njih, među 
njima, potpuno blizu u njihovim srcima. 

Kolo ne prestaje . . . 

Kneginja se ispusti iz njega i stane motriti igrače. 
Sve je obuzeo raskošni osjećaj sreće, razdraganosti. Pa 
i sam Zoran, koji je plesao uz Višnu, danas je bio dru¬ 
gačiji. Svojoj je raspupaloj mladosti dao oduška. Sreća 
mu je izbijala iz očiju, a mladost jaka, neobuzdana iz 
.rjeloga mu bića. Plesao je strastveno, a Višnu na ma¬ 
hove privijao k sebi . . . tako jako, da ju je zabo- 
ljelo. No ona i sama sretna podavala se tim snažnim 
izljevima njegove ljubavi i blaženo ga pogledavala. 

Kneginja razdragana s te momačke raspojasanosti 
svoga miljenca, prišane nešto jednom dvorjaniku. Ovaj 
se udaljii, a začas se pojavi s medovinom. Kneginja je 
naumila pogostiti mnoštvo i proslaviti javno zaruke 
Zorana i Višne. 

Usred veselja stigoše neki župani i starješine iz 
zapadnih strana, da pozdrave kneginju i čestitaju joj na 
sreći, što joj se povratio sin. Među njima bio je i star¬ 
ješina iz Crnog luga, koji je došao po Višnu, da je 
poslije blagdana povede kući. 

Kad ovi doznaše, da se uz božičnu svetkovinu 
ujedno slave i zaruke Zorana s Višnom, poraste veselje 
još jače. Naravno, da su pridošlice bili gosti kneginji- 
čini, pa je ovaj put o ručku bilo živo i veselo kao 
nikada. Iza svih dosadanjih tmurnih »Božića«, koje je 
slavila sama, osjećajući tu osamljenost svoju jače bez 
vojna i milog izgubljenog deteta, htjela je, da se danas 
nadoknade sve one izgubljene radosti pređašnjih go¬ 
dina, pa nije štedila ni u čem. Kneževski ih je pogo¬ 
stila. Ta danas se slavi dvostruka svečanost: rođenje 
mladoga boga i zaruke njezina miljenika; zato je i bila 
pozvala četu djevojaka kao »druge« Višnine, bez kojih 
se nijesu mogle slaviti zaruke. Zato su se danas običaji 
božični izmiješali s onima zaruka. Uz »mirobožanje« 
t. j. cjelivanje nad božičnim kolačem, uz gatanje s na- 
paljenim žišcima, da vide, na koju će stranu plamen 
okrenuti, da li prama sjeveru ili jugu, što znači, da će 
roditi polje, ili će nagnuti prema istoku i zapadu, a u 
tom će se slučaju jače množiti stoka, uz običaj ku¬ 
canja sjekirom po stablu, koje slabo rodi, da na neki 
način opomenu duh stabla, koji u njem živi, da će 
stablo do godine posjeći, ako ne uzrodi, pjevale su 


djevojke pjesme, kojima su zaručnicu pripravljale na 
nov život. 

Veselje je teklo, radost bujala i svečanost se ne 
dovrši toga dana, nego je potrajala nekoliko dana sve 
dotle, dok se gosti ne počeše opraštati od gostoljubive 
domaćice i sretnoga zaručnika. 

Rasta jući se od Veselina do viknuše mu, da pri¬ 
pravi dosta medovine, jer će svi doći kao uzvanici 
svoga miljenika k njemu u goste, kad se budu tračdli 
svatovi njegove kćeri. 

Ovaj razdragan obeća, da će prirediti kneževsku 
medovinu, samo neka održe riječ, da će mu, kao uzva¬ 
nici Zoranovi, doći u goste. 

Još nekoliko dana ostane Veselin u kući svoga 
budućega zeta, a onda se i on krene s Višnom i pratnjom 
kući. 

Srce je Zoranovo bilo ojađeno, što Višna odilazi, 
ali drugačije nije moglo biti. Stari običaji zahtijevaju, 
da se mlada odvede iz očinskog doma, pa se tom 
valjalo pokoriti. 

Višna se tajila videći svoga zaručnika smućena i 
pogledima ga bodrila nek ustraje. 

Dakle me se nadaj, starješino, pred svetkovinu ve¬ 
like Lađe, rekne Zoran ocu Višninu, kad je ovaj već 
bio sio na konja. 

Dobro, sine, samo kupi svatove, a ja ću Vas do¬ 
stojno dočekati, odgovori Veselin i podbode konja. 

Za njim krene Višna i cijela pratnja. 

Koleda Vas pratio! klicahu kneginja i njezini ljudi, 
putnicima pa ih isprate pogledima i mahanjem, sve dok 
nije Veselin i njegova pratnja skrenula zavojastim pu¬ 
tem s visinske ravni za šumu i izgubila im se iz vida. 


INTERMEZZO JESENJE NOĆI. 

DAVORIN M. ROBOTIĆ. 


U jesenji suton zasvijetlile se na prekrižju dviju 
ulica crvene oči kestenjarske peći. Zvono samostanske 
crkvice naviješta s pietetom Pozdrav Majci i početak 
noći. Pokrajna gradska uličica potamnjuje i kao uko- 
čuje se; samo vjetrić huji kroz nju i šuška po zabatima 
kuća i diskretno zaviruje kroz male prozorčiće. Prolaz¬ 
nika nema. Jedini kestenjar stoji uvučen u svoj 2 prnjke 
i žmirkajući pospano gleda, kako vjetrić potpiruje 
crveno svijetlo i raznosi dim . . . 

Dolazi noć. Donosi sa sobom zimu, mrak i strah. 
Uvlači se lijeno u sve zakutke uličice i gasi po kućama 
lampe. Tjera čiope i šišmiše sa samostanskoga tornja. 
Plaši malu djecu u krevetima svojom crnom odjećom. 
Pospanom kestenjaru stvara akoazmu prolaznika kup¬ 
ca. Kestenjar čuje korak prolaznikov, i glas, pa se 
maša garavim rukama za vruće kestenje. Sada tek 
opazi, da nema nikoga, samo noć ... i mrak . . . 
neki mu se podmukli glas ceri u tmini.- 

Tišinom vlada noć. Pokatkad razljuti se samo 
tihi taj vladalac, pa skoči u toranj, te lupne nevidljivim 
tamnim krilima o crkveno zvono, i izbije noćni sat. A 
onda opet tajac i tišina. 

Prohujaše tako satovi, prošla je i ponoć; kestenjar 
je zaspao, tek u njegovoj peći tinja slaba, modrikasta 
vatra . . . 

Tiho tihano javi se odnekud klavir. Glas mu je 
sladak i tih kao šapat noći. Probudi se vjetrić i brže 
doskakuće do prozora, odakle dolazi glas. Iznenađuje 


ga glazba u noći, jer on zna, da su svi zaspali i da već 
svi mirno i pravilno dišu. Ljubopitno se nadvija nad 
prozorčić i gleda u sobu. U kolijevci leži maleno čedo 
i smiješi se nekome u snu. Podalje, kod klavira sjedi 
bosonoga, u bijeloj, dugoj košulji, spuštenih kosa, za¬ 
plakana lica mlada majka. Odsijeva se s nje tužna 
ljepota. 

Prsti se polako pomiču . . . jedva čujni plač klavira 
širi se po sobi. Nadimlju se majčine grudi i brzo se spu¬ 
štaju. U njima nešto tišti, plače i moli uslišenje. U njima 
jedno srce strepi i jače udara radi tajne i skrivene boli. 
U njima vrište sve zatvorene suze, čežnje, plač i uz¬ 
disaji, sva tuga ostavljene žene. 

Iz haosa tog stvaraju prsti zvukove tihe i bolne, 
glazbu teških časova stradanja. Izvija se glazba iz 
duše i jeca po sobi . . . 

Prsti se življe kreću. Glazba je sve jača i snažnija: 
iz duše silom izvire sve skrivano i brižno sačuvano. 
Plače duša i svija se u grču; plače kroz tipke klavira 
i osjeća u glasnom naricanju glazbe svoju afirmaciju. 

Vjetrić se zabrinuo za djetinji san, pa je počeo 
lupkati po prozoru: htio bi on opomenuti majku, da 
tiše svira. Ali tipke plaču u visokom glasu . . . Nitko 
ne može spriječiti tu glazbu, taj labuđi pjev, koji pro¬ 
izlazi s dna duše a nosi u sebi motive idilične mlado¬ 
sti, prve ljubavne sreće, zaboravljenih radosnih časova 
i nizove ogorčenih noći i dana . . . 

Vjetar lupa sve jače i jače, trese staklima . . . Mla¬ 
da majka, u ekstazi iskazane boli, završila je posljednju 
svoju pjesmu kobnim finaleom u punome jeku, pa sada 
bježi do kolijevke, diže dijete, ljubi ga i blagosilja ga 
materinjim suzama . . . 

Kroz tamne hodnike ide mlada majka, Izilazi na 
ulicu i stupa polagano kao bijeli, mramorni kip Vile 
Noći. 

Kroz noć ječi krik probuđenoga djeteta ... Vjetrić 
nosi te zvukove i trči za majkom, ali ona ide polako 


gluha, nijema i blijeda s očima modrim i suznim, s po¬ 
gledom u daljinu. 


Kestenjar se trže. Probudi ga neki pijani čovjek, 
koji želi litru kestenja, da razveseli kod kuće svoju 
ženu. . . 

U daljini čuje se krik djeteta sve slabiji i slabiji. 
Kroz ulicu lupnu još nekoliko pijanih koraka i opet 
nastane mir. 

Tišina. . . 

Na istoku poče svitati dan.- 


BALADA 0 SMISLU ŽIVOTA. 

JAROSLAV VRCHLICKY. Sa češkoga jezika preveo R. KLAIĆ. 


Dver se rajska otvorila, 
bijela duša izletila. 

A za svaku želju svoju 
vazda primaš kletvu koju. 

Sveti Petar vrti glavom: 

»Što se ruga rajskom slavom?« 

Svud je teško u tom svijetu! 
»Ne ćeš među rajsku četu! 

Petru, što se nebom stara, 
bijela duša progovara: 

Ti si samo crno blato!« 
veli Petar duši na to. 

»Ti od gnjeva širiš zjene, 
ali čama mori mene. 

»Biser samo, alem sjajni 
može doći u raj bajni. 

Anđeoske čete čiste 
vazda poju pjesme iste. 

K čistilištu zato kreni, 
onda istom dođi k meni!« 

Gloriola svece krasi, 

.Aleluja!’ vijek se glasi. 

Ode Petar. Duša stala, 
uzdahnula, zaplakala. 

Vazda slušaš istu slavu, 
kadgod Tvorac makne glavu. 

Pogledala u obzorje, 
koje grli tamno gorje. 

Slatki 'jesu rajski treni, 
al se živjet hoće meni!« 

Bura digla tešku buku, 
k njojzi duša pruži ruku: 

Bijela duša izletila, 
dver se rajska zatvorila. 

»Uzmi mene ti sa sobom!« 

Al se bura smije zlobom. 

Lete čaši, idu danci, 
ginu ljeta kao sanci. 

Zatim jače duhat stala, 
jače duša proplakala. 

Na nebu se kucaj čuje, 
sveti Petar izvirkuje. 

Oblačine nebom plove, 
zđvojna duša i njih zove: 

To je ona duša bila, 
koja raj je ostavila. 

»Uzmite me k sebi gore, 
da idemo tražit more!« 

Bio raj je od iskona, 
ali crna sad je ona. 

One kišom prokapale, 
al se same na put dale. 

»Kako, dušo, ti si žila?« — 

Tužno ona besjedila: 

Tada spazi sjajne zvijezde, 
kako svojom cestom jezde. 

»Ti ćeš mi se čudit sada .. . 

I u svijetu čama vlada! 

»Neba luči, pune sjaja, 
riješite me moga vaja!« 

Sve je pusto koprcanje, 
sve je podlo vojevanje. 

One samo zatitrale, 
dalje same putovale. 

Sve je blato, sve je trica, 
svemu viri grijeh sa lica. 

Opet sama duša stala, 
sama sobom tugovala. 





Nikog nema, da je tješi, 
da je tuge teške riješi. 

Višnji glas se čuo tada: 
»Znaš li, da si bijela sada? 


Kao da se svemir cio 
proti njojzi urotio. 

Suzama si očišćena, 
pa si anđel, a ne žena. 

Vjetar hladan popuhava, 
slabo svijetlo zvijezda dava. 

Ti si pokraj sviju zala 
žalac čami iščupala. 

Noć je gluha, crna tama, 
dušu jače mori čama. 

Prave boli slasti daju, 
one čame ne poznaju. 

Ah, da može kamen biti, 
pa da mašak bar je kiti! 

Korijen čamin onaj hudi 
tek u taštoj niče grudi. 

Ali zalud želja pusta, 

Sve je gušća magla gusta. 

Komu duša mnogo strada, 
njim taština ne zavlada. 

Stid i srdžba kasno, rano 
grud joj glođe neprestano. 

Još i ljubav u kom plane, 
taj je silan <u sve dane. 

Oči tužne suze liju, 
grudi bijedne hladno biju. 

Čamu ne zna ovo dvoje — 
To, gle, žiću smisao je!« 

Lete čaši, idu danci, 
ginu ljeta kao sanci. 

Opet dver se otvorila, 
u raj duša uletila. 


NAŠA DJECA. 

BLAŽ J. KRUNIĆ. 


Skupila se djeca mala, 
Skupili se kao ptići; 
Skupili se oko mene 
Moji mali Hrvatici. 


Sad kad idu, da ih prime 
Na prehranu dobri ljudi, 
Čini mi se ko da čujem 
Kucaj srca im u grudi. 


Neki je bez oca, majke, 

Neki nikog svoga nema; 

Već ih sada nužda bije, 
Svako zlo se na njih sprema. 


A voz samo napred juri 
Naskoro će cilju doći, 

Kako li će moji ptići 
U svom novom gnijezdu proći? 


I voz stade, a seljak se 
Žuljnom rukom djece maša 
Sa stotinu svoje braće 
Šapćuć: »To su djeca naša!« 


KLETVA. 


(Po narodnoj priči.) 


A. PETKOVIĆ. 


Stari Ivan stazom u gori 
Gledaj i danas se vere, 

Gdje bjehu negda kneževski dvori, 
Ali bez pravde i vjere. 

Tu brata dva su u davno doba 
Mučili kmetove svoje, 

No kletva puka šatre ih oba 
I u zemlju dvor propo je. 

A kraj ponora sestra im staje, 

Bije ju ljeto i zima, 

Suzama gr'jehe braće si kaje 
Ponor pak suze joj prima. 


Golemo jezero plačem već stvara, 
A1‘ braće kletve su veće 
Suza, da skine kletva se stara, 
Mora još dugo da teče. 

Djeva još plače, jezero diže, 

Voda se burka i pjeni, 

Vali primiču njoj se sve bliže, 
Već osjeća talas im zdeni. 

Nitko ovamo na prokleto mjesto 
Od isvih ne dolazi ljudi, 

Jedino Ivanu u srcu često 
Za djevu se samilost budi. 

Došavši danas zapanjen stade 
Zbunjenim očima šiba, 

U vale jezera djeva pade 
I mrtva se u njima ziba. 

Smili se starcu, u goru ode 
Da drveni krst isiječe, 

Koji za spomen sada kraj vode 
Djevici hoće da meće. 


A1‘ u prokletu zemlju kada 
Znamen on krsta zabode, 

Nestalo bješe svega već tada; 
Nema ni djeve ni vode. 

Krsti se starac, a strah ga muči, 
Groza ga hvata sve više, 

Tužan zaputi svojoj se kući 
Jedva i može da diše. 


Kada al sjutra selom se veli, 
Gdje stoji Ivina njiva: 

Jezerom pokrit komad je cijeli, 
A djeva po njemu pliva. 


TARTARIN TARASKONAC. 


(Nastavak.) 


A. DAUDET. Prevodi dr, D, CEPULIĆ, 


BORBOM, GOSPODO, BORBOM, A NE 
ZABRUNDAVANJEM. 

Je li on doista ozbiljno kanio otputovati?. 

Škakljivo pitanje, na koje bi historiku Tartarinovu bilo 
vrlo teško odgovoriti. 

Svakako stoji, da je menažerija Mitaineova osta¬ 
vila Taraskon već pred više od tri mjeseca, i da se lo¬ 
vac lavova maknuo nije... Napokon je bezazleni junak 
možda bio u posve dobroj vjeri, kad je zaslijepljen ne¬ 
kom novom obmamom držao, da je bio u Africi. Možda 
je pričajući vazda o svojem budućem lovu mislio, 
da je već bio na tom lovu, isto onako iskreno, 
kako je mislio, da je istakao konzulsku zastavu i 
pucao na Tatare u Šangaju: pum, pum! 

Na nesreću, ako je Tartarin Taraskonac bio i ovaj 
puta žrtvom omame, Taraskonci to nisu bili. Kad oni 
poslije tromjesečnog čekanja opaziše, da lovac još nije¬ 
dnog svog kovčega za put spremio nije, oni stadoše 
mrmljati. 

»Bit o? kao sa Šanghajem!« reče Costecalde smi¬ 
jući se. I oružareva riječ bude gradskom senzacijom, 
jer nitko više ne vjerovaše u Tartarina. 

Naivnici .kukavci, ljudi poput Bezuqueta, koje bi i 
jedna muha nagnala u bijeg i koji ne mogu ispaliti je¬ 
dnog hite a, a da ne zatvori oči, ti su pogotovo bili ne¬ 
milosrdni. U cerceleu, na trgu oni susretahu ubogog 
Tartarina s posprdnim malim smijehom. 

»I ovaj, kad ćemo dakle na put?« 

U dućanu Costecaldeovu u njegovo mišljenje nije 
bilo više vjere. Lovci na kape odricahu se svog go¬ 
spodara! 

Zatim dođoše epigrami. Predsjednik Ladeveze, 
koji je u svoje slobodno vrijeme pomalo udvarao pro- 
vencalskoj muzi, sastavi u domaćem narječju jednu 
pjesmicu, koja je imala mnogo uspjeha. Govor bijaše 
o nekom velikm lovcu, majstor Gervais zvanom, čija je 
strašna puška imala da istrijebi sve afričke lavove do 
zadnjega. Na nevolju ta vražija puška bijaše takova us¬ 
trojstva, da je vazda bila punjena, ali naboj nigda pola¬ 
zio nije. 

Nigda polazio nije! Vi već razumijete aluziju.... 
j t- tren - °k a ova Pi csmica postade popularnom i 
kad Tartarin prolažaše, trhonoše s kea ili mali oni 
cistioci obuće pred njegovim vratima pjevahu u zboru: 


Čudne li puške u majstora Gervaisa, 

Puni je vječno, 

Čudna li zrna u majstora Gervaisa, 

Ne polazi nigda. 

Samo se to pjevalo iz daljine zbog dvostrukih 
mišića. 

0 prolaznosti oduševljenja taraskonskog! . . . 

A veliki čovjek se čin-jaše, da ništa ne vidi, da ništa 
ne čuje, no zapravo ovaj potajni i otrovni rat mnogo ga 
rastuživaše. On osjećaše, kako mu Taraskon izmiče iz 
ruku, kako narodna naklonost prelazi na druge, i to mu 
zadavaše strašne boli. 

0, divna zdjela popularnosti, kako je slatko 
sjesti za te; ali ti gorko opečeš, kad se preliješ!.... 

Usprkos sve svoje boli Tartarin se smiješio i mirno 
provodio isti život kao i prije, kao da se ništa zbilo nije. 

Katkad bi mu ipak ta maska vesele bezbrige, što 
ju je iz ponosa na lice navlačio, iznenada spala. Tada 
se mjesto smijeha na njegovu licu čitala ljutina i bol... 

Tako dopriješe jedno jutro glasovi malih onih ne¬ 
voljnih čistioca cipela, koji su pjevali pod njegovim 
prozorom: Čudne li puške u majstora Gervaisa, do u 
sobu ubogog velikana, kad se baš pred zrcalom brijao. 

^ art . arin ,C . n ? sio P ot P unu bradu, ali kako je bila od¬ 
više jaka, bio je primoran njegovati je). 

Iznenada prozor se silovito otvori, i Tartarin se 
pojavi u košulji, glave povezane rupcem, nasapunjen 
dobrim bijelim sapunom, vitlajući svojom britvom i po¬ 
viče strašnim glasom: 

Borbom, gospodo, borbom, a ne zabrunda- 
vanjem!« 

Lijepih li riječi, dostojnih da ih zabilježi povijest, 
samo što su nažalost bile upravljene ovoj maloj de- 
rišćadi, koja je bila velika kao i njihove škrinjice za 
čišćenje cipela, i posvema nesposobna za plemenitu 
borbu. 

XII. 

ŠTO BI REČENO U BAOBABOVOJ KUĆICI. 

Usred općenitog odmetanja jedino je još vojska sta¬ 
jala čvrsto uz Tartarina. 

Hrabri zapovjednik Bravida, kapetan kod odjevnog 
od ljenja u penziji, i dalje mu iskazivaše isto počitanje 
ao i prije: »To je sila!« tvrdoglavo je on tvrdio, i ta 
tvrdnja ne bijaše, držim, manje vrijedna od one lje¬ 
karnika Bezuqueta,.. Ni jedamput nije hrabri zapo- 

vjednik učinio kakvu aluziju na put u Afriku. Ali kad 
se javno stalo odveć glasno govoriti, on se odluči da 
napokon progovori: 

Jedne večeri, kad nesretni Tartarin sjedaše sam u 
svojoj radnoj sobi zabavljen tužnim mislima, evo za¬ 
povjednika gdje ulazi ozbiljan, u crnim rukavicama, 
zakopčan do grla. 

— Tartarine ,reče umirovljeni kapetan autorita¬ 
tivno, Tartarine, treba da pođete! 

I ostade u vratima — nepomičan i velik kao 
dužnost. 

Sve, što bijaše sadržano u ovome »Tartarine, treba 
da pođete«, sve je to Tartarin Taraskonac razumio. 

Sav poblijedivši ustade Tartarin, pogleda oko 
sebe raznježenim pogledom taj lijepi radni odasvud za¬ 
tvoreni kabinet, pun toplote i blaga svijetla, taj tako 
udobni široki naslonjač, svoje knjige, svoj sag, velike 
bijele zavjese na prozorima iza malog vrta, i prišavši 
k hrabrome zapovjedniku on ga uze za ruku, snažno 
ga stisnu, i reče mu glasom gorko zaplakanim ali sto- 
jičkim mirom: 

— Ja ću poći, Bravido! 

I pođe, kako što reče. Samo ne odmah. Trebalo 
mu je vremena, da se opremi. 

Ponajprije on naruči kod Bomparda dva velika 
kovčega obložena bakrom s dugom pločicom, slijedećeg 
napisa: TARTARIN TARASKONAC. 

Sanduk s oružjem 

Oblaganje i urezivanje natpisa stajalo je mnogo 
vremena. Isto tako naruči kod Tastavina jedan veli¬ 
čanstveni putnički album, da u nj piše svoj dnevnik i 
svoje impresije. Jer napokon može čovjek biti i lovac 
lavova, pa opet misliti putem. 

Zatim naruči u Marseilleu cijeli jedan tovar hrani- 
vih konzerva, neki preparat od isušenog mesa u plo¬ 
čicama za pravljenje juhe, jedan šator novog modela, 
koji se u jedan čas razapinje i sklapa, moravske čizme, 
dva kišobrana, jednu od kiše neprobojnu kabanicu, 
plave očale za sprečavanje očne upale. Napokon mu 
ljekarnik Bezuguet opremi jedmju malu ručnu apoteku 
krcatu engleskim flastrom, arnikom, kamforom, anti- 
septičkom octom. 

Ubogi Tartarin! On nije to činio sebe radi, već se 
nadao, da će raznim obzirima i nježnom pažnjom žesti¬ 
nu Tartarin-Sancha, koji od dana, u koji bi polazak 
napokon zaključen, nije prestajao danju ni noću da 
bjesni. 

XIII. 

Polazak. 

Napokon dođe onaj svečani, onaj veliki dan. 

Od rane zore sav je Taraskon bio na nogama za- 
krčujući avignonski put i pristup kućici baobabovoj. 

Po prozorima, po krovovima, po drveću bilo je 
svijeta. Lađari s Rone, trhonoše, čistioci obuće, gra¬ 
đani, tkalje, radnici svile, cercle, ukrako sav grad. 
Zatim ljudi iz Beaucaira, koji bijahu prešli most, povr¬ 
ćari iz okolice, kolica s velikim krovom, vinogradari 
na lijepim mazgama okićeni tracima, kitama, prapor- 
cima, vezana zvoncima, pače je bilo tuitamo vidjeti 
i koju lijepu djevojku iz Arlesa s modrom vrpcom oko 
glave; dojahale su za leđima svojih dragih na surim 
konjićima iz Camarguee. 


Sva se ova svjetina tiskala i gurala pred vratima 
Tartarina, tog dragog g. Tartarina, koji je polazio u 
lov na lavove među Turke. 

Za Taraskon naime Alžir, Afrika, Grčka, Perzija, 
Turska, Mezopotamija, sve to tvori jednu golemu zem¬ 
lju, vrlo maglovitu, gotovo mitološku, i to se onda 
zove Turci. 

Kroz sav taj metež lovci na kape tumarahu amo 
tamo, ponoseći se triumfom svog vođe i ostavljajući 
za svojim stopama kao neke tragove slave. 

Pred kućicom baobabovom bile su dvoje velike 
tačke. Od vremena se do vremena otvorila vrata, i 
kroz njih su se vidjela neka lica, koja su se dostojan¬ 
stveno šetala u malom vrtu. Ljudi su donosili kovčege, 
sanduke, putne torbe, što su ih tovarili na tačke. 

Kod svake nove škrinje masa je uzdrhtala. Pojedi¬ 
ni se predmeti glasno imenovahu »Ovo je šator . . . 
Ovo su konzerve . . . ljekarna . . . škrinje s oružjem . . . 
I lovci na kape sve objašnjavahu. Najednom oko 10 sati 
nastane neko gibanje u masi. Vrata se vrta silovito ok¬ 
renuše. 

— On! to je on! ozvanjalo se. To doista bijaše on . . 

Kad se na pragu pojavi, dva se uprepašćena krika 
izviše iz mase: 

— To je Turčin! . . . 

— Nosi očale! 

Tatarin je Taraskonac idući u Alžir smatrao doista 
svojom dužnošću, da obuče alžirsko odijelo. Široke 
napuhnute hlače od bijelog platna, mali kaput s metal¬ 
nim pucetima, posve uz tijelo, dvije stope široki crveni 
pojas okolo trbuha, goli vrat, obrijano čelo, a na glavi 
divski fes s plavim čuperkom konaca beskrajne dulji¬ 
ne! Usto dvije teške puške, po jedna na svakom ra¬ 
menu, veliki lovački nož za pojasom, na trbuhu jedna 
patrontaša, o boku revolver, koji se ljuljao u svojoj 
kožnatoj torbici. To bijaše sve. 

0, oprostite zaboravio sam očale. Ogromne plave 
očale, koje vrlo zgodno ublaživahu izgled našeg junaka, 
u koliko bijaše nešto odveć divlji! 

»Živio Tatarin! . . . Živio Tatarin!« urlaše puk. Ve¬ 
likan se nasmješi ali ne ozdravi zbog pušaka, koje mu 
bijahu na smetnju. Uostalom sad je već on znao, što 
vrijedi naklonost puka. Možda je pače u dnu duše svo¬ 
je proklinjao svoje strašne zemljake, koji ga prisiliše 
da napokon pođe i da ostavi svoju lijepu domaću ku¬ 
ćicu bijelih zidova i zelenih šaluporka. No to se nije 
vidjelo. 

Mirno i ponosno, premda nešto blijed, on iziđe 
na ulicu, promotri svoje tačke, i vidjevši, da je sve u 
redu, on se veselo zaputi na stanicu, a da se ni je- 
damput nije okrenuo prema kući baobabovoj. Za njim 
je stupao hrabri zapovjednik Bravida, penzionirani 
kapetan od jednog odjeljenja, predsjednik Ladivese r 
zatim oružar Costecalde i svi lovci na kape, onda 
tačke i napokon puk. 

Pred peronom ga je čekao glavar postaje, stari Af- 
rikanac iz g. 1830., koji mu više puta toplo stisnuo ruku. 

Ekspres Pariš—Marseille ne bijaše još stigao. Tar¬ 
tarin i njegov glavni stožer uđoše u čekaonicu. Da 
spriječe prenatrpalost, glavar postaje dade za njima 
zatvoriti ogradu. 

Neko četvrt sata Tartarin se šetao gore dolje u 
čekaonicama sred lovaca na kape. Govorio im je o 
svom putovanju, o svom lovu obećavajući im poslati 
kože. U njegovu su se bilježnicu upisali za kožu kao 
što se zapisuju kod plesa za kadrilu. 

Miran i mio poput Sokrata u času, kad je imao da 
ispije kukutu, neustrašivi je Taraskonac našao pravu 
riječ za svakoga, pravi posmijeh za sve. Govorio je 
jednostavno, prijazna lica. Čovjek bi bio rekao, da hoće 
da prije odlaska ostavi za sobom kao neki trag čara, 
uzdisaja, dragih uspomena. I kad su čuli, kako njihov 
vođa govori, svim su lovcima na kape došle suze, neki 
se pače kajali kao predsjednik Ladeveze i ljekarnik 
Bezugnet. 

Radnici zabavljeni pri tom poslu plakali su u kuto¬ 
vima. Puk je vani gledao kroz rešetke ograde i vikao 
»Živio Tartarin!« 

Napokon zvono zazvoni. Nijemo neko valjanje, 
jedan oštri žvižduk potrese s vodo vinu . . . »U kola! 
U kola!« 

— Zbogom, Tartarin! . , . zbogom, Tartarin! . . . 


— Zbogom svi! . . . promrmlja velikan, i na lice 
hrabrog zapovjednika Bravide on poljubi svoj dragi 
Taraskon. 

Zatim se zaleti na prugu i pope se u svoj vagon 
pun Parižanki, koje malo da ne pomriješe od straha 
videći ovog čudnovatog čovjeka, gdje dolazi s toliko 
karabinki i s toliko revolvera. 

XIV. 

Marseljska luka. — Na brod! Na brod! 

Prvog decemba 186 . . u podne jednog sunčanog 
zimskog dana provencalskog — vrijeme bijaše vedro, 
sjajno, -obasjano — uprepašteni Mersiljani vidješe, gdje 
ulazi u Canebiereu jedan Turčin, o, i to još kaki Tur¬ 
čin! . . . Nikad oni takova ne vidješe. Pa opet se znade, 
da u Marsilju imade Turaka ! 



Turčin, o kom je govor — je li potrebno da vam 
to i rečem? — bijaše Tartarin, veliki Tartarin Taras¬ 
konac, koji stupaše duž kejova uz pratnju svojih škri¬ 
nja s oružjem, svoje ljekarne, svojih konzerva, da stigne 
u pristanište društva Touache na parobrod Zuav, koji 
ga je imao da preveze onamo dolje. 

Uši mu još bijahu pune taraskonskog pijeska, a 
opit bijaše svijetlom sunca, i mirisom mora tako, te je 
stupao kao obasjan srećom sa svojim puškama na le¬ 
đima, podignute glave, motreći svojim očima ovu 
divotnu marsiljsku luku, koju je po prvi puta vidio, i 
koja ga je začarala ... Ubogi čovjek mišljaše, da sniva. 
Činjaše mu se, da se zove Mornar Simbad i da luta po 
jednom od onih fantastičnih gradova, kakih imade u 
Tisuću i jednoj noći. 

Bijaše to daleko i široko jedna šuma jarbola, 
jarbolskih križaka, što se križahu u svim smjerovima. 
Zasitave sviju zemalja: ruske, grčke, švedske, tuniške, 


amerikanske . . . Lađe u visini keja, kojih se jarboli na 
kljunu pružali do obale kao redovi bajoneta. Ispod njih 
najade, božice, Presveta Djevica, i druge skulpture od 
pisanog drva, koje davahu ime brodu; sve to izjedeno, 
vodom morskom izgrizeno, promočeno, pljesnivo . . . 
Tuitamo između lađa komadićak mora poput ve¬ 
like tkanine, što se prelijeva, uprljane uljem. Usred za¬ 
mršenog klupka jarbolskih križaka cijeli oblaci gale¬ 
bova, koji su činili lijepe pjege na modrom nebu, mladi 
mornari, koji su se dozivali u svim jezicima. 

Na keju sred potoka, klo-ji poticahu od tvornica 
sapuna, potoka zelenih, gustih, crnkastih, punih ulja i 
sode, čitav jedan narod carinika, služnika, trhonoša s 
njihovim dvokolicama, u koje su bili upregnuti mali 
korzikanski konji. 

Magazin čudnovatih gotovih odijela (konfekcija), 
čađave barake, u kojima su mornari kuhali, trgovci lu¬ 
lama, majmunima, papagajima, užetima, platna za jedra, 

fan<tastička, staretinarska roba, gdje su se nalazili izmi¬ 
ješani stari kanoni, velike pozlaćene laterne, stari vit- 
lovi, stara krezuba sidra, stara užeta, stari kotači za 
dizanje tereta, stara doglašala, pomorski dalekozori 
iz vremena Jeana Barta i Dugnay-Tranina. Prodava¬ 
čice ostriga i školjka čučahu i vikahu kraj svoje robe. 
Mornari prolažahu sa sudovima katrana, s loncima, 
koji su se pušili, s velikim košarama punim polipa, 
koje su išli ispirati u bjelkastoj vodi zdenaca. 

Posvuda čudnovato nakrcana roba svake ruke: 
svila, rude, splavi, komadi olova, sukno, šećer, karube, 
repica, slatki korijen, šećerna trska. Istok i zapad iz¬ 
miješani. Velike hrpe holandskog sira, koje su Genov- 
ljanke svojim rukama crveno bojadisale. 

Tamo dolje bijaše kej za žito. Nosači sterećuju 
svoje vreće na obalu s visokih skela. Pšenica bijaše 
poput zlatne bujice, koja se valjala kroz plavi dim. 
Ljudi u crvenim fesovima sijahu je postepeno u veli¬ 
kim sitima od magarčeve kože i tovare je na kolica, 
koja se udaljivahu praćena četom žena i djece s metli¬ 


cama za klasje . . . Malo podalje, bazen od škvera, 
veliki brodovi, provaljeni na bokove, koje su upalili s 
trnjem, da se očiste od morske trave, okrižnice zaro¬ 
njene u vodu, miris smole, zaglušna buka tesara, koji 
su oblagali truplo lađa velikim bakrenim pločama. 

Katkada se između jarbola vidjela čistina. Tada je 
ugledao ulaz u luku, živo gibanje brodova, englesku 
fregatu na putu za Maltu, prekrasno opremljenu i do¬ 
bro opranu, s oficirima u žutim rukavicama, ili kaki 
veliki marsiljski brik, koji je kretao sred vike i psovke, 
a straga bijaše jedan debeli kapetan u redengotu i 
svilenom šeširu, koji je zapovijedao na provencalskom. 
Lađe, koje su išle kao da lete sa svim jedrima razvije¬ 
nim. I druge je brodove vidio tamo dolje vrlo daleko, 
gdje dolaze lagano u suncu, kao da dolaze u zraku. 

Zatim besprekidna strašna buka, valjanje kola 
mornarsko, »o! is«, kletve, pjesme, žviždanje paro¬ 
broda, bubnjevi i trublje s tvrđave Saint-Jean, Saint- 
Nicolas, zvonovi s crkve Major, Accoules, Saint-Victor; 
povrh svega toga mistral (vjetar), koji je hvatao svu 

ovu buku, svu ovu larmu, valjao je, tresao njome, mje- 
šao je sa svojim vlastitim glasom i tako stvarao jednu 
glazbu ludu, divljačku, junačku, poput velike putne 
fanfare, koja rađaše u čovjeka želju da pođe, da pođe 
daleko, da krila ima. 

Uz zvuk ove fanfare ukrcao se neustrašeni Tarta- 
rin Taraskonac za zemlju lavova! . . . 

DRUGA EPIZODA. 

MEĐU TURCIMA. 

I. 

Put po moru. — Pet položaja Tartarinova fesa. — Ve¬ 
čer trećeg dana. — Milostivi Bože. 

Želio bih, da sam slikar, veliki slikar, dragi moji 
čitaoci, da uzmognem predočiti vam u početku ov«? 
druge epizode razne položaje, koje poprimi Tarta- 
rinov fes za ova tri dana putovanja na Zuavu između 
Francuske i Alžira. 

Predočio bih vam ga ponaprije pri polasku na pa¬ 
lubi, kako bijaše heroičan i tašt, sjajući se nad ovom 
lijepom glavom taraskonskom poput aureole. Predočio 


bih vam ga zatim pri izlasku iz luke, kad je zatim po¬ 
čeo da igra na valovima: predočio bih vam ga, kako 
dršće, u čudu je, i kao da već sluti prve napadaje svoje 
bolesti. 

Zatim bih ga vam predočio, kako se u lionskom 
zatonu, što su više odmicali na pučinu i more posta¬ 
jalo gorče, uhvatio u koštac s burom dižuće se upre- 
pašten na junakovu zatiljku sa svojom velikom kitom 
plave vrpce, koja se kostrušila na morskoj magli i ja¬ 
kom vihoru. . . 

Četvrta pozicija. U šest sati naveče, na dogledu 
korzikanskih obala. Nesretni se fes naginjao preko 
ograde i tužno motrio i ispitivao morsku pučinu. Na¬ 
pokon peta i posljednja pozicija, u jednoj tijesnoj kabini 
na malom krevetu, koji izgledaše kao kakva ladica u 
ormaru, nešto bezoblično i očajno valjalo se jecajući na 
jastuku. Bijaše to fes, onaj junački fes od polaska, koji 
je sada dospio da postane prostom kapom sa čuperkom 
i natukao se do ušiju jedne blijede bolesne i grčevima 
obuzete glave. 

(Nastavit će se) 

RAD HRVATSKIH REFORMATORA U ISTRI. 

(Nastavak.) Dr. F. BUČAR. 


Najmarkantnija je ličnost iz doba reformacije u 
Istri a za hrvatski književni pokret bez sumnje Stje¬ 
pan Konzul Istranin. Rodio se u Buzetu, te je 
bio pop glagolaš, a kad je u Kopru počeo Vergerije s 
reformacijom, prione i Konzul uz novu vjeru. Mle¬ 
tačka uprava protjera ga sa župe u Starom Pazinu, te 
se on (1549.) iseli u Kranjsku, a i odanle protjeran u 
Njemačku. Konzul krene Trubaru u Rothenburg na 
Tauberi, a kad je Trubar postao g. 1553. župnikom u 
Kemptenu, pođe on opet s njime. Tamo je s Trubarom 
po inicijativi Vergerija počeo razmišljati, kako bi se 
protestantske knjige dale prevesti i na hrvatski jezik 
i izdati glagolicom. Doskora postade učiteljem u Re- 
gensburgu, gdje je imao uza se i ženu Walburgu i dvoje 
djece. Izatoga se odluči Konzul na prevođenje biblije 
na hrvatski jezik, te napusti službu i započne na Bo¬ 
žić god. 1557. prevođenjem. Po savjetu Trubarovu 
pođe Konzul god. 1559. na jug, da dade svoj rukopis 
pregledati. Konzul krene u Metliku, gdje se sastadoše 
neki odlični glagolaši te pregledaše i odobriše njegov 


prijevod, te izjaviše, da bi se isti mogao izdati i ćirili¬ 
com. Konzul se povrati u Urach, gdje je međutim Tru¬ 
bar postao župnikom, te stupi u službu barunu Ivanu 
Ungnadu, koji je tamo osnovao hrvatsku glagolsku a 
kasnije i ćirilsku tiskaru. Poslije je Konzul pošao u 
Niirnberg, gdje su se po njegovoj uputi rezala i lijevala 
glagolska slova, koja su kasnije prevezena u Urach, 
gdje su se izdavale mnogobrojne glagolske protestant¬ 
ske knjige. Tiskara u Urachu bila je neprestano u vezi 
s tiskarom u Tiibingenu, te su se tamo štampale neke 
stvari, kano i naslovi, jer u Urachu nijesu imali sve 
vrsti slova, pa zato imadu i sve knjige naslovne listove 
iz Tiibingena, kao da je Tiibingen mjesto izdanja. Prve 
dvije knjižice, koje je konzul izdao u glagolskoj tiskari, 
bile su Abecedarij i Katekizam (1561). Međutim se po¬ 
mišljalo i na veća djela i na izdavanje i ćirilicom, pak 
jer je Konzul pobolijevao, bio je još pozvan u Urach i 
Antun Dalmatin, koji je već u Ljubljani bio zaposlen 
korigiranjem Konzulovih prijevoda, a bio je vješt i ći¬ 
rilici. God .1562 .zaputi se Konzul ponovo na jug, 



Amandenhoi u Urachu, gdje se nalazila hrvatska tiskara. 


da dade ispitati svoje nove prijevode. Posjetio je Istru 
te se na sam Božić sastao u Pazinu s nekim svećeni¬ 
cima, s kojima je na novu godinu utanačio ugovor gle¬ 
de korekture i rukopisa, zašto se imalo platiti po 4 
nvč. po arku. Tom prilikom sastade se Konzul i u Bu¬ 
zetu, Žminju, Gradišću i Borutu s nekim svećenicima, 
koji su odobrili njegov književni rad. Poslije je krenuo 
u Metliku, gdje je opet dobio svjedočanstvo za svoj rad, 
te poveo sa sobom jednog saradnika Gjuru Drinovač- 
koga, a posjetio je i bana Petra Erdodija u Zelinu, koji 
mu je obećao izdati naredbu, da će se njegove knjige 
po svim banskim zemljama smjeti raspačavati. Kad se 
Konzul povratio, preuzeo je vodstvo cijele hrvatske 
tiskare u Urachu, te se brinuo ii za slagare i za ve¬ 
zanje knjiga. 

Po nalogu Ungnada pošao je Konzul skoro po či¬ 
tavoj Njemačkoj s molbom, da se podupre hrvatska 
tiskara, jer će se na taj način riječ božja raširiti po 
cijeloj Hrvatskoj, Dalmaciji, Slavoniji, Bosni i Bugar¬ 
skoj sve do Carigrada. Ujedno je Konzul sa sobom vo¬ 
zio i lijepo uvezane knjige na poklon gradovima i kne¬ 
zovima, koji su uto ime novčano poduprli hrvatsku ti¬ 
skaru. Na tom putu kupio je Konzul i latinska slova, 
jer su se poslije izdavala hrvatska protestantska djela 


i latinicom, a trebala su i za talijanska izdanja, kod ko¬ 
jih je Konzul također sudjelovao. Kad se radilo na to¬ 
me, da se izda cijela biblija, pobrinuo se Konzul i za 
ilustracije, te za češku bibliju. Brinuo se također, da 
pribavi ljude, koji će na jugu knjige raspačavati, što je 
međutim išlo vrlo slabo. Konzul je ujedno potpi¬ 
sivao sve račune, koji su bili u vezi s tiskarom 
zajedno s Ungnadom, koji je iste poradi javne kontro¬ 
le polagao pred sveučilištem u Tiibingenu. Računi hr¬ 
vatske tiskare vodili su se od god 1560. do god. 1564., 
te su nam se sačuvali do danas s mnogobrojnom kore¬ 
spondencijom i prilozima u sveučilišnoj knjižnici u Tu- 
bingenu kano dragocjeni materijal za proučavanje tog 
doba. , 

Djelovanje Konzula i hrvatske tiskare u Urachu 
prestade, kad je umro Ivan Ungnad 27. XII. 1564. Kon¬ 
zul je ostao još jednu godinu u Urachu, gdje je izdao 
zajedno s Antunom Dalmatinom posljednju knjigu u 
toj tiskari latinicom »Govorenje prudno.« Poslije toga 
pođoše obojica vojvodi u Stuttgart, koji im je dao i naj¬ 
ljepše svjedodžbe te ih otpusti iz službe. Pođoše za¬ 
tim u Regensburg, gdje su izdali latinicom Postilu 
(1565.) za donjoaustrijske Hrvate na poziv tamošnjih 
plemića Hansa od Weispriacha te Maksa Polheima od 

Ottenschlaga. Konzul je bio tamo propovjednikom, te 
je po svoj prilici ondje i umro. 

Još je bio jedan Istranin, koji je aktivno sudjelo¬ 
vao kod hrvatske protestantske tiskare u Urachu, a to 
je bio Juraj Cvečić iz Pazina. Na poticaj Flacijev, 
koji ga je od kuće poznavao, pošao je u Sasku na nau¬ 
ke, te je bio u Wittenbergu imatrikuliran kao »Ilirac.« 
Jedno vrijeme bio je u Istri svećenikom, no kad se 
oženio, protjera ga njegov biskup, te on pođe u Metli¬ 
ku Vlahoviću, a njegovom preporukom dođe kano sa- 
radnik u hrvatsku tiskaru u Urach. Cvečić je dobro 
došao, jer je znao njemački, latinski i talijanski, po¬ 
nešto i grčki te hebrejski. Cvečića su također (poslali 
na jug s Konzulom, da dade pregledati i svoje prije¬ 
vode, te je pisao Ungnadu (10. I. 1563.), kako su hrvat¬ 
ske knjige u mletačkoj Istri i po Dalmaciji strogo za¬ 
branjene, pa ga zamoli, da nastoji utjecati na biskupe 
od Poreča i Pićna, te na opata u Pazinu, neka ne prave 


zapreke hrvatskim knjigama. Brinuo se, da dobije ru¬ 
kopis »Knjige kraljeva« s otoka Cresa, te je pošao 
tamo s gotovim prijevodom od jednog hrvatskog sara- 
dnika Juričića iz Vinodola, pa je htio da rukopise samo 
isporedi, što mu nije pošlo za rukom, jer su tamošnji 
fratri previše tražili. Cvečić nije više pošao u Urach, 
nego je dalje kod kuće radio, te je prijevode slao Un¬ 
gnadu. Cvečić se kod kuće bavio i raspačavanjem hr¬ 
vatskih protestantskih knjiga, no malo je u tom po¬ 
gledu uspio. 

Kada su istarski biskupi postali sve stroži s no- 
vovjercima, morao je i Cvečić ostaviti Istru, te je po¬ 
šao u Metliku Vlahoviću, a odanle je imao krenuti u 
Regensburg, gdje bi i nadalje imao raditi za hrvatsku 
tiskaru. Međutim od svega toga ne bude ništa, jer je 
prestala raditi god. 1565. hrvatska tiskara u Urachu, te 
Cvečić pođe na sveučilište u Padovu, gdje se upisao 
kao jurista. Kasnije je opet bio Cvečić propovjednikom 



Hrvatska štamparija u Urachu. 


u Kranjskoj, te se konačno još spominje g. 1581. u Lju¬ 
bljani. Gdje i kada je umro, ne zna se, Od svećenika, 
koji su pripadali reformaciiji, spominje se i dalje M a- 
t i j a Ž i v č i ć, koji je bio kapelanom i vikarom u Pa¬ 
zinu, a kasnije propovjednikom po Krasu i ostaloj 
Istri. I on je prevodio za hrvatsku tiskaru kod kuće, 
napose Postilu (1561.-3.), te je pregledao Konzulov 
rad, i potpisao s Konzulom ugovor glede korekture hr¬ 
vatskih prevoda. Također je obećao, da će se i brinuti 
za raspačavanje hrvatskih protestantskih knjiga. God. 
1569. bude Živčić od svog buskupa lišen svećeničkih 
funkcija, te pređe u Kranjsku, odakle je dolazio i na 
Rijeku. Kapetan od Rijeke dobio je nalog od biskupa 
od Pule i od austrijskog nadvojvode Karla, kojemu je 
Rijeka u crkvenom i političkom pogledu pripadala, da 
imade Živčića zatvoriti, te bude pače »in effigie« osu¬ 
đen na lomaču. Po čitavoj biskupiji zvonila su zvona, 
objavljujući narodu, da je krivovjernik proklet. Kasni¬ 
je je bio hrvatskim propovjednikom u Ljubljani te umre 


(25. XII. 1585.) u Ravnom, a bude pokopan na prote¬ 
stantskom groblju sv. Petra u Ljubljani. Živčić je imao 
sina Grgura rođena u Pazinu, koji je učio na sveučilištu 
u Tiibingenu i Strassburgu, te je bio god. 1574. pred¬ 
ložen za učitelja na protestantskoj školi u Ljubljani. 

Daljnji saradnik iz Istre za hrvatsku protestant¬ 
sku tiskaru u Urachu bio je Ivan F a b i j a n i ć, sve¬ 
ćenik iz Pazina, koji je također sudjelovao kod pre¬ 
gledavanja Konzulovih rukopisa, te je i potpisao ugo¬ 
vor s Konzulom glede korekture. Na njega se također 
pomišljalo kano na saradnika za prevođenje hrvatskih 
knjiga na jugu, jer je bio vrsna sila. 

Još se spominje župnik u Gradišću Franjo 
K1 a j, koji je također konferirao s Konzulom glede 
prevođenja hrvatskih knjiga, te je i potpisao ugovor 
glede korekture. No koliko je on uistinu sudjelovao 
kod tog poduzeća, nije poznato. 

Važan faktor za dobavljanje hrvatskih radnika za 
Urach i oko korekture hrvatskih knjiga bio je Ivan 

Lame 11a iz Pazina, župnik u Toplicama u Doljnjoj 
Kranjskoj. On je nagovarao Franju Vajića u Gradišću, 
kapelana Baltazara u Pazinu, te Živčića i Klaja, a bio je 
u savezu i sa Cvečićem i Konzulom, te Trubarom i 
Ungnadom. Lamella je nosio jednu glagolsku prote¬ 
stantsku knjigu pokazivati po Istri nekim svećenicima, 
koji su opazili, da imade u tekstu ortografskih pogri- 
ješaka i jezičnih netočnosti. Ovi su držali, da bi bilo 
bolje prevoditi na jugu, gdje se može korektura lakše 
obavljati. Nadalje se spominje i župnik u Vodicama u 
Istri i mnogi hrvatski svećenici po Kranjskoj, koji su 
se imali zamoliti, da sudjeluju kod prevođenja hrvat¬ 
skih protestantskih knjiga. 

Među radnicima u Urachu spominje se i M a t i j a 
Pomazanić iz Istre, kojeg je Lamella pribavio, te 
je tamo radio od god. 1562. do god. 1564. kano slagar i 
korektor. Njegov je otac Đuro želio, da mu sin postane 
svećenikom, no drži, dat će se knjige teško moći raspa- 
čavati po Istri, ali da bi neki redovnici htjeli imati ove 
knjige, a jednako i njegov župnik. Pomazanić je slao 
knjige i Vincencu Vernkoviću, župniku u Tinjenu, a 
molio ga je za knjige i Jure Krabet iz Berma za svog 
druga Gašpara Hrastića, te pop Mikula Kolarić iz 
Berma. 

Najviše se zanimao za hrvatski protestantski po¬ 
kret istarski plemić Franjo Barbo od Waxen- 
s t e i n a/- K o z 1 j a k a kraj Čepićkog jiezera. Barbo 
je bio gorljiv protestant, te je na svom dvoru Kozi jaku 
držao vlastite propovjednike, a među ostalima bio je i 
Živčić. Barbi su dolazili mnogi pouzdanici hrvatskih 
protestanata, a među njima i Konzul, da se dogovore 
glede hrvatskih knjiga. Barbo se osobito zanimao, da 
nađe već gotovi hrvatski prijevod biblije, i da nađe pre¬ 
vodioce za bibliju. Tako nađe nekog padovanskog dok¬ 
tora rođena diibrovčanina, kojega je htio predobiti, da 


pođe u Urach, ali nije uspio. Jednako je saznao, da 
imade neki fra Nikola Mojzes na Cresu već gotovi prije¬ 
vod biblije, koji je dao još sačiniti knez Bemardin Fran¬ 
kopan. Kad se Cvečić nalazio na jugu, htio je dobiti tu 
bibliju, no nije mu, kao niti Barbu uspjelo, da je nabavi. 
U istom smislu radio je Barbo dogovarajući se i s ugled¬ 
nim pristalicom reformacije u Istri nekim Josipom Ni- 
kolićem, te istarskim plemićem Hanibalom de Comi- 
tibus-Knežićem, koji se također mnogo trsio oko na¬ 
bave biblije sa Cresa. 

Barbo se također mnogo zanimao oko raspaća- 
vanja hrvatskih protestantskih knjiga na jugu, te su mu 
odmah slali svaku knjigu iz Uracha, čim je izašla. Barbo 
je pače zatražio i po 100 komada od svake knjige, čim 
bi izašla. Njemu je imao doći i posebni knjigoveža, koji 
će knjige vezati i raspačavati, a našao je i čovjeka, koji 
će knjige nositi od župnika do župnika, te se brinuo i za 
kolportažu hrvatskih knjiga po Hrvatskoj, Dalmaciji i 
Dubrovniku. No prilike su tada bile u našim krajevima 
takove, da je Barbo više knjiga raspoklanjao nego li 
prodao. Barbo je također bio među onima, koji su pred¬ 
lagali, da se te knjige, osobito za Dalmaciju, izdaju 
latinicom. Ujedno su Barba pitali i glede čistoće jezika 
u knjigama i pod koiju cijenu bi ih raspačavali. 

Vidjeli smo, koliku je djelatnost razvila Istra u po¬ 
gledu crkvene reformacije, a osobito u pokretu oko iz¬ 
davanja hrvatskih glagolskih protestantskih knjiga. Sve 
to međutim propade doskora uslijed velikog pritiska 
sa strane protureformacije, sa strane mletačke inkvizi¬ 
cije i sa strane austrijske vlade. Niti jedno stoljeće nije 
se održala reformacija po Istri, te se katolička vjera i 
opet raširila po svim krajevima cijele Istre. Na taj je 
način nestalo i novo vjerskog književnog pokreta među 
tamošnjim glagolašima Hrvatima i uopće nove vjere u 
istarskom hrvatskom narodu, gradovima i plemstvu. 


BRIBIR VINODOLSKI. 

E. LASZOWSKI. 


Bribir je vrlo poznato ime u hrvatskoj povijesti, a 
naročito onaj Bribir u Dalmaciji, gdje bijaše sijelo slav¬ 
ne porodice knezova Šubića Bribirskih, od koje pote- 
koše slavni knezovi Zrinski. Ima Bribir i u Bosni, a 
treći evo nalazi se u Vinodolu, i o tom posljednjem go¬ 
vorit ćemo ovdje. Bribir leži na glavnoj cesti, što pre¬ 
sijeca Vinodol od Novoga prema Bakru. Od Novoga je 
4*8, a od Cirkvenice 8 2 kim. udaljen. Spada u kotar 
crikvenički. Broji oko 350 žitelja, i prvo je mjesto u 
Vinodolu. 

Bribir leži usred svoga teritorija na niskom hum- 
ku, a bio je cijeli opasan zidom i kulama, kojih se 
ostanci još dobro vide. Bilo je to vrlo sigurno nekoć 
mjesto. Ne samo, da su ga branila dva brda, jedno od 
sjevera, drugo s juga, već su Bribirci svi stanovali unu¬ 
tar zidina, dok su izvan mjesta imali svoje blago, koje 
bi u slučaju neprijateljske navale također utjerali u 
grad. Kad su pogibli minule, mnogi si sagradiše kuće 
u polju, i tako ih je malo ostalo u samom mjestu. Grad¬ 
ska su se vrata svaku noć zatvarala, i vazda je bila 
budna straža. Kod gradskih vrata bili su sve do g. 1809., 

kad je Vinodol spao pod francusku upravu, namješteni 
topovi, a tako i u kaštelu. Da ih Francuzi ne uzmu, 
cdvezoše ih nekuda u Ugarsku, gdje i ostadoše. 


U starim pismima često se Bribir nazivlje »varo- 
šem« i »gradom«, u opreci prema tamošnjoj tvrdinji, 
»kaštelu«. Tako veli knez Bernardin Frankopan, kad 
čini Ivana Arbanasa plemenitim i slobodnim: »zapovi- 
dam svojim oficirom, da mu imaju davati obrok vsak 
dan iz mojega kaštela, u gradu Bribiru«. A knez Stje¬ 
pan Frankopan i Gjuro Zrinski, dajući otvoreno pismo 
obitelji Sušić sive Barešić, vele: »u gospodstvu našem 
a u Primorju varoša našega Bribira«. 

U Bribiru je škola, općina i krasna bazilika sv. 
Petra i Pavla sa više oltara. Na glavnom je slika sv. 
Petra od M. Brodnika (1842). Još je slika sv. Antuna 
od Renis-a (1793.) pak slika Isus pere noge apostolima 
od Thysa. Ima i drugih prilično dobrih slika u toj crkvi. 
U crkvi ima više grobnica s napisima. Na pročelju 
crkve je ploča s napisom, da je ovo učinjeno 1524. 
za vrijeme Bernardina Frankopana. Ima i drugih no¬ 
vijih napisa. 

Od crkvenih starina vrijedno je istaknuti srebreni, 
dobro pozlaćeni križ, kojega je sačinio neki Milonja, 
za vrijeme kaštalda Jurka Andričića g. 1491. U tornju 
je zvono od g. 1411. Osim toga ima i drugog vrijednog 
crkvenog suda i ruha. Vele, da je ova crkva nekoć bila 
na dragocjenostima najbogatija u cijelom Primorju. 
Sve do vremena cara Josipa drugoga bilo je kod te 

crkve 7 kanonika moidruškoga kaptola sa župnikom. U 
samoj varošici još su dvije stare kapele sv. Antuna i 
sv. Pavla pustinjaka. Župni dvor je također doličan. 
Među kućama ima vrlo starih i neke nose glagolske 
i latinske napise. Tako kuća nekog kanonika Kalimama 
ima glagolski napis od g. 1516., a kuća nekoć Bassana- 
Kukuljeviića ima cijeli niz spomena na porodicu Ba- 
sana uklesan u kamen. 

Na sjevernoj strani varošice stajao je nekoć jaki 
kašteo, s jugozapadne strane opasan dvostrukim zidom. 
Imao je dugo i usko dvorište, i u dijelu prema varo¬ 
šici /bila je škola, kasnije općinski ured. U novije vri¬ 
jeme porušeni su ti dijelovi grada, i podignute nove 
zgrade za školu i općinu. Od cijeloga toga kaštela stoji 
samo još četverouglata kula s nešto debelih zidova 


do nje. — Kula je na dva sprata, a sa strane prema 
općini ima obla zazidana vrata s kamenim nosiocima 
spoda, na koje bijaše nekoć naslonjen trijem, kojim 
se je ulazilo u kulu. Na gornjoj kamenoj nadvratnici i 
na kamenom luku iznad ove je napis: ANO DNI 
MCCCII., a na nadvratnici E. D * G P, sve u gotskim 
pismenima. Zvijezda između slova zacijelo ima da 
prikazuje zvijezdu staroga grba knezova Krčkih — 
Frankopana. Napis je nejasan, možda se odnosi na 
kneza Dujma Frankopana. U ovu kulu još je ulaz pri¬ 
zemno do vanjskoiga zida. Ta su vrata novija i nači¬ 
njena zacijelo, nakon što su zazidana spomenuta vrata 
s napisom. Ova imadu kamene vratnice, a nad njima 
je prozorčić s rešetkom. Prizemno i u I. spratu je uska 
prostorija, iz koje se ulazi u tri tijesne odajice, nekoć 



Bribirska kula. 


tamnice. U II. spratu je prostorija presvođena. Iz¬ 
među kule i škole, bile su nekoć oda-je gradske zgrade, 
nu to je isve razrušeno g. 1900. 

Ne znamo, je li se gdje sačuvala slika kaštela iz 
vremena, dok je bio još cijel. 

Oko Bribira imade /dosta vode, od koje je najbolji 
izvor Orih ispod kaštela. Ima ugodnih i lijepih šetnja. 
Zanimljiva je i špilja »Bribirska peć«, o kojoj se mnogo 
priča, i o velikom hajdučkom blagu, koje da je ondje 
zakopano. Bribir je na glasu sa svoga raznovrsnoga 
voća, koje se na daleko prodaje, a tako su i vrsna 
dobra njegova vina. U visokim planinama oko Bribira, 
a naročito u Viševiici, bilo je nekoć mnogo divljači, 
tako medveda, jelena, kuna i dabrova. Ma da je zem¬ 
ljište oko Bribira kamenito, ipak je ponešto plodno, 
jer imade dosta vode. 


Stari historici drže Bribir vrlo starim mjestom. 
Beli hoće, da je Bribir stari rimski grad Assessia, grad 
u Japodi jd, gdje je stolovao prokonsul. Taj grad spo¬ 
minje d Ptolomej i Plinije, pak i Schonleben traži 
Assessiju u Bribiru. 1 ) I doista na brdu kod kapele sv. 
Jurja, nedaleko mora, nalaze se još i danas tragovi 
starih zidina, neznanoga staroga mjesta. I narod priča, 
da su ga sazidali Grci i Rimljani, što svakako odaje 
davnu tradicionalnu starinu mjesta. 

Bilo kako mu drago, izvjesno jest, da je Bribir 
staro hrvatsko mjesto, i da ga već vrlo rano spominju 
sačuvani pismeni spomenici. Bribir je bio dio stare hr¬ 
vatske župe vinodolske, koja je kao županija-knežija 
došla početkom XIII. vijeka (1225.) u vlast knezova 

*) Ptolomaeus 1. 2. c. 17. — Plinius 1. 3. c. 21. — 
Lud. Schonleben; Annales. 

Krčkih, potonjih Frankopana. Zacijelo je već tad uz 
mjesto stajao i tvrdi grad, kojim u ime kneza upravljaše 
»satnik«. Prigodom sastavljanja poznatoga »Vinodol¬ 
skoga zakona« g. 1288. zastupaju Bribirce arcipop Dra- 
goslav, pop Bogdan, satnik Zlonomer i Jurislav Gra- 
denić. 2 ) 

Za vrijeme kneza Dujma Frankopana, zacijelo 
starješine porodice, čini se, da je Bribir držao njegov 
rođak (nećak po djedu) knez Anž Frankopan, jer vi¬ 
dimo, da je taj g. 1309. odredio »pristava« Hranka iz 
Bribiru kao suca u parbi između Ledeničana i Novo- 
gračana (Novljana) radi posjeda Žlemišlja. Iste go¬ 
dine pravdali su se Bribirci s Novogracima radi međa 
svojih posjeda. Sud je držan u »sali« grada Novoga. 
Kneza je zastupao »pristav«, njegov službenik Sutko. 
Dašto došli su na sud i »dobri ljudi« iz Bribira i No¬ 
voga i ustanoviše međe. Bribirci su izgubili parnicu. 
Preporno zemljište dosuđeno je Novogracima, pod 
globu od 100 zlatnika, ako bi koja stranka u buduće 
pogazila pravorijek. 3 ) 

Kad je g. 1428. knez Nikola Frankopan potvrdio 
crikveničkim Pavlinima pravo ubiranja trgovine od Je- 
senove do Črnina .odredio je, da to i Bribirci plaćaju. 
Vlastela bribirska mogla su bez plaćanja trgovine kr¬ 
cati svoje blago od rodnoga doma. 4 ) 

U parnici s međe između Bakrana i Hreljinčana, 
koja se vodila g. 1437. za vrijeme vinodolskoga gospo¬ 
dara kneza Stjepana Frankopana, spominje se »pošto¬ 
vani vitez Rose iz Bribira«. Svakako je to bio vrlo od¬ 
ličan čovjek, koji je u parnici toj vršio čin pristava. 
God. 1445. spominje se Luka, sin pok. Mavra Stričića 
iz Bribira, kojemu je bakarski svećenik Toma Partinić 
oporukom namro neke posjede, a god. 1447. primaju 
crikvemički Pavlini u bratstvo svojega reda Bribirca 
Stjepana, sina Dokšina i njegovu djecu. Stjepanovi si- 
novci bili su Ivan i Petar, sinovi viteza Roše. U to vri¬ 
jeme bio je plovan bribirski pop Juraj. Čini se, da je 
to potonja obitelj Maurovića. 5 ) 

Na diobi Frankopana god. 1449., koja se obavila 
u gradu Modrušu 12. juna pripali su knezu Martinu 
Frankopanu gradovi Okić, Starigrad, Novi, Bribir, Ko¬ 
tor, Bakar i Trsat te udjel Senja i Krka. 6 ) Tako po¬ 
stade Martin Frankopan gospodarom Bribira. Te go¬ 
dine drži knez Martin u Bribiru svoga podknežina Ja- 
kovčića, a satnika Kersula, koji se spominju u pravdi 
Grižanaca, Belgrađana i Driveničana poradi nekih go¬ 
veda, God. 1470. spominju se braća Jakov i Juraj Mi- 
kuletići iz Bribira, sinovi Jurka, koji obdariše crkvu sv. 
Marije na Ospu kod Novoga. 7 ) 

Knez Martin Frankopan bio je vrlo nabožan i vri¬ 
jedan čovjek. God. 1468. zapisao je trsatskim Fra¬ 
njevcima mnoge pospjede i dohotke, a među ovima od 
dohodaka grada Bribira godišnjih 60 libara solida i 10 
pudova'vina. 8 ) Martin Frankopan ne imajući djece, za¬ 
pisao je kralju Matiji sve svoje gradove, a to je 
učinio god. 1477. i isa Novim i Bribirom, tako, da ih 
kralj može poslije njegove smrti bez svake zapreke za¬ 
posjesti. 9 ) 

2 ) Monum. hist. jurid. (J-ugosl. akad.). I. 5 

3 ) Šurmin'. Act. Croat. I. 75. 76. 

4 ) Ibidem. 129. 

5 ) Šurmin o. c. 147. 158. 168. 

°) Thallozy-Barabas: Cod. Frangep. I. 371 

7 ) Šurmin o. c. 181. 260. 

s ) Fermendžin: Acta Bosnae 276. 

V) ) Thallozy-Barabas o. c. JI. 139. 


Kad je g. 1479. umro vrli knez Frankopan, zau¬ 
zeo je brat njegov Ivan oružanom rukom s Krka grad 
Bribir i Novi, ma da je knez Martin, ne imajući djece, 
sve svoje gradove zapisao kralju Matiji Korvinu. Nu 
knez Ivan Frankopan nije se održao u ovim gradovima, 
jer ga skoro iz ovih istisne kralj po svom senjskom 
kapetanu Blažu Podmanickom, Madžar zvanom, koji 
postade tako kapetanom Novoga i cijeloga Vinodola. 10 ) 
Taj već tu sjedi g. 1480. 

Blaža Madžara naslijedio je u časti senjskoga ka¬ 
petana Maroje Žunjević Dubrovčanin, koji se već kao 
takav spominje g. 1480. I on je bio kapetanom Novoga 
i Bribira. Kako je dugo Maroje bio u Bribiru, ne znamo, 
nu čini se, da je onamo sobom doveo i isvoju braću Ni¬ 
kolu i Jeronima, koji se skoro tamo spominju. Čini se, 
da su Žunjevići morali dobiti neku darovnicu ili zapis 
na Bribir. Jer kad je g. 1481. kralj Ma ti ja Korvin izdao 
u Zagrebu novu darovnicu knezu Stjepanu Franko¬ 
panu i sinu njegovu Bemardinu na neke vinodolske 
gradove, ne spominje se tu grad Bribir. 

God. 1485. spominje se plovan bribirski Martin. 
U to doba postojala je u Bribiru bratovština Sv. Stje¬ 
pana. Nu ova bratovština je nešto smalaksala, i za to 
vidimo, da se g. 1487. organizuje. Brojila je dosta velik 
broj članova, a bilo ih je i iz Novoga i Senja. Bilo je 
tad u Bribiru pet popova: Jurko, Mihovil, Grgur, Ivan 
i Ilija. Zacijelo su to bili modruški kanonici. Gospo- 
dovaihu tad Bribirom »plemenita gospoda« Mikula Žu¬ 
njević i brat mu Jeronim. God. 1490. spominje se go¬ 
spodarom Bribira Mikula Žunjević, »gospodin Bribira 
podani svitloga kralja Matijasa«, koji je crikveničkim 
Pavlinima darovao neko trsje, što im ga je obećao nje¬ 
gov pokojni brat Maroje. 11 ) Kako se čini, u to vrijeme 
živio je samo Nikola Žunjević Dubrovčanin. Kako dugo 
je ovaj držao Bribir, ne znamo, mu svakako ne dugo. 
Jer doskora nalazimo Bribir u vlasti kneza Bernadina 
Frankopana, »muža neukrotive hrabrosti i smjelosti«, 
koji je taj grad zacijelo odmah iz smrti kralja Ma¬ 
ti je Korvina zaposjeo za svoju porodicu. To je on tim 
lakše mogao učiniti, jer bijaše tad veliki metež u dr¬ 
žavi, za koje prijestolje se otimahu tri pretendenta, a 
među ovima i Bernardinov potonji zet herceg Ivan 
Korvin, naravni sin kralja Matije. U njemu držao je 
knez Bernardin Frankopan svoga kapetana, a takovim 
se g. 1499. spominje Gašpar Budišić, koji se spremaše 
sa svojim knezom na otok Krk, da ga opet osvoje od 
Venecije. 12 ) Nikola Žunjević povuko se je natrag u 
Dubrovnik, te je od onuda g. 1502., po poslanicima du¬ 
brovačkim, koji -su polazili ka kralju Vladislavu II. 
namislio podići pravdu protiv kneza Bernarđina Fran¬ 
kopana, koji mu je, kako veli, oteo njegove gradove. 13 ) 
Zacijelo sve je to bilo bezuspješno, kako i ono g. 1846., 
kad mu brat Jeronim nije mogao dokazati, da je kralj 
založio pokojnom mu bratu Maroju uz Bribir i Gri- 
žane. — God. 1503. spominje se pop Ilija Pečanić ro¬ 
dom Bribirac kao beneficijar u Roču u Istri. Knez Ber¬ 
nardin ostao je neosporiv gospodar Bribira i za njega 
se je zidala g. 1524. župna crkva bribirska, kako to 
svjedoči glagolski napis na ulaznim vratima. Plovan 
bribirski bio je tad Jurko. 14 ) Knez Bernardin dozidao 

10 ) Ljubić: Commiss. et relat. Venetae I. 47 i dalje. 

1X ) Šurmin o. c. 302. 320. 338. 

12 ) Sanudo: Diarii (1499.). 

13 ) Gelcich: Diplomatarium Ragusinum 665. 

14 j Kukuljević: Act. Croat. I. 184. 213. 

je g. 1527. jedan dio grada. 0 tom govori glagolski 
napis, koji se čuva u ankeol. muzeju u Zagrebu. 

Knez Bernardin držao je Bribir sve do svoje 
smrti g. 1529, preživivši svu svoju djecu. Imanja naslije¬ 
dio je njegov unuk Stjepan, sin Ferdinandov uz ovoga 
bila je još i sestra Stjepanova Katarina te jedan 
nezakoniti sin, kojemu ime ne znamo. Stjepan i 
Kata našlijediše ova imanja. Kata udala se za kneza 
Nikolu Zrinskoga, sigetslkoga junaka. Oboje je bilo još 
nedoraslo, kad im je otac umro, pak je kralj Ferdi¬ 
nand, kao tutor njihov po svojim ljudima upravljao 
njihovim imetkom. Glavni upravitelj u Vinodolu bio 
je Nikola Ruber i Gabriel Kraicer. U to vrijeme, g. 
1530. bio je kapetanom bribirskim Franjo Veslarić. 
Ovaj je oteo ’Š imunu, biskupu modruškom, lagav 


vina, ne pokoravajući se odredbama kraljevim pogle¬ 
dom na dohotke biskupove. 15 ) 

Kad je knez Stjepan Frankopan preuzeo sam 
upravu svoje očevine, stupio je u tijesni odnos sa šur¬ 
jakom svojim knezom Nikolom Zrinskim. Raznim na¬ 
sljednim ugovorima, darovanjima i oporukom itd. 
(1544. 1550. 1562. 1566. 1572.), došao je Bribir u vlast 
knezova Zrinskih, najme sinova kneza Nikole: Jurja, 
Krsta i Nikole Zrinskih. Zrinski zaostaše u plaćanju 
elemosine, koju je još knez Bernardin Frankopan 
namijenio od grada Bribira trsatskomu samostanu. 
Zato je g. 1574. pozvao kralj Maksimilijan II. kneza 
Jurja Zrinskoga, da to izvršuje prema oporuci kneza 
Bernardina. 17 ) Godine 1570. posjetiše Vinodol 
knezovi Krsto i Juraj Zrinski i tom zgodom učiniše 


Bribirski kašteo sa sjeverne strane. 



po svom gubernatoru vinodolskom Mihalju Desiću 
Jurka Mavrovića Bribirca od kmeta da bude »pleme¬ 
niti človek« i da bi »služil nih gospoctvu službom, kom 
i kako ostali knapi bribirski služe«. U to vrijeme bio 
je porkulatom bribirskim Juraj Suđen. 18 ) 

God. 1585. 6. aprila u Bakru pisanom ispravom 
oslobodio je knez Juraj Zrinski Nikolu Župana iz Bri¬ 
bira od podaništva gradu, i dao mu znatne pogodnosti 
u trgovini s drvom. 19 ) 

Knez Juraj Zrinski postavio je g. 1599. upravite¬ 
ljem svojih vinodolskih imanja Ludovika Čikulina, 
kojega skoro naslijedi u toj službi brat mu Julije. U 
to doba sastavljen je urbar gospoštije bribirske, koji 

15 ) Laszowski: Monum. Habs. I. 455. 

1T ) Sladović: Povesti biskupija 88. 

18 ) Lopašić: Urbari 384. 

19 ) Prijepis u arkivu Jugo si. akademije. 


nam poda je lijepu sliku tadanjih prilika i gospodarstva 
u Bribiru. Kmetovi plaćali su »bir« te razna podavanja 
u naravi od stoke, »žulj« i nališak«, pak pšenicu, vino 
itd. Bilo je i kuća oslobođenih od »bira«. Od vina da- 
vahu u naravi daću »potoku« ii to po uredbi pok. kneza 
Bernardina Frankopana petnajstinu. Slobodnjaci i ple¬ 
mići bili su slobodni od takovih podavanja. Crkvama: 
sv. Martinu, sv. Jeleni, sv. Stjepanu, sv. Vidu i sv. Ni- 
Koli podavala je svaka kmetska kuća po nekoliko 
kvarta pšenice. Osim kmetova, slobodnjaka i plemića 
bilo je u Bribiru još i »knapa«, koji su podavali daću 
u novcu, i služili su kao teklići za Mletke, imali su po¬ 
magati uzdržavanje 10 konja, koji su služili za nošenje 
tovara u Ozalj te iz Trsata u Grobnik. Dužni su bili i 
obrađivati gospoštijske vinograde uz plaću od 10 sol- 
dina na dan. Osim toga dužni su bili držati u redu krov 
»tuma« i grada. 

I poslije smrti kneza Jurja Zrinskoga ostao je 
Julije Čikulin upraviteljem i kapetanom Zrinskih pri¬ 
morskih imanja. Kao takav služio je i Jurjevu sinu 
knezu Nikoli Zrinskomu. S ovim *je kasnije došao u 
sukob, jer iga obijediše, da je počinio razna djela na 
štetu Zrinskih i njihovih vinodolskih imanja. Gotovo 
je pao u nemilost kneza Nikole Zrinskoga i brata mu 
Gjure. Čikulinu uspjelo je opravdati se, dokazavši 
ujedno, da su Zrinski ljudi na njegovim imanjima po¬ 
činili užasne štete do 75.000 for. bez obzira na uvri jedu 
poštenja, što je ustanovio prepošt zagrebački Baltasar 
Napuli. To je ražalilo kneza Nikolu Zrinskoga i brata 
mu Gjuru, tad već bana, te da tu nanesenu nepravdu 
Čikulinu poprave, izdao je knez Nikola Zrinski u svoje 
ime i u ime brata Gjure u Čakovcu 18. augusta 1624. 
ispravu, kojom je za 10.000 zlatih dukata — u ime 
otštete — založio Čikulinu gradove Grobnik i Bribir, 
tako, da se otkup mogao učiniti svake godine na 
Martinje. 21 ) 

I u kulturnoj i crkvenoj povijesti ističe se Bribir 
svojim imenom. Godine najme 1624. sazvao je senjsko- 
modruški biskup Ivan Agalić crkveni sinod u Bribir, 
na kojem je bio među mnogim svećenicima i trsatski 
Franjevac Franko Glavinić. Na tom sinodu rasprav¬ 
ljalo se je ne samo o dušobrižničkim stvarima, već i o 
novom izdanju glagolskih liturgičkih knjiga. Stare su 
knjige ibile već nestajale i trošne, pa je trebalo novih. 
Biskup Agalić i bosanski biskup Tomko Mamavić za- 
uzeše se za tisak tih knjiga kod pape Urbana VIII. 
Posao je bio povjeren Glaviniću, i tako je došlo do 
izdanja novih crkvenih glagolskih knjiga, što su štam¬ 
pane troškom propagande u Rimu pod redakcijom O. 
Rafe Levakovića. 22 ) 

Po smrti knezova Nikole i Gjure Zrinskih, našli je- 
diše Zrinska imanja braća Nikola i Petar, sinovi kneza 
Gjure Zrinskoga (fl626). Kako iz potonjih spisa raza- 
biremo nisu knez Nikola, ni Gjuro, a ni mladi Petar 
i Nikola izvršivali spomenuti ugovor s Čikulinom. Tako 
za života Zrinskih nije došao do svoje tražbine ni Julije 
Čikulin, ni sin mu barun Franjo. Čini se, da Čikulini 
nijesu uopće došli u posjed založenih gradova. U 
njima su gospodarili i nadalje knezovi Zrinski. 

Urota, koju zasnovaše ban Petar Zrinski i šurjak 
mu knez Franjo Frankopan s drugim još hrvatskim 
plemićima i mađarskim velikašima, stvorila je znatan 
preokret u Hrvatskoj, a pogotovo pogledom na Zrin- 
sko-Frankopanska imanja. 

Kad su g. 1670. Petra Zrirskoga utamničini. odre¬ 
đena je odmah i zaplijena njihovih imanja. I tako 
vidimo, da je pljenitbeno povjerenstvo 27. 'juna osva¬ 
nulo i u Bribiru i stavilo pod zapljenu i varoš i kašteo. 
Ustanovilo je otprilike i dohotke toga grada te po¬ 
stavilo novoga službenika ili kaštelana Mihalja Kala- 
fatića. Jedva se ovi makoše, nahrupio je senjski ka¬ 
petan Gaal i otočki kapetan Franjo Lamberger, da¬ 
kako Nijemci sa svojim vojnicima i vojvodama u Bribir 
e oteše 190 kabala vina i 150 vagana pšenice. Ovi, pak 
Petar Cicilja, Vinko Desantić i drugi ugrabiše iz grada 
množinu talijanskih pušaka i mušketa, škrinja od ora¬ 
hovine, stol, brave od dviju škrinja, sa vrati ju dvije 
brave, plahte, kabanice, tanka pokrivala, strunjače, 
sag, tanjure, bubanj i jednu svilenu zastavu, mnoštvo 

21 ) Contractus et conventiones fasc. 16. No. 51. u 
kr. zem. arkivu u Zagrebu. 

22 ) Sladović: Povesti biskupija. 


praha, olovnih kugalja i koješta drugoga. Medu pu¬ 
škama bila je jedna vrlo dragocjena vrijedna 12 škuda. 
Ovo razbojničko grabljenje potvrdiše pod prisegom ka¬ 
štelan Kalafatić i župnik bribirski Nikola Karlović. 
Uslijedila je potom i procjena Bribira. Kašteo je bio 
zidan i imao je zidanu kulu stare gradnje, koja je 
imala tri poda, i jedino mogla služiti za stan službe¬ 
nika. Sam kašteo je procijenjen na 400—500 for. — 
Kmetova je spadalo pod grad 277 i 14 slobodnjaka, 
koji su bili obvezani na službu teklićku i vojničku. 
Kmetovi su podavali godišnji »Ibir« u novcu, »nališke« 
od ovaca. Vinograd »knežija« davao je godimice 21 
barilu vina. Kmetovi su od svojih vinograda davali 
daću »potoku« na godinu 199 i pol »sp-uda«. Bilo je 
tu dohodka u naravi od pšenice i oranica te sjenokoša. 
Prema tom dohotku procijenjeno je bribirsko imanje 
na 18.007—25.421 for. 23 ) 

Kako su se razni tuđinci otimali, da ugrabe koji 
dio Zrinskih i Frankopanskih imanja, tako se je g. 
1672. javio i grof Strassoldo, koji je molio kralja, da 
mu dade Bribir i još neka vinodolska imanja. 24 ) Ustao 
je i barun Franjo Čikulin, tražeći od komore ispunjenje 
zaloga od g. 1624. Sa kamatima narasla je ogromna 
zatad svota. Parnica je bila u rukama Grgura Pave- 
šića, računovođe požunske komore. I taj je, u ime ko¬ 
more kao otštetu doznačio barunu Franji Čikulinu Še¬ 
stine i Zrinsku kuću u Zagrebu. 

Carski erar dugovao je u to vrijeme Mlečaninu 
Danielu Antunu Bertoli ju, inspektoru carske galerije i 
zbirke umjetnina u Beču svotu od 9700 for. Da mu se 
to namiri, to mu car odnosno austrijska komora zapi¬ 
sala g. 1732. imanje Bribir za 10.000 for. uz uvjet, da 
plaća daće kraljevini Hrvatskoj, dok su dvije tunere 
i trgovina drvom u Selcima, što je spadalo pod Bribir, 
ostale eraru. Komora može iskupiti to imanje uz ot¬ 
štetu melijoracija. Daniel Bertoli umro je g. 1744. te 
su sva prava na Bribir prešla na njegova nećaka Lu- 
dovika Bertoli ja, ujedno s pravom jurisdikcije. 

Bertoli je proveo u gradu mnoge popravke, a sa¬ 
gradio je neke utvrde i pred varoškim vratima. Za si¬ 
gurnost protiv razbojnika nabavio je 14 pušaka i 9 
puščanih cijevi, a za crkvu jednu monstrancu za 20 
dukata. U gradu je držao svoga kaštelana Petra Pe- 
trinija. God. 1768. otkupljen je Bribir od Bertolija uz 
otštetu za inventar i melijoracije u iznosu od 898 for. 
Tad je hotio i riječki kapetan Ivan Feliks Gerličić uzeti 
u zalog Bribir, ali to se razbilo. Otad -su upravljali 
Bribirom kaštelani. Najprije bio je Ivan Krst. Defran- 
ceschi a onda Antun Marija d’Orelbić. 25 ) 

Tako je Bribir ostao komorskim imanjem te je 
dijelio sudbinu s ostalim Zrinskim imanjima u Vino¬ 
dolu. Potčinjen je bio jurisdikciji bakarskoga kaštela- 
nata. Kad su se Bribirci otkupili od robote i podavanja 
u naravi, urediše općinu i svoj magistrat, pridržavši i 
staru službu satnika sve do god. 1848. Satnik je bio 
više ekzekutivni organ općine te je vodio brigu nad 
redom i čistoćom u mjestu, poput nekadašnjih grad¬ 
skih kapetana slobodnih gradova. 

23 ) Rački: Acta conjur. 579. — Conscripto bonor. 
Zr.-Frang. 1673. u bečkom ratnom arkivu 3. 26. apr. 
1672. Prepis u mene. — Aestimatio bonor. Zr.-Fr. (Pro¬ 
tokol) u zem. arkivu. 

24 ) Index resol. reg. U kr. zem. arkivu. 

■ 5 ) Acta Buccarana B. fasc. 4. invol. 2. 

HUDOŽESTVENICI U ZAGREBU. 

Prilikom njihova drugog gostovanja]. 

Dr, M. OGRIZOVIĆ. 


Moskovski »Hudožestveni teatr«, osnovan prije 
25 godina od glumca amateura Stanislavskoga 
i profesora dramatske škole, književnika Nemirović- 
D a učen ka, značio je psihologijski prosivjed mladih 
talenata protiv nežive rutine starijih škola, (priroda i 
istine protiv namještenosti i laži, života protiv mrtve 
iradicije. No da nije bilo iu njih dubokog silueta, nepre¬ 
stanog i ada, a najpače velike ljubavi za umjetnost, 
kojoj su upravo religijoznom odanošću poput svećenika 
služili — ne bi bili g. 1906. sa svojim već gotovim, ve¬ 
likim umjetničkim hramom doživjeli onoliko slavlje u 
Njemačkoj, u kojem je i velika slava Reinharditove po¬ 
zornice blijedjela, a ne bi danas kao najviša glumačka 
družina svijeta (unatoč političkih potresa u domovini) 
plovili oceanom iz Evrope u Ameriku, da svim ljudima 
kažu, do kojeg savršenstva može doprijeti izgovorena 
čovjekova riječ i u ikakve se idealne slike može pro¬ 
metnuti igra umjetnikove iluzije. 

Prije gotovo dhnje godine nanio nam je val gra¬ 
đanskog rata jedan dio njihova kazališta, ikoji je pod 
vodstvom gđe K n i p p e r-Č e h o v e i Kačalo va 
gostovalo u južnoj Rusiji, tu bio zbog nemira od Moskve 
odsječen, pa se morao preko Carigrada i Balkana pro¬ 
bijati kroz srednju Evropu, da se preko Skandinavije 
sjedini sa svojom moskovskom metropolom za ame¬ 
ričku turneju. Prvo je dakle gostovanje došlo slučajno, 
a ovo drugo nedavno u studenom o. g., također nije 
bilo u njihovu programu, ali sjećanje na krasan doček 
prije dvije godine, a naročito na našu publiku, koju oni 
sami, sto se shvaćanja i umjetničkog uživanja t če, 
stavljaju u prvi red svjetskog općinstva — dovelo ih je 
i opet i potpune u Zagreb, a mi smo se i opet mogli da 
divimo njihovoj velikoj umjetnosti. Laskavu i za našu 
kulturu časnu njihovu posjetu vratili smo mnogobrojnim 
posjetom nakrcanih i unaprijed rasprodanih kuća. 

U prvom im je repertoaru bio Ćehov (Tri sestre, 
Irešnjik i Ujak Vanja), Go rk i j (Na dinu života), D o- 
stojevski (Braća Karamazovi, u dva dijela), pa 
Hamsun (U pandžama života i Na vratima slave) uz još 
neke manje vrijedhe stvari. U ovom je drugom također 
predavao Čehov (Tri sestre i Trešmjik), ponovio se 
Gorlkij (Na dnu), a nov je bio A. K. To lst o j s histo- 
ričnom dramom »Car Fjodor Joanović«. 

Kako se vidi, Hudožestveuici ističu u prvom redu 
svoj, ruski repertoar i na svojoj su umjetničkoj rezo¬ 
nanci razapeli žice ruske zagonetne i mistične duše, 
koja je po svojim velikim piscima prošlog stoljeća 
onamo od Puškina, Gogolja, Lermontova, Turgenjeva, 
Dositojevskoga, Lava Tilstoga i Gončarova, pa ovamo 
do Čehova, Gorkoga, Andrejeva, Kusmina i Blocka 
progovorila cijelome svijetu i dala mu novo evenđele. 
No glavni je svetac njihova hrama onaj karakteristični 
pisac ruskog ladanja i malogradskog okoliša, onaj na 
međi starije i nove generacije, jednako velik u satiri i 
u komediji, kao i u analizi ljudske dluše s perspekti¬ 
vama vječnosti — Antun P a vio vi ć Čehov, o kojem 
je jedan od rukih mladih »dekadenata« Andrej Bjelij 
prigodom piščeve smrti g. 1904. napisao: »Mogu nje¬ 
govi junaci govoriti ii besmislice, jesti, spavati i živjeti 
u svoja četiri zidia i hodati uskim sivim stazama, ipak 
se u njegovoj suštini osjeća, da su te sive staze za¬ 


pravo putevi vječnog života i da tamo nema četi¬ 
riju zidova, kud se pruža vječno i još neistraženo pro- 
storje ... Zna se posve sigurno, da, kad se ovim sivim 
stazama pođe sve dalje i dalje, da tamo, gd|je šija ve¬ 
černje rumenilo, trepti odšjev nadzemaljskog i vječnog. 
(Isp. A. Eliasiberg: »Russische Literaturgeschichte in 
Einzelportrats«. Miinchen 1922. s uvodom D. Mere- 
škovskoga). 

Hudežestveni su uopće Čehova digli i učinili mu 
ozbiljlne stvari pozorišno mogućima. Dok su mu kome¬ 
dije (kao »Medvjed« pa »Prosac« i dr.) sa svojom iz¬ 
ravnom i često krupnom komikom uspijevale, dotle su 
finije duševne analize (izuzevši drame »Ivanov«) nala¬ 
zile slaba odziva u publici. »Ujak Vanja« i »Galeb« 
slavno su kod svojih premijera propali, a istom je hu- 
dožestveno kazalište oba komada rehabilitiralo (gale¬ 
bova krila njihov su umjetnički grb), tako da je pisac 
naročito za njih napisao svoje dvije poisljeđlnje i naj¬ 
zrelije drame: »Trešnjik« i »Tri sestre«, te biser a'nji¬ 
hove izvedbe, koje smo i' ovog puta mogli u po tri 
predstave ogledati tako reći sa sviju strana i s izmije¬ 
njenim igračima. A nismo samo razabrali sadržaj, inače 
jednostavan i bez osobite radnje (kao što su većinom 
Čehovljeve i uopće ruske drame), nismo se samo divili 
dio u tančine izdjelanim karakterima i savršeno ocrta¬ 
nom okolišu u skupnoj igri, nego smo uza to i mi kao 
i oni osjetili bol propadanja kulture u degeneriranim i 
lijepim potomcima intelektualaca u opreci sa zdravim 
i sirovim zastupnicima rada i života, proživjeti 
smo ov.e »sive staze« ideja životne majenje sa spome¬ 
nutim odsjevima vječnih zakona. U tom i jest veličina 
Hudožesfveinika, što nam svojom proučenom, proživ¬ 
ljenom i virtuoznom igrom oživljuju ono netvarno, ono 
»između redaka« piščevih, ono vječno, duhovno, koje 
kod prosječnih igrača i ne dolazi do izražaja, pa ko¬ 
mad »propadne«. — Istu su oduhovljenost pokazali i 
koid također nedramski i nearhitektonski postavljenih 
prizora iz »dna života« od Gorkoga: iza svakog je onog 
propalog i zahirenog lica, sniženog do životinje, trep- 
tila ipak tiha aureola »bivšeg čovjeka«, koja je dola¬ 
skom ubogara Luke (vanredna kreacija prvaka im Mo- 
skvina) nešto jače proplamsala. I upravo tim proplam¬ 
sajima u oprečnom, na tur a listi okom okolišu očitovala 
se nedostižna umjetnost Hudožestvenika, kojima — ibar 
u ruskim stvarima — dosad nema i nije bilo premca u 
svijetu. 

Novi su nam za ovog gostovanja bili Hudožestveni 
u historičnoj drami, opet svoijoji, ruskoj: u »Caru 
Fjodor u« grofa Alekseja Konstantinovića Tolstoga 
(1817.—75.), koga dakako ne valja zamijeniti s velikim 
stari Lavom Nikola je vičem iz Jasna je poljane kao n' 
s mladim modernim Aleksejem Nikolajevićem, piscem 
realističnih novela i nastavljačem Turgenjeva. Ovaj je 
naš Tolstoj izašao na glas sa svojom historičnom tri¬ 
logijom iz doba stvaranja moskovske monarhije i uopće 
ruskog carstva, napisanom po njegovu najpopularnijem 
romanu »Knez Serebrjani«, od koje je prvi dio »Smrt 
Ivana Groznoga«, najldramatskiji i izrađen na način 
Schaikespearovih historija, imao najveći uspjeh, ali mu 
je poslije bilo prikazivanje zabranjeno. (Izvodio se u 
Zagrebu g. 1905.). Drugi dio trilogije »Car Fjodor Joa- 

nić«, u 'koijem je prikazan posljednji ptotomak Ivana 
Groznog, islabić na prijestolju i lutka u rukama po¬ 
znatog Borisa Godumova (koji čini treća dio (trilogije) 
— nije došao do izvedbe za života piščeva, očito zbog 
prozirnih aluzija na vladu slabog a dobrog cara Alek¬ 
sandra II., koji je pao žrtvom nihilističkog atentata 
(g. 1881.). Moskovsko Hudožestveno kazalište ponovo 
je nakon ove duge stanke iznijelo najprije Ivana Groz¬ 
noga g. 1895., a tri godine izatoga premijeru »Cara 
Fjtodiora« kao najveći svoij uspjeh, s I. M. Moskvimom. 

I ovdje se na nedramatskojj stvari pokazala velika 
snaga lUohKčavanja i plastičnog izrađivanja Hudože- 
stvenika. »Car Fjodor« je naime dramski slabiji od 
Ivana Groznoga, a po nosiocu radnje prava mu opreka. 
Čak i treća drama »Boris Godimov« (različna od Pu- 
škinove, po kojoj je rađena opera Musorgskoga, u tom, 
što se Godim ova ne dovodi u izravnu krivnju smrti 
padavičavog Dmitrija) — čak i ta po borbi s lažnim 
Di mitri pm ima više radnje nego Fjodor. Dok je Ivan 
više Rikard III., Boris pak Macbeth, dotle je Fjodor 
Hamilet ili neagilni Rikard II. U historiji je idijot, a u 
izradbi Tolstoga također »idijot« ali u smislu glasovi¬ 
toga romana od F. M. Dostojevskoga, onaj po Isuso¬ 
vim riječima »siromah duhom«, koji će doći u kraljev¬ 
stvo nebesko, bezazleni i dobri luđak, Wagnerov »đer 
reine Tor« u liku Parsifala ili čovjek, kako naš narod 
-veli, od božje strane kao što je junak romana Ger- 
harta Hauptmanna »Der Naar in Christo«. Svakako 
pasivna natura, koja se ne može snaći na prijestolju i 
koja na koncu pred portalom katedrale piše Bogu: 
»Zašto si me carem postavio?« Samo je onda drama¬ 
tičan, kad iz njega provali kao fizičnd zaostatak dio 
naslijeđene divlje ćudi Ivana Groznog, kad i on hoće 
da bude »grozan«. Ali i te se energije lome na oštrici 
lukave diplomacije Borisa Godunova, koji je dramat¬ 
ski ji u ovom dijelu trilogije nego li u onom trećem, 
svom, gdje je on glavni junak, ali gdje i pada ujpravo 
stoga, što hoće biti blag i što prašta svojim protivni¬ 
cima. Boris je jedina poluga u kratanju dframe »Car 
Fjodor«, a druga je knez Ivan Petrović Šujski, najzna¬ 
čajniji zastupnik moćnih iboljara, poštenjak ali i nai¬ 
van Om bi možda i uspio, da nije car tako dobar i me¬ 
kan, tako »božji čovjek«, protiv ikoga se Šujski upravo 
ne može da bori i polaže oružje, koje Boris protiv njega 
upotrijebi. Drama je zanimljiva i po svojoj historijskoj 


perspektivi, koju je Tolstoj kao dobar poznavač onoga 
doba punim bojama oslikao. Čovjek upravo osjeća an¬ 
tiku i dah prošlosti nesamo u vjernim dekoracijama i 
slikovitoj nošnji nego poglavito u davanju ljudi s onim 
davnim poluživotimjskim instiktima podtmuiklosti, ne- 
vje>r>, ubijanja itd., jedinaiko kod pojedinaca kao i u 
masi, koja je kod Hudožeistvenika poseban studij ( na 
pr. trgovci pred carem, boli ari u vrtu ili narod pred 
crkvom!). Nema tu šablone i dosadnih jedino mjernih 
nastupa ili deklamacija, u koje zapadaju prosječni 
glumci historijskih drama, već život, život i uvijek ži¬ 
vot s prirodnošću, logikom i istinom. T-u nema raz¬ 
like između modernog realizma (ili naturatizma) i hi¬ 
storijske romantike. 

»Cara Fjodora« igrala su dva njihova prvaka: Mo- 
skvin i Kačalov, jedan bolji od drugoga. Obojica bi za¬ 
jedno dala idealan tip ovog cara slabića, kojega više 
nitko ne bi stigao. Ovako su dali dvije kreacija, od 
kojih bi jedna stala u drugu: ona personalna, pojedi¬ 
načna, uža Moskvinova u onu općenitu, tipičnu, parsi- 
falsku i užu Kačalovljevu. To dakako u glavnim kon¬ 
turama, dok su pojedinosti, -različne i s druge strane 
zahvaćene, kod jednog i kod drugog zapantjivale. I 
opeit dokaiz, kako Huđožestvenici ne rade po šablo¬ 
nama i gotovim (ili naslijeđenim) utrenicima, nego 
svaki sebi krči staze vlastitim shvaćanjem i uživlja- 
vanjem. Tako smo i u »Tri sestre« i u »Trašnjiku« vi¬ 
djeli, kako altemiraju Kačalov i Stanislavski (pukov¬ 
nik Verinin i Rarijevski), pa bismo tu mogli samo ispo- 
ređivati različne ekspresije njihova bogatog talenta, 
a da nikog od njih ne podcijenimo. Ipak se čini, da 
kraj korektne igre sve trojice ovih prvaka ipak naj¬ 
više pros-ijeva vatra onog oduh ovija van ja i projekcija 
u vječnost kod Kačalova, koji je najviše osvojio za¬ 
grebačku »publiku. 

Vrijedi zabilježiti, da ja Kačalov upravo u Zagrebu 
prvi put nastupio kao car Fjodor a iste večeri i Sta¬ 
nislavski u ulozi Šujskoga prvi put, pa se mi miožemo 
ponositi tom svakako osobitom premijerom. Mi se po¬ 
nosimo i ovom reprizom njihova dolaska u »prekrasnu 
prijestolnicu Hrvata«, kako su nam na rastanku s (po¬ 
zornice rekli, a veselimo se njihovu ponovnu posjetu, 
koji su nam na povratku obećali, da i treći put zale- 
prše krila njihova galeba na jarbolu naše Tali je. 



Kako je u Americi. Za ilustraciju života i na razmi¬ 
šljanje onima, koji žele poći u Ameriku, donosi »Hrvatski 
Glasnik«, list, koji izlazi u Chicagu u Americi, slijedeći 
članak: 

Svaki čas nam stižu pisma iz staroga kraja od poznate 
i nepoznate školovane mladosti-, u kojima izriču želju, da 
bi došli u Ameriku. Najveći dio ne imaju pojma, što je 
Amerika, na koji se način živi u Americi. Pošto nam je 
fizički nemoguće svakome odgovarati i objašnjavati, — što 
je Amerika, — vrlo nam zgodno dolazi slijedeće pismo, na 
koje skrećemo pažnju domovinske mladeži, s preporukom, 


da ga promozga i prouči. Ovo je pismo napisao dvadeset 
godišnji mladić, koji je u starom kraju svršio realku i bio 
neko vrijeme državnim činovnikom. Pismo glasi: 

Dragi gospodine Lupisu: 

Pred nekoliko dana javih vam, da nađoh radnju, 
ali je tada ne bijah još nastupio. Sad sam na toj radnji, 
pa pošto ne strahujem za komad kruha, a s druge strane 
prema vama se osjećam intiman, dapustite mi, da vas o 
svojoj radnji i o svom životu po istini obavijestim. 

Ja sam postao dish-washer (kržoper). Radim, što nikad 
prije nisam radio, i nikad mislio, da bi mogao raditi: 

perem tanjire, čistim u kuhinji krumpir, rotkve, luk, salatu, 
kupus, r ibam kuhinjsko posuđe, metem, u dva puta na 
tjedan očistim prašinu po cijeloj gostionici, koja je dosta 
velika. 

Možda ćete me pitati: zašto se nikad nisam nadao, 
da bi ovakav posao jednoga dana mogao obavljati? Evo za¬ 
što: Vi me poznate od rođenja pa do dana današnjega. Vi 
znate, da je moj mladi vijek u starom kraju sastojao od 
učenja, a poslije: trbuhom za kruhom, ali uvijek intelektu¬ 
alnim radom. Kako sam dakle uz svoju izobrazbu mogao 
misliti, da ću se ikada morati podvrći ovako prostom i 
teškom tjelesnom radu! 

U početku, kad dođoh u Sjedinjene Države, ja mišljah, 
da ću kao mladi gospodin sjesti za neki stol u nekom uredu, 
primati dobru plaću, ali . . . dogodilo se protivno! 

Dva sam mjeseca tražio rada — bez uspjeha. Sve, što 
mi se nudilo, bijaše: pranje tanjira, ali ja to uzeh za uvredu, 
ne htjedoh ni govoriti sa čovjekom, koji mi tu radnju ponu¬ 
dio zbog . . . povrijeđena ponosa. 

Poslije ipak nađoh radnju po mojoj želji, iako za malu 
plaću, preživjeh par mjeseci, ali . . . dobih otkaz. Zašto? 
Za vrlo dobar razlog — što nisam znao engleski. 

Onda me jedan domorodac, po samoj milosti, primi 
na posao u svoj ured — kako vam je poznato — ali plaća 
je bila desetak dolara tjedno, čime ne mogoh živjeti, tako 
da sam trpio glad i spavao po parkovima. 

Bijeda je bijeda, glad je glad, pa rekoh: do đavola 
sram i ponos, moram raditi, što bilo, da se riješim oskudice, 
u kojoj sam kuburio tri mjeseca. Ponos starokrajskog đaka 
poče iščezavati. Počeh drugačijim naziranjem promatrati 
svijet i život. Najprvo se uvjerih, da rad, pa i najteži, 
nije nikakova sramota, a onda ako ću pošteno da 
živim, ne ostaje mi nego, da se prihvatim i najtežeg rada. Bez 
poznavanja engleskog jezika šta mi sva moja izobrazba 
vrijedi? Poslije mjesec dana trajanja uspjelo mi, da me evo 
danas kao gospodina dish-washera. 

I, biste li mi, gopodine Lupisu, vjerovali, ja se sada 
osjećam potpuno zadovoljan. A, znate zašto? Jer skršivši 
svoj ponos i prihvativši se dragovoljno i najprostije radnje 
ja se više ne bojim crne budućnosti. 

Kadgod, kad se sjetim svoga djetinjstva i lagodna 
života, čini mi se u poredbi s današnjim životom, da ono 
prvo nikad nisam bio. Da! Pravo ste mi vi kazali prvih 
dana moga dolaska amo, a i poslije više puta napomenuli: 
»Amerika je teška škola života«. Uvijek su mi te riječi na 
pameti, jer me i život svakog dana uvjerava o njihovoj istini. 

Moji »pretpostavljeni« su u prvom redu gazde, a 
onda kuhar. Gazde su dobri, ali je kuhar strog i naprasit. 
Uvijek me goni i goni. »Nije ti ovo gimnazija, radi«. Boli 
me takovo vrijeđanje, duboko boli, ali šutim, jer šutjeti 
moram, hoću li da preživem, i jer je danas vrlo teško i 
ovakovu radnju naći. 

Šutim i radim, i radeći vjerujem u bolju budućnost, 
koja će doći nakon iskustva stečenog u borbi s teškoćama 
života. 

Za danas ništa drugo, već primite pozdrav od oda¬ 
nog vam. 

M. 

Iz umjetničkog atelier-a M. D. Gjurića. 

I. Drvorezi. 

U ovome broju »Omladine« donosimo reprodukcije 
načinjene po originalnim otiscima sa drvoreza, što ih je 
rezao naš umjetnik Milenko D. Gjurić. Kao profesor crtanja 
na obrtnoj školi u Zagrebu izlagao je on već višeput svoje 
radove, u kojima je pokazao svoju mnogostranost i umjet¬ 


ničku solidnost. Pored većih uljenih slika osobito je mnogo 
načinio akvarelnih slika (vodenom bojom) i litografija (kre¬ 
dom risanih slika na kamen). Osobito su uspjele one iz sta¬ 
roga Zagreba. Zanimajući se za grafičku umjetnost (tiskar¬ 
sku) stao se Gjurić zanimati i za ilustrovane knjige. Ta 
sklonost za ilustraciju izazvala je u njemu osobiti interes 
za umjetnički drvorez. Među ostalim umjetnicima on je 
jedini, koji se s usp : ehom počeo baviti drvorezom, i u njima 
postigao tehničku savršenost. 

Između njegovih drvoreznih radova većega opsega 
donosimo reprodukciju velikog drvoreza: ljevaonica zvona 
u Zagrebu. Stara zagrebačka ljevaonica zvona i sadašnji ži¬ 
vot u njoj, privlačila je umjetnika te ju je ovjekovječio u 
velikom drvorezu. Na taj se posao spremao Gjurić zdušno, 
pravio za nj skice, u kojima se pripravljao za izradbu ove 
velike slike. Druge dvije reprodukcije uzete iz ciklusa, što 
ga je umjetnik zamislio i počeo izrađivati pod naslovom 
»Rad«, a u kojima misli prikazati čovjekov rad u raznim 
granama njegova zvanja. U otisnutim reprodukcijama u je¬ 
dnoj je prikazan stolarski rad, a u drugoj zidarski i gra¬ 
diteljski Kako je naša umjetnost siromašna drvorezima, 
jer se dosad najintenzivnije njima bavio samo Gjurić, to 
imadu njegovi doista lijepi drvorezi u razvoju naše umjet¬ 
nosti specijalnu vri ednost. Pogotovo kad se uzme na um, 
da već drvorez treba po nekoliko mjeseci u drvu rezati, 
dok ploča ne postane valjanom za otisak. Danas se kod 
nas jedva zna u širim slojevima inteligencije procijeniti 
prava vrijednost drvoreza. U velikim narodima, gdje je 
umjetnička tradicija velika i neprekidna, drvorez se snažno 
razvijao na razne načine, služeći za umnožavanje umjetni¬ 
čkih djela. Osobito se raširio u Njemačkoj, gdje su umjet¬ 
nici Diirer i Holbein dotjerali u drvorezu do velike visine. 
I u Francuskoj, Italiji i Engleskoj razvio se drvorez do 
potpune samostalne umjetnosti. Radovi Gjurićevi prvi su 
pokušaji, da se i kod nas tehnika drvoreza digne na onu 
visinu, na kojoj stoji drvoreska umjetnost po srednjoj i 
zapadnoj Evropi. 

II. E x libris. 

Kaošto se obično đaci na svojim knjigama potpisuju, 
da ih označe kao svoje vlasništvo, tako isto običavaju po¬ 
sjednici velikih i bogatih knjižnica (biblioteka) obilježavati 
svoje knjige mjesto svoga potpisa posebnim znakovima. Ti 
grafički znakovi, kojima se u isti čas knjige označuju i 
urešuju, zovu se »ex libris«. Izrađuju ih umjetnici u raznim 
grafičkim tehnikama: na pločama, iz drva (drvorez), bakra 
(bakrorez i bakropis), kamena (litografija) ili gumene mase 
(linoleum). Sa gotovih (originalnih) ploča otiskuju se otisci 
na papir i priljepljuju na unutarnju stranu uvezane knjige. 
Time dobiva knjiga potvrdu, kome pripada. Ex libris-zna- 
kovi, koji su prema umjetnikovu nacrtu pomoću foto¬ 
grafije reprodukovani na cinku (cinkografija, autotipija) i 
onda otisnuti, nijesu više grafički originali već grafičke re¬ 
produkcije, nemaju onu izvornu vrijednost kao oni znakovi, 
što ih je umjetnik grafičar vlastoručno izradio. Počeci 
ukrašivanja knjiga sa ex libris-znakovima javljaju se već 
koncem XV. vjeka. Znameniti njemački umjetnik dr. Al- 
brecht Diirer načinio je nekoliko takovih znakova u drvu 
i bakru. U našim vremenima počeše se mnogi ljubitelji sitne 
umjetnosti baviti sakupljanjem ex libris-znakova, kaošto se 
mnogi bave sabiranjem maraka. Danas pače postoje u 
velikim kulturnim središtima čitava društva ex libris sa¬ 
birača, koja izdaju i svoje časopise, u kojima se raspravlja 
o sitnoj grafičkoj umjetnosti. Među našim umjetnicima po¬ 
klonio je i ovoj grani umjetnosti osobitu pažnju prof. M. 
Gjurić, koji uređuje i (izdaje u Zagrebu časopis ovoga 

smjera pod naslovom: Grafička umjetnost. U svome mnogo¬ 
stranom umjetničkom djelovanju, izradio je on mnogo ex 
libris znakova, od kojih evo donosimo nekoliko u današnjem 
broju. Ti su ex libris-znakovi otisnuti s originalnih drvoreza 
te su prema tome pravi otisci drvoreza. 


Srednje i osnovne škole u Herceg-Bosni. Bosna i Her¬ 
cegovina imaju 41 srednju školu, a 600 osnovnih. Prema to¬ 
me otpada na 14 osnovnih škola po jedna srednja škola, no 
uza sve to gotovo svaki grad, koji nema srednje škole, šalje 
molbe na sve strane, da i on dobije kakvu takvu srednju 
školu. 



DVIJE SPOMEN-PLOČE. 

Braća Hrvatskog Zmaja otkrila su 29. X. o. g. svečanim 
načinom u Zagrebu dvije spomen-ploče: jednu na zgradi gr. 
vjećnice, a drugu u Županijskoj ulici br. 6. Sadržaj ploča 
glasi: Na gr. vijećnici: 

Slijeva: Ovdje je do 1810. stajala stara gradska vijeć¬ 
nica. — G. 1833. položen je temelj kazalištu i redutnoj dvo¬ 
rani. — 7. I. 1835. bila je prva kazališna predstava. — U 
sredini: U redutnoj dvorani kasnijoj gradskoj vijećnici — 
održani su hrv. sabori: god. 1845., 1847., 1861., 1910. i 1911. 
— 23 X. 1847. proglasio je sabor na predlog Ivana pl. Kuku- 
ljevića hrvatski jezik uredovnim i službenim jezikom. — 5. 
VI. 1848. saborovao je I. hrv. sabor, kojemu je predsjedao 
Josip barun Jelačić. — Zdesna: 23. III. 1847. pjevana je I. 
hrv. opera »Ljubav i zloba« od Vatroslava Lisinskoga. — 24. 
IX. 1860. istisnut je njemački jezik sa pozornice — 16. VI. 
1895. bila je posljednja predstava u ovoj zgradi. — 1897. 
preudešeno je kazalište za potrebe gradskoga poglavarstva. 
Druga ploča ima ovaj tekst: Ovdje je umro 18. IV. 1881. Jo¬ 
sip Freudenreich, glumac, redatelj, pisac, stvaratelj hrvat¬ 


skog kazališta. O 200. prikazanja »Graničara« »B. H. Z.« 
1922. god. 

U isto su naime vrijeme i to prilikom dvjestote pred¬ 
stave Freudenreichovih »Graničara« nabavila Braća 
hrv. Zmaja spomen ploču Josipu Freudenreichu kao 
zaslužnom kulturnom radniku oko stvaranja stalnoga 
hrvatskoga kazališta u Zagrebu. Josip Freudenreich nije bio 
samo odličan glumac, već redatelj i pisac, kojega je poznato i 
popularno djelo »Graničari« doživjelo 200 prikazivanja. To 
djelo poznato je nesamo u našem kazalištu u Zagrebu već i 
kazalištima u Beogradu, Ljubljani, Varni, Varaždinu, Osijeku, 
Novom Sadu i drugim slavenskim pozornicama. Ploča je po¬ 
stavljena u gornjem gradu na kući u Županijskoj ulici br. 6. 
(vlasništvo gdje. Hallavanja), gdje je Freudenreich umro 28. 
aprila 1881. Otkriće spomen ploče obavilo se u nedjelju 29. 
listopada t. g. u 11 sati prije podne u prisuću Braće hrv. 
Zmaja i ostalih poštovatelja pokojnika. Prije otkrića ove 
spomen ploče obavila se svečana predaja historijske spomen 
ploče na staroj kazal. zgradi, sada grad. vijećnici, na čuva¬ 
nje grad. općini. Spomen ploča je dar Braće hrv. Zmaja. 


KAZALIŠTE. 


Hrvatsko kazalište. Uprava se hrvatskoga kazališta 
nije ove godine na početku sezone držala staroga običaja, da 
se početak kazališnoga prikazivanja otvori znatnijom kojom 
domaćom stvari. Razlozi bit će možda više u nutarnjem po¬ 
slovanju kazališta, a ne možda u tome, što bi uprava 
htjela prekidati uobičajenu tradiciju, s kojom je naša javnost 
svake godine redovno računala. — Niti među prvim pred¬ 
stavama nije bilo znaka, da se ovogodišnja sezona upravlja 
po nekim umjetničkim načelima, odnosno da je uprava 
postavila kakav određeni program, koji bi i prema kakvoći 
iznesenih predstava i prema književnoj vrijednosti odnosno 
prema općoj znatnosti pojedinih pisaca imao biti određeni 
neki književni i umjetnički uzgojni pravac, čini se 
po svemu, da se ovogodišnji kazališni naš život naprosto 
nastavio prema lanjskoj godini. To se time lakše nadaje, 
što se odmah u prvome mjesecu ovogodišnjega kazališnog 
života sastajemo skoro redovno s predstavama, kojima 
je zadnja sezona & završila. Istom nešto kasnije počinje se 
zapažati neki nov život u našem kazalištu. Pa ako taj i nije 
od tolike znatnosti, da bismo i po njemu mogli podavati od¬ 
ređeni neki 1 programni značaj za kasniji način kazališnoga 
našeg života s obzirom na literarnu vrijednost prikazanih 
komada, ipak je barem vrijedna dobra volja kazališne up¬ 
rave u tome, što nas kuša upoznati s književnim produktima 
mlađih naših dramatika. 


Tako su donesena dosada dva noviteta iz domaće 
naše književnosti i to od Pecije Petrovića Stojanda i od 
Miroslava Krleže Golgota. Stojanda je kratak novelistički 
prikaz iz ličkog života u jednom činu, a iznesen je na po¬ 
zornicu kao pendant poznatoj Petrovićevoj drami Rkać, koji 
je ovaj put donesen pred općinstvo u novijoj preradbi. Sto¬ 
janda je drama s tom zanimljivost^ što joj glavnoga lica u 
opće na pozornici ne vidimo, pa se i radnja prikazana pred 
gledaocima imade smatrati samo kao odraz čina i karaktera 
nevidljivoga glavnog lica. Da li je time dramatskoj umjet¬ 
nosti što pomoženo, drugo je pitanje; jer kod drame osim 
radnje d karakteristike pojedinih lica tražimo i obrazloženje 
i samih lica, ali još više njihovih čina, što izviru iz njihova 
značaja kao nužna im posljedica. Ali je i bez obzira na to 
ta drama za nas zanimljva, što pokazuje poznat već način 
pisanja Pecije Petrovića. To je dodatak onima brojnim sli¬ 
kama iz ličkoga života, što ih je pisac skoro u svima svojim 
djelima dosljedno i za tamošnji život a i za način njegova 
pisanja karakteristišno proveo. Osobitu važnost takovu na¬ 
činu prikaza ličkoga života podaje i izbor glumačkih naših 
umjetnika, koji su, da tako kažemo, baš posebno birani za 
iznošenje onakovih slika, kako ih to Petrović zamišljao i 
na pozornicu iznosi. Napose valja među njima spomenuti g 
Raškovića i gdju Dimitrijević. Po načinu njihova prikaziva¬ 
nja rekli bismo, da je Stojanda, ako ne baš po sadržaju a 
ono svakako po svima okolnim prilikama, da sam govor oso- 

ba i ne spominjemo, nastavak odnosno jedan odraz samoga 
Rkaća. 

U četvrtak dne 26. listopada 1922. proslavilo je naše 
kazalište rijedak jubilej: proslavu 40 godišnjice umjetničko¬ 
ga djelovanja Dragutina Freudenreicha i 200. prikazivanje 
omiljele pučke drame Graničari. S jubilejem g. Freudenrei¬ 
cha mogli bismo reći, da je naše kazalište odalo počast ono¬ 
me brojnom nizu naših umjetničkih velikana, koji su najve¬ 
ćim dijelom podigli naše kazalište na niveau najkulturnijih 
naroda, pa nije čudo, da je ta proslava i dočekana i prove¬ 
dena s najvećim simpatijama i zanimanjem kazališne za¬ 
grebačke publike. Jubilarac je obdaren te večeri brojnim 
iskazima simpatija, velikim brojem vijenaca i drugih darova, 
a nadasve možemo reći, ljubavlju i odobravanjem općin¬ 
stva, koje je oduvijek u obitelji Freudenreicha gledalo stu¬ 
pove naše kazališne umjetničke zgrade. Zato je i bilo vrlo 
zgodno, što je prije same predstave te večeri održao g. 
Cihlar Nehajev predavanje o povijesti i značenju »Grani¬ 
čara«, na našemu kazalištu. — Sama je predstava uz simpa¬ 
tični sklad umjetnika i općinstva protekla kao jedna od 
najsavršenijih naših večeri, što ih je igda naše kazalište doživ¬ 
jelo. Drugovi svečarevi upravo su se natjecali, da svojom 
igrom i očitim raspoloženjem podadu i umjetničke vrijedno¬ 
sti staroj našoj drami. 

U petak dne 3. studenoga o. g. donesena je na našu 
pozornicu nova drama u 5 činova od M. Krleža, pod natpi¬ 
som Golgota. Kakogod je u samome natpisu drame sadržan 
već neki misticizam ii neke simbolike, pa je s te strane 
zanimljivo pitanje, da li je s literaturnoga gledišta za da¬ 
našnje doba dramske umjetnosti nužno, da se misticizam 
tako napadno odrazuje u glavnim licima i u bitnosti same 
radnje. Čini se, da je ta tendencija uhvatila maha u svoj no¬ 
vijoj a priznatoj dramatskoj književnosti. Međutim možda 
je to i puko oponašanje pojedinih sjevernjačkih dramatskih 
pisaca, kod kojih se prema sadržaju njihovih drama mo¬ 
gao misticizam i opravdati. Za nas je zanimljivije promotriti 
našu dramu prema tome, kako je pisac izveo svoj zadatak 
s određenom tendencijom. Ta je u tome, da pokaže, kako 
radnik, inače muž i otac, iz bilo kojih razloga služi vlasti 
kao uhoda i izdajnik planova svojih radničkih drugova i 
kao takav služi toj vlasti dotle, dok ga smrt vlastitoga dje¬ 
teta ne trgne, ako ne na potpuni popravak, a ono barem da 


mu probudi uspavalu savjest. Ta je ideja mogla bili i na 
više raznih načina prikazana. Naš ju je pisac donio tako, 
da nam je volio prikazati razne slučajne fragmente iz života 
radničkih grupa, nego da poda kolektivnu sliku rad 
ničke mase, ali se pri tomu nije brinuo toliko za duh te mase, 
koliko mu je bilo stalo do vanjskoga očitovanja njezina kre¬ 
tanja rada, bune, očajne obrane i konačne obnemoglosti 
pred oružanom vlasti. Toj tendenciji poslužila je vrsnoća 
redatelja g. dra. Gavelle, pa ako je uopće govor o uspjehu 
ove drame, onda se kod toga zajedno mora govoriti i o us¬ 
pjehu pisca kao i redatelja. Ta je drama uspjela scenerijom 
kazalištne tehnike. Čitana takova drama s istrgnutim koma¬ 
dima radničkog života mogla bi imati zanimljivosti u tome, 
što nas upoznaje sa životom i gibanjem takovih masa, — 
ali drama to ne bi bila. Napose je nužno istaknuti, da su sa 
gornjega gledišta prva četiri čina doista uspjela, dok je peti 
čin i prema cjelini drame i prema psihologiškim razlozima 
života radničke mase potpuno suvišan i neuspio. Liječnik, 
pa makar to bila i probuđena savjest s nekim mističkim 
velom zastrta, ne će nikada zbog kazne oca sam ubiti bole¬ 
sno dijete. Napose su dialozi u petom činu između liječnika 
i Kristijana previše opširni pa prema dramskim pravilima 
i pogrješni. 

S jedne osobite strane valja istaći dobro nastojanje 
naše kazališne uprave, a to je, što se je odmah kod početka 
pobrinula oko davanja đačkih predstava. U tu je svrhu 
iznešeno već ponešto i boljih stvari, pa je osim toga, što u 
tome vidimo korist za literarni ukus naše školske mladeži, 
važna stvar za' nas u tome, što se na taj način pruža našoj 
mladeži, koja je danas i previše obuzeta raznim športskim 
željama, da ne kažemo strastima, prilika, da se za malen 
novac i pozabavi umjetničkim plodovima i da se nekim na¬ 
činom privuče opet lijepoj knjizi i još ljepšoj kazališnoj 
umjetnosti. 

Dne 29. listopada o. g. zakazala je kazališna uprava 
matineju, na kojoj je naš poznati dramatski pisac Ivo Vojno- 
vić ima čitati svoju najnoviju dramu. Međutim kako je 
piscu onih dana majka umrla, otkazana je spomenuta mati¬ 
neja. Nadamo se, da kazališna uprava ne će napustiti ovakav 
dobro smišljeni način propagiranja dramatske knjige i 
umjetnosti. 

Fr. 


ŠPORT I SOKOLSTVO. 


OLIMPIJSKI DAN U ZAGREBU. 

Da se učini nešto više reklame za priredbu narednih 
olimpijskih športskih svečanosti po cijeloj kraljevini, zaklju¬ 
čio je izvršni odbor Jugoslavenskog odbora u Zagrebu, da 
se priredi olimpijski dan po cijeloj našoj državi. Taj dan 
imale su se prirediti razne športske priredbe i utakmice u 
svim većim gradovima Jugoslavije, a čisti dobitak imao se 
poslati glavnome odboru u Zagrebu, koji imade da prikup¬ 
lja sredstva za sve priprave, kako će se što više i što boljih 
sportaša poslati na narednu VIII. olimpijadu, koja će se 
održati god. 1924. u Parizu. 

Olimpijski dan je proveden dne 8. oktobra u svim 
većim a i nekim manjim mjestima, poglavito u Hrvatskoj, 
no održan je i u nekim drugim mjestima naše države. Ponaj¬ 
bolje je organizovan i proveden u Zagrebu. 

Dopodne bilo je po gradu uređeno javno sabiranje po 
zagrebačkim prvim ulicama, te su sabiranje preuzeli razni 
zagrebački sportski klubova) i zagrebačke gospođe. U jeda¬ 
naest sati bila je u Hrvatskom narodnom kazalštu priređe¬ 
na svečana muzikalna matineja, kod koje su prisustvovali 


zastupnici vlade i vojniištva, strani konzuli, gradonačelnik te 
zagrebački sportski klubovi. 

Program matineje bio je slijedeći: Predsjednik J. 0. 0. 
prof. dr. Fr. Bučar održao je predavanje o olimpijskim igra¬ 
ma, izatoga izvedeno je nekoliko glazbenih i pjevačkih to¬ 
čaka uz sudjelovanje Glazbenog društva intelektualaca te 
Zagrebačke Filharmonije, koje su izvedene na sveopće za¬ 
dovoljstvo. Tim načinom se htjelo dukumentirati, da se na 
olimpijadama mora gojiti i tjelesna i duševna i glazbena 
umjetnost. Žalibože ta je matineja bila dosta slabo po¬ 
sjećena 

Poslijepodne održan je športski program na igralištu 
Concordije na Tratinskoj cesti. Najprije je bilo trčanje na 
100 m., kod kojeg je pobijedio Kojić od Haška za 11.9 s. Kod 
bacanja koplja pobijedio je Gašpar od Haška sa 37.50 m. U 
skoku u dalj bio je prvi Schlesinger od Haška za 5.67 m. Kod 
hrvanja od lake kategorije pobijedio je Omerzo od Herku- 
lesa, a od teške kategorije Kopp od Herkulesa. Dalje su 
nastupili u floretovanju i mačevanju Murković od Herkulesa 
i Kereč od Herkulesa iz Varaždina, te su prikazali vrlo lijep 

način borbe i u školskom i u slobodnom vježbanju. Kod 
boksanja su nastupali dva para od Herkulesa, te je pobijedio 
Rupčić u prvom paru, a drugi je par svršio neodlučno. 
Slijedila je biciklistika. U 2 s. bio je start na 40 kim. za veli¬ 
ku utrku oko Zagreba, koja se svršila s finalom na igralištu, 
gdje je bilo voženo zadnjih pet kola, te je prvi došao na 
cilj Dukanović od Sokola. Biciklisti su vozili prugu od Za¬ 
greba preko Podsuseda na Svetu Nedelju.Kerestinec i Stup- 
nik do Concordijinog igrališta. Poslije toga bilo je trčanje 
na 800 m. te je pobijedio Butković sa 2.08. 9 m. od Concordije. 
Lakoatletsku priredbu svršilo je stafetno trčanje sa 2^100 
m., te je pobijedila momčad Haška momčad od Maratona 
sa 47.9 s. Konačno je odigrana nogometna utakmica, kod 
koje igrala konbinovana mmčad Ilirije—Sparte protv Haška- 
Concordije, te je prva pobijedila sa 3 :2 na veliko iznena¬ 
đenje mnogobrojne publike. Na igralištu sakupilo se je 

ŠA 

A. OPĆENA PRAVILA IGRE. 

1. Šahovnica. 

Šah se igra u dvoje s 32 kamena na daski, koja predočuje 
četverokut, razdijeljen na 64 polja, po 8 u 8 redova. Polja 
su naizmjence bijela i crna. Ova se daska zove šahov¬ 
nica. Šahovnicu treba tako postaviti, da u desnom uglu 
bude bijelo polje. 

Svako polje šahovnice leži na ukrštavanju vodoravnoga i 
okomitog smjera, pa je točno određeno, čim opredijelimo, 
koji se okomiti stupac i koji vodoravni red tamo ukrštavaju. 

U tom je cilju prihvaćeno gotovo općenito, da se stupci 
označuju (s lijeva na desno) slovima a do h, a redovi, računa¬ 
jući od postave bijelih, brojevima 1 do 8. Prema tomu znači 
na pr. d 4 ono polje, koje leži na ukrsnici stupca d i četvrtog 
reda. 

(Ovo bilježenje olakšava orijentaciju na šahovnici, pa ga 
treba dobro uvježbati. Englezi i Francuzi služe se svojim 
načinom bilježenja, ali taj nije tako praktčan.) 

2. Kameni. 

Kako su polja bijela i crna, tako su i kameni bijeli i 
crni, a ima ih 32, za svakog igrača po 16. Dijele se u dvije 
gomilice: 8 pješaka i 8 figura.Figure su ove: 2 topa, 2 ska¬ 
kača ili konja i 2 lovca, dama ili kraljica i kralj. 

Za kraću oznaku figura služi prvo slovo njihovih imena, 
pisano velikim pismenom. Dakle T za top, S za skakača, L 
za lovca, D za damu, K za kralja. Kratice za figure stavlja 
se pred oznaku polja, pa tako na pr. Taj^ znači, da na polju 
a x ima top. 

3. Postava. 

Kameni se poredaju na dvije suprotne stranice šahovnice 
tako, da pješaci dođu u drugi red, pred figure. Smještaj fi¬ 
gura je ovaj : uglove zauzimaju topovi, do njih su skakači, 
pa onda lovci. Od preostala dva polja pripada kraljici, po 
pravilu : regina amat colorem, polje njene boje. Bijela kra- 
ljca biva dakle na bijelom, crna na crnom polju. Tako svaka 
figura dođe jednakoj sučelice. Ovako postavljeni kameni 
predočuju bojni red, koji se dijeli na dva krila : od dame 
do njena topa damina, od kralja do njegova topa kraljevo. 

4. Red i cilj igre. 

Počinje onaj, koji ima bijele, a to se određuje ili pri¬ 
jateljskim sporazumom ili — vazda kod natjecanja — žrije- 
bom. Pošto bijeli pomakne jedan kamen, igra crni i tako se 
redaju naizmjence do kraja igre. 

Kako je šah igra boja, bojovan mu je i cilj: da se uhvati 
protivničkoga kralja. To se positzava razvijanjem kamena, 


mnogo svijeta, te su bile reprezentovane vojničke i civilne 
oblasti, a kod svih priredbi sudjelovao je gradonačelnik. 
Na igralištu svirala je vojnička glazba, a bilo je pozvano 
i mnogo vojnika zagrebačke posade, da i oni vide ovakove 
velike sportske priredbe. Uglavnome je taj dan u Zagrebu 
prilično uspio, makar da je bilo kšovito vrijeme, te je za 
olimpijsku svrhu sakupljeno oko sto tisuća kruna. Nadamo 
se, da je i u provinciji sakupljeno bar nešto, koja će svota 
služiti, da se namaknu bar prvi troškovi oko priprava za na¬ 
rednu olimpijadu. Žalibože je na mnogim mjestima ružno 
vrijeme osujetilo priredbe oko sportskih utakmica za olim¬ 
pijski dan, te je listi održan gdjegdje bez ikakve materijalne 
koristi. Ne valja međutim šuštati, već se mora uznastojati, 
da na godinu ispadne olimpijski dan po cijeloj državi s još 
mnogo više materijalnog i moralnog uspjeha. 

Dr. B. 

H. 

koji predočuju bojne jedinice, uz postepenu i postojanu na¬ 
valu na protivnikov položaj, primičući se sve više kralju i 
zagrađujući mu po mogućnosti kretanja dotle, aoc najposlije 
ne bude neugrožena mjesta, na koje bi napadnut mogao da 
se sklone. U takovu položaju kralj je mat. Označuje se to 
znakom (—). Napadaj na kralja bilo kojim kamenom na¬ 
vješćuje se riječju : šah. Znak je za to : (-}-). Napadnuti je 
dužan, da se brani. Ali on ne smije da bude pri tom samo 
pasivan, t. j. da se tek brani, već mora nastojati, da i on 
razvije aktivnu igru, idući sa svoje strane za ciljem, koji 
je postavljen igri za oba igrača jednako. Navala i obrana 
dva su načina borbe, koja je najbolje primjenjivati po mo¬ 
gućnosti uporedo. Da to uzmognemo u potpunoj mjeri, treba 
nam znati jednako dobro, kako ćemo voditi i jednu i drugu. 



Svaki kamen ima svoja svojstva i kreće se drugojačije, 
pa tim upravo šah i postaje igrom zapletenom i domišljatom. 
Nijedan kamen u šahu — izuzevši skakača — ne preska- 
kuje, već može samo da uznapreduje najdalje do polja, koje 
zauzima drugi kamen. Ako je ovaj protivnikov, onda ga može 
tući (znak je za to X)* a Siiil 1° tako, da zauzme njegovo 
mjesto, dok tučeni kamen izlazi iz igre. Kako se koji 
kamen kreće, tako on i tuče. Izuzetak od ovog pravila čini 
tek pješak. 

Pješak se pomiče svagda samo za jedno polje na¬ 
prijed u svom stupcu. Ipak smije, ali ne mora, sa ovog is¬ 
hodišnog položaja (dakle u 2. i 7. redu) da se pomakne za 
dva polja naprijed. Ne učini li to, nego pođe samo za jedno 
polje, onda gubi pravo, da još uznapreduje za dva polja. 

Krečući se naprijed može pješak da tuče pritivnički 
kamen, koji se nalazi koso pred njim, dakle za jedno polje 
dalje u stupcu lijevo ili desno. Recimo na pr. da bijeli ima 
pješaka na 1_, a crni na d G ili f 6 , onda bi bijeli pješak mo¬ 
gao kojega god od njih tući, a isto bi tako svaki od ona dva 
pješaka mogao da tuče bijeloga. 

Ako je pješak, krenuvši s ishodišnog položaja, pošao 
za dva polja, pa prošao pri tom pokraj protivničkog pje¬ 
šaka, može ovaj da ga tuče na prolazu, to će reći, onako, 
kako bi ga tukao, da ga nije mimoišao, t. j. kao da je pošao 
tek za jedno polje. Tako bi na pr. bijeli pješak na f 5 mogao 
da tuče na g 6 crnoga pješaka, koji bi sa g 7 stupio na g 5 . Ali 
ne učini li se to odmah u narednom hodu, nego se vuče što 
drugo, onda se poslije gubi pravo tući protivnikovog pje¬ 
šaka, kojj je uznapredovao bio za dva polja. 

Pješak je jedini kamen, koji ne smije da uzmakne natrag. 

Kad pješak stigne sa svog ishodišnog položaja na su¬ 
protni kraj šahovnice, dakle u 1. ili 8. red, može da se pre- 
obrne u bilo koju figuru, samo ne smije ostati pješakom, 
niti može da postane drugim kraljem. Bilježi se to tako, da 
se poslije oznake polja, na koje je došao pješak, stavi kra¬ 
tica one figure, u koju se prometnuo. Na pr. g 7 —g c D znači, 
da je pješak sa g_ stupio na g 6 i postao damom. 

(Hod se pojedinih kamena bilježi tako, da označimo, 
otkud je kamen pošao i kamo je stupio. Kod figura dolazi 
sprijeda još kratica. Za pješaka nema kratice. Kraći je 
način, da se piše samo polje, na koje kamen stupa. Prema 
tome na pr. e 2 —e 4 ili samo e 4 znači, da je pješak sa e„ stupio 
na e 4 ; Lb 7 reći će, de je lovac sa polja, na kojem je bio, 
stupio na b ? itd. 

Kralj može samo za jedno polje dalje u svakom 
smjeru; okomito, ravno i koso. Ali ne smije — jedini od svih 
kamena — da stupi na polje, ugroženo protivnikovim ka¬ 
menom. 

Osobitost kod kralja je tako zvana rochada, o kojoj 
će dalje biti riječ. 

Lovac ide za jedno polje ili više njih naprijed ili na¬ 
trag, u smjeru diagonale, dakle vazda ili po bijelim ii po 
crnim poljima, prema tome, da li mu je ishodišno polje bijelo 
ili crno. 

T o p se pomiče u smjeru okomitom i vodoravnom na¬ 
prijed i natrag, za toliko slobodnih polja, koliko je po 
volji. 

Dama sjedinjava u sebi svojstva lovca i topa, pa može 
da se kreće u smjeru okomitom i vodoravnom i po crnim i 
po bijelim diagonalama. Ova osobitost čini damu najjačom 
figurom. 

Skakač skače naprijed, natrag i u strane na ono 
treće polje suprotne boje, do kojeg se stiže idući najprije 
za jedno polje u smjeru okomitom ili vodoravnom, a onda 
za jedno polje u diagonali, dakle na pr. Sb 1 —a 3 ili Sb 1 —c g 
ili Sb 1 —d 0 itd. 

NOVE 

»Maškarate ispod Kupi ja«. Tako se zove posljednje 
djelo Iva conta Vojnovića, koje on naziva »tri časa jednog 
pokladnog seherzo«, a koje je ovih dana izišlo kao 310. 
knjiga zabavne biblioteke. Pjesnik nas opet prenosi na tri 
sata u svoj Dubrovnik i pokušava da nam dočara uspomenu 


6. Kvaliteta. 

Kako je naprijed rečeno, dama je najjača figura, pošto 
sjedinjava u sebi svojstva i topa i lovca. Ali je ona jača i 
od obe ove figure zajedno zbog toga, što ima mogućnost da 
skreće (učinivši hod kao top) s jedne dijagonalu na drugu. 
Poslije dame dolazi po jačini top, a dva topa smatraju se i 
ponešto jačima od dame. Lovac i skakač općenito su jedan 
drugome ravni, a oba zajedno, pa i dva lovca ili dva skakača 
jači su od topa samog. Još se računa, da jedan skakač ili 
lovac vrijedi za tri pješaka. Ova razlika u jačini zove se 
kvaliteta. Gubitak kvalitete, t. j. jačega kamena za sla¬ 
biji treba izbjegavati, jer slabi položaj jednoga igrača u ko¬ 
rist njegova protivnika, koji tim dobiva već izvjesnu nadmoć. 
Ima doduše slučajeva, gdje gubitak kvalitete nije štetan, već 
može, da bude probitačan, pa se kvaliteta žrtvuje, da se 
tim dobije neka prednost. Ali da se na takovu žrtvu od¬ 
lučimo, da nam ona bude opravdana, treba daleko pred¬ 
vidjeti i dobro promisliti sve mogućnosti daljnjeg razvoja 
igre, a to je moguće samo poslije duge prakse. Princip igre 
ostaje, da se kvalitete čuva. Valja još primijetiti, da ova 
poredba jačine pojedinih kamena ne vrijedi apsolutno, t. j. 
u svakoj zgodi. Tako na pr. pješak, koji je uznapredovao 
prema rubu šahovnice, može da vrijedi koliko i najjača 
figura. Značenje nekog kamena zavisi mnogo i* o položaju. 
To valja naročito za svršetak igre. 

7. Navala i obrana. 

Razvijanjem na šahovnici dolaze kameni postepeno u 
u takav položaj, da ovaj ili onaj može biti uzet ili tučen. 
Kažemo, da je onda kamen napadnut ili ugrožen. Na grožnju 
može da se odgovori na više načina: 1. da tučemo protiv¬ 
nikov kamen, kojim je izvršen napadaj; 2. da pojačamo 
položaj ugroženoga drugim kamenom tako, da možemo njim 
tući protivnikov kamen, ako bi on uzeo naš; 3. da po¬ 
krijemo ugroženi kamen stavivši među njega i napadača 
neku figuru, razumije se manje vrijednosti od napadnute. 
Ovaj se način obrane ne može upotrijebiti, ako je na¬ 
padaj izvršen pješakom ili skakačem. 4. da navalimo s naše 
strane na koji protivnikov kamen; 5. da se ugnemo napadaju 
odstupivši na neugroženo polje. 

Po volji možemo da biramo način obrane sve dok na¬ 
padnuti kamen nije kralj. Kralj ne smije nikako da ostane 
pod udarom, u šahu, već mora da se ukloni napadaju, ako ne 
može inače da se obrani. (Koji od ona pet načina obrane 
dolaze u obzir u slučaju napadaja na kralja?) 

Gdjekad nastaje šah kralju nakon odstupa jednog ka¬ 
mena tim, što se otvara jednoj figuri slobodan put za na¬ 
valu, koii je prije bio zakrčen onim kamenom. Ovakav šah 
odstupom brani se jednako kao i prijeki šah. Ali može 
i ona figura, koja je odstupila, da ugrozi kralja. Onda na¬ 
staje t. zv. dvostruki šah. Proti dvostrukom šahu nema 
druge obrane osim uzmaka na neugroženo polje. Nema li 
kralj mogućnosti da se kamo sklone, nego mu svuda prijeti 
pogibao, da će biti tučen, on je mat. S tim je postignut cilj 
igri i ona je svršenai. Cijelu igru od početka do kraja na¬ 
zivamo obično partijom. 

KNJIGE. 

nestalih gospara dubrovačkih, koji ovđe dolaze kao »Maš¬ 
karate gospođa amtikijeh« i »Maškarate gospara antikijieh«. 
Radnja se zbiva na pokladno popodne u kući dviju dubro¬ 
vačkih usidjelica, gospođa Jele i Ane Nikšinicai Kao kon¬ 
trast ovoj pokladnoj buci, kojoj pjesnik posvećuje svoj 

drugi čin (»Drugi čas«), umire u istoj kući mlada Anica, a 
njezina se smrt već unaprijed sluti i očekuje baš za peti 
sat popodne, kad pjesnikova radnja i svršava. 

Pjesnik je u ovu svoju dramu unio doduše kolorit du¬ 
brovački, ali ona je po svojoj jakosti daleko zaostala iza 
pjesnikove Dubrovačke trilogije. Ona se ne može mljeritii ni 
s Majkom Jugovića, a ipak ova drama po svojoj sadržini 
podsjeća na sve ranije njegove radnje: — od svake ima 
nešto. — U tehnici ona se, čini se, najviše 'približuje njego¬ 
voj »Gospođi sa suncokretom« t. j. ona ima najviše kinemato¬ 
grafije ili drugim riječima, ona ima momenata, koji bi u 
filmu izvrsno djelovali, a koji su kao drama, koja mora i 
riječju djelovati, slabi. — U djelu prevladava verbalizam i 
sentimentalnost i to lična, subjektivna, a to je na štetu drame. 
Pjesnik je — po svom običaju — mnogo pažnje poklonio 
opisima ljudi, scenerije, prizora, a ti se u prikazivanju 
gube, pa od drame ne ostaje gotovo ništa. — Motivi, kojima 
se pjesnik služi u pojedinim epizodama, nijesu svagdje novi 
ni originalni, a gdjekada pače i nevjerovatni. 

Djelo nam je Vojnovićevo pored svega toga drago. 
Ono nam u nekoliko samo sitnih crtica kazuje gdješto o 
prošlosti našeg dragog Dubrovnika, uskrisuje pred nama 
još jednom, makar i »maškarane gospare dubrovačke u 
zaprašenim starinskim velatama (frakovima),« u kojima su 
uljegli u »Salun« Orsata Velikoga, da zabiju čavle na mrt¬ 
vački sanduk Republike! Od toga se časa sačuvala i svila 
i srma i vezovi odora, ispod kojih je onda grcala u agoniji 
iscijeđena duša aristokracije, preslabe već da odoli oštrome 
vazduhu »nove slobode« — ali ni jedan prašak ni jedan bal- 
zam nije mogao da spasi od rasula trule »mannequin« Saba, 
Gjiva, Nikša, Gjora i svih ostalih »Atura« one jadne tragi¬ 
komedije u zalazu majskog napoleonskog sunca.« 

Pjesnik ipak ne zaboravlja ni ovdje istaknuti ponos 
tih davnih plemića dubrovačkih, kako ga je istaknuo i u svo¬ 
joj Dubrovačkoj trilogiji. I žene su im takove. — Te »vladi¬ 
ke« sjedaju doli u salunima ukočene i tvrde na »konopu« 
primajući posjete od po grada, a po starom cerimonijalu 
gospodstva ni jednom riječi, ni jednom suzom ne bi spome¬ 
nute pokojnika, za kime im je srce pucalo, a krv od grozote 
bola u žilama stinula«. 

Djelo je Vojnović posvetio »Pragu, miljeniku svome«. — 
Pjesnik je valjda u historiji toga jednog i drugoga grada na¬ 
šao sličnih momenata, iako ta dva grada nemaju u prošlosti 
nikakovih dodirnih točaka. — Vojnović je tu svoju posljed¬ 
nju dramu namjeravao sam čitati kod jedne matineje u 
zagrebačkom kazalištu, ali ga je u tome pomela bolest i 
smrt njegove drage majke, koja je dala pjesniku u njegovim 


radovima mnoge, jake i žive motive i inspirirala njegovu 
Dešu, Pavu, Majku Jugovića, Imperatrix, stvorila Vojnovićevu 
Tetralogiju Majke i bila tako duševni pokretač najjačih 
njegovih kreacija, u kojima će preživjeti pjesnika sina. 

Dr. F. N. 

Franjo Prešern : Antologija. Kao druga knjiga »Naših 
pjesnika« izašle su izabrane pjesme ovog velikog slovenskog 
pjesnika u redakciji i s predgovorom o životu i djelu Fr. 
Prešerna od poznatog slovenskog kritičara dr. J. Glonara. 
Djelu je dodana praktična gramatička uputa u slovenštinu 
i rječnik manje poznatih riječi. Prešern je prvi veliki sloven¬ 
ski pjesnik, savremenik i drug Vraza i naših Iliraca, borac 
za slobodu umjetničkog stvaranja još u ono doba. »Krst pri 
Savici«, »Luna sije«, »Nezakonska mati« i druge njegove naj¬ 
ljepše pjesme, sabrane u vrlo dobrom izboru u ovoj zbirci, 
ostat će trajno u našoj poeziji. Ovo prvo hrvatsko izdanje 
Prešerna izašlo je nakladom »Narodne knjžnice« u vrlo uku¬ 
snom obliku i umjetničkoj opremi prof. Joze Kljakovića. Ne 
bi smjelo biti naše kuće, koja ne bi imala ovu antologiju 
velikog slovenskog lirika. Cijena din. 5.—, na vrlo finom pa¬ 
piru i tvrdo ukoričeno din. 8.—. Adresa: »Narodna knjiž¬ 
nica« Zagreb, Vojnička 13. 

Dr. J. Bidlo: Povijest Rusije. Posljednjih dana dobili 
smo jedno odlično djelo, za koje se punim pravom može 
reći, da je obogatilo našu prevodnu književnost. To je 
»Povijest Rusije od početka XIX. stoljeća do naših dana« od 
profesora slavenske povijesti na praškom sveučilištu dr. J. 
Bidla, koji je baš za ovo hrv. izdanje produžio svoje djelo 
sve do g. 1920. Zbog silne važnosti Rusiije u današnje vri¬ 
jeme to će djelo zanimati svakoga tim više, što su u njem 
prikazani perom i metodom savjesnog historika i najnoviji 
događaji i ljudi (boljševici, Lenjin, Vrangel i t. d.). No što 
ovom djelu daje naročitu vrednost, jest to, što autor ne 
crta samo ratne događaje, nego još više socijalne, ekonom¬ 
ske i kulturne prilike velike sjeverne države. Čitalac dobiva 
jasnu i potanku sliku života ruskoga seljaka, građanina, 
činovnika i plemića u XIX. vijeku, dokumentovani prikaz 
ruskog društva, državne uprave, socijalnih pokreta i veli¬ 
kih reforma, što ih je Rusija preturila do god. 1920. Naroči¬ 
to su opširno prikazani poljski ustanci g. 1830./1. i 1863., 
onda velika seljačka reforma g. 1861. (ukinuće kmetstva) i 
njezine socijalne posljedice, zatim razvitak industrije, nihi¬ 
lizam, revolucionarni socijalizam, terorizam, atentati, slav- 
janofilstvo, pa kraj apsolutizma, svjetski rat, revolucija i 
najnoviji dogođaji. Sve je to prikazano na tako jed¬ 
nostavan i zanimiv način, da se čita lako poput novina. Na 
kraju je dodana opširna literatura. 



ZAGONETKE. 

I. Narodne pitalice. 

1. I bez ruku i bez kista narisat ću stvari trista. 

2. Ćućur kapu podiže, sve se selo razdiže, ćućur kapu 
spušta, sve se selo skuplja. 

3. Lele meni do Boga, sve sam žito pozoba’, još se nisam 
nazoba’. 

4. Doletješe ptice bez perja, padoše na drvo bez lišća, 
dođe momče bez usta i pojede ptice bez perja. 


5. Tko je svagda napolju, a ipak je uvijek kod kuće? 

II. Zagonetni spas. 

Na otvorenoj terasi neke tamnice našao se sužanj, a oko 
te je tamnice bio u udaljenosti od 3 metra jednako visok 
zid, među zidom i tamnicom dubok ponor. Sužanj nije imao 
uza se upravo ništa do dvije jače jednake daske, ali obje su 
bile za sama 3 cm prekratke, da bi dosegle od tamnice do 
zida, da bi se sužanj mogao spasti (a nije dakako mogao 
daske ni pričvrstiti jednu do druge). On se ipak spasio. 










Kako? 


3 m 


III. Rodbinska zagonetka. 

Na klupi sjede dvije žene i drže svaka dijete. Uto naiđu 
dva čovjeka, pa će nato jedna od žena: »Eto naših muževa!« 
Druga će nadovezati: »Eto naših očeva!« Na ovo doda na¬ 
pokon prva: »Eto naše djece otaca!« — Njihove su riječi bile 
ispravne, kako to? 

IV. Rebus. 

? 

ODGONETKE ZAGONETAKA 1. BROJA 1922./23.: 

I. Narodne pitalice: 1. Oblak. — 2. Led. — 3. Krumpir 
iz »kućice« (kupića). — 4. Krtinjak. — 5. Pile u jajetu. 

II. Zagonetni kvadrat. Od više mogućih rješenja na¬ 
vodimo: 

• • • • 

• • • • 

• ••••• 

• ••••• 

• ••••• 

• • • • 


III. Skrivačica: SVAKI JE POČETAK TEŽAK. 

IV. Rebus: Slava pet r u hektor ov ić u = Slava Petru 
Hektoroviću! 

V. Zagonetni krst: 

10 

9 

8 

10 9 8 7 8 9 10 

VI. Računarka: Trgovac treba da ima utege od 1, 3, 9 
i 27 kilograma. 

Odgonetači zagonetaka 1. broja 1922.y23.: 

Došen Vlatka, Gospić: I (1, 4, 5), III — Horvat Franjo, 
Čakovec: I (4, 5), II, IV, V (Zagon. krst) — Barlović Ivan, 
Zagreb: I (1, 5), II, V (Zag. krst) — Moses Dragutin, Zagreb: 
I (1, 4) — Filipović Milivoj, Zagreb: I (1, 5), III — Klein Vla¬ 
dimir, Zagreb: I (1), III — Breberina Milan, Mitrovica: II, 


III — Eugen K., Zagreb: I (1), III — Spindel Albert, Zemun: 
II — Radaković Stjepan, Zagreb: I (1), II — Franković 
Branko, Zagreb: II — Kogoj Josip, Zagreb: I (5), II,, III — 
Podaubsky Leo, Zagreb: I (1, 4, 5), II, III — Kokotović Vla¬ 
dimir, Zagreb: I (1, 4), II — Reich Ivo, Zagreb: I (1, 4, 5). 



J, Šijaković, Mahovo. »Nesretna noć« je dospjela u 

koš. 

M. Ljubinac, Sarajevo: Vaša pošiljka, koju ste 
ne znam zašto, nazvali »portret«, ipo zamisl ne bi bila loša, 
i ako ne donosi ništa novo, da je bolje obrađena. Ovakove 
se moralne lekcije ne daju ovako »ex cathedra«, kako Vi to 
činite. Vi velite na kraju ovako:» Ah, slepče, slepče! Hvali 
Prirodu, što ti je oduzela vid, da ne vidiš, kako tvoj »bližnji« 
propada, kako se izopačuje. Ah, što mene nije stvorila Pri¬ 
roda takvog; 1 * sretni čovječe, da ne gledam ovo ...« Ovako 
mogu govoriti samo izabranici i to tek onda, ako je oko njih 
samo zlo i trulež. Vašoj dobi to ne dolikuje. 

B. G., Realac, Zagreb. Javite potpuno ime i razred, 
koji polazite, pa ću Vam reći, što mislim. 

Slavonski Zmaj. Vašu pjesmu ne možemo štam¬ 
pati, jer bi nam je zaplijenili, a Vas dl možda i mene zatvorili. 

S. S., Brod na Savi. Vašu sam pošiljku primio. To je 
prozom »Iz jednog života«, a ostalo su stihovi. Među njima 
ima i »aforizama«, od kojih jedan glasi: 

Za čim težim, 

Toga ni sam ne znam, 

Samo znadem 
Idealu idem 

Njemu se priblilžujem ja. 

Pjesmu »Bezdan« donosim Vam na ovom mjestu, da 
je ipak ugledate štampanu, pa da — prestanete pjevati. 

BEZDAN. 

Po hrapavoj cesti od kamina 
Drnda već auto — bezdanosti — 

On, sa izleplenim reklamama 
Buči, da se sve praskozorje trese — 


Oj vilo — vilo — nosi me dalje 
Ja ne smem jadnik auto sledit 
Strah me je — a i jeza me hvata 
Kad pomislim dokle li on vodi. 


Tolike dane već tu neman sledim 
Veselja, radost — žalosti sam imo. — 


Benzina davno već nema ni kapi 
Al' duše zlih moraju da ga gone. 

I juri auto tratinom niz cestu 
Već vidim tunel doći će sad — 

I još me nosi moja vila 
Al već — klonjenih krila 


Po prašini blatu kamenju ciglama 
Udara auto — grmi trese luj^a 
Aj vilo muzo ti me sad izbavi 
U zadnji čas — jadnog. 




















Upravo je izašla 

Hrvatska Čitanka za 
n. razred srednjih škola 

u novom izdanju. 

Naručuje se kod: 

Društva Hrvatskih srednjoškol¬ 
skih profesora 

Zagreb, Medulićeva ulica broj 33. 


„Pregled matematske" 

t. j. „Zbirka definicija, poučaka (formula) i metoda 
uz nekoliko primera i zadataka", od profesora 
Antuna Vukasovića, obuhvata gradivo srednjih ško¬ 
la : L deo Aritmetika, II. deo Geometrija, III. deo 
Počeci infinitezimalnog računa. Sva su tri dela u 
jednoj knjizi (200 str ). Cijena knjizi 12 Din., s pošta¬ 
rinom 13'— Din. Za eventualnu preporuku 2 Din. 
više. Taksa od 2 Din. za preporuku računa se samo 
jedamput za ćelu pošiljku. Doplatom se šalje samo 
preko tri komada, a do tri komada valja novac 
unapred poslati. — Knjižarima popust. — Dobiva 
se u knjižarama ili direktno od tvrtke : 

M. Vukasović, Split, Brankov prilaz 5a. 


Najljepši dar dobroj djeci za 
Božić je knjiga sa slikama 

Petrica 

Kerempuh 

Naručuje se kod 

Društva hrvat, srednj. profesora 

Medulićeva ul. 33 Zagreb Medulićeva ul. 33 

Cijena K 20, tvrdo vezano K 30'— 


PRVA HRVATSKA ŠTEDIONICA j 

OSNOVANA GOD. 1846. U ZAGREBU OSNOVANA GOD. 1846. ] 

Dionička glav.: K 60,000.000, Pričuve: K 130,000.000 j 

PODRUŽNICE : Beograd, Bjelovar, Brod n. S., Crikvenica, Čakovac, Daruvar, Delnice, Djakovo, : 
Gjurgjevac, Ilok, Karlovac, Kraljevica, Križevci, Nova Gradiška, Mitrovica, Ogulin, Osijek, • 
Požega, Rijeka, Senj, Sisak, Sv. Ivan Zelina, Subotica, Varaždin, Vel. Gorica, Vinkovci, Viro- \ 
vitica, Vukovar, Zemun. ISPOSTAVE: Osijek D. Gr., Sušak, Vinica. MJENJAČNICA: Zagreb. : 

čekove i kreditna pisma te obavlja • 
IZUđJC isplate na temelju akreditiva na sva • 
tu- i inozemna mjesta. 2 

DA^i!filSlllA hipotekarne zajmove na • 
■ 1 WOIJdJUJC kuće i na nekretnine. 

jg burzovne naloge savjesno i ku- • 

kod predoznaka iz Amerike • 
rOSrCUUJC u tuzemstvu. Z 


DpiVVIO uloške na knjižice i na tekući račun. 
Eskomptira mjenice i devize. 


Prima 


na inkaso tu- i inozemne mjenice. 


l’V/JsiO 4 1 /ar/o-tne založnice i 4 1 ; 2°/o-tne komu- 
liUClJC nalne obveznice, koje imadu oprost 
od poreza, pupilarnu sigurnost i jamčevnu sposobnost. 


Kupuje i prodaje 


valute i devize 

Veliki izbor 

Engleskih tkanina 
te Engleskog platna 


preporuča 



Zagreb 

Ilica broj 35. 
Telefon broj 20-49 


Solidna podvorba 

_ 


: 

Umjetničko nakladni zavod 
I v- 

j J. Caklović, Zagreb 

• Telefon br. 12-74, * - - Gundulićeva ttL i . 

I Naklada umjetničkih dopisnica, 

knjiga i slika. — Vlastita konfek- 
l čija listovnog papira. — Izdanje 

knjižnice „Jugoslavenska biblio- 

• teka'* „Umjetničke monografije" 

£ „Naša domovina". 

i Tražite prospekte i cjenike! 

£ * 


Naklada i trgovina umjetničkih slika 

Petar Nikoiić, Zagreb 

Ilica 36. I. kat. 

Preporuča svoje bogato skladište narodno hi- 
storčkih umjetničkih slika. Jedini zavod sa slikama 
izradjenih od naših prvih umjetnika. 

Prekrasni i ukusni okviri četverouglasti, okrugli 
i ovalni sviju veličina. 

Izaš'a nova naša slik > „Kosovska djevojka" od 
Uroša Kredića. — Veliki izbor madona i ikona na 
skladištu. 

Prik adni darovi za svaku prigodu. 

Najveći stoga i najjeftinid zavod te vrste. 

T ćžite prospekte. Tražite prospekte. 




ST. KUGLI 


KNJIŽARA KRALJEVSKOG SVEUČILIŠTA I JUGO¬ 
SLAVENSKE AKADEMIJE, ZAGREB, ILICA 30. 


PREPORUČAMO IZ NAŠE NAKLADE: 

UZORNA DJELA IZ KNJIŽEVNOSTI 


Knjiga IV. SRPSKI PRIPOVJEDAČI I. — Sćepan 
Mitrov Ljubiša. — Milan D. Miličević. — Milorad 
P. Šapčanin. — Pajo Marković-Adamov. — Priredio 
dr. David Bogdanović. — Cijena K 30'— 

Knjiga V. SRPSKI PRIPOVJEDAČI II. — Milovan 
Đ. Glišić. — Laza K. Lazarević. — Janko M. Vese- 
linović. — Priredio dr. David Bogdanović. — Cijena 
K 36'— 


Knjiga I. SMRT SMAIL-AGE ČENGIĆA. Pjesan 
Ivana Mažuranića. — Uvod i bilješke napisao dr. 

David Bogdanović. — Cijena K 32*—. 

Knjiga II. LUČA MIKROKOZMA. Spjevao Petar II. 

Potrović-Njegoš, valdika crnogorski. Izdanje priredio 
dr. David Bogdanović. — Cijena K 28’— 

Knjiga III. Demeter Dimitrija, TEUTA. Tragedija u 
5 čina. — Izdanje priredio dr. David Bogdanović. 

Cijena K 40'— 

Dr. David Bogdanović: PREGLED KNJIŽEVNOST HRVATSKE I SRPSKE 

džić i njegovi suvremenici. — Hrv. književ. za apsolu¬ 
tizma. — Cij. broširano K 100'— 

Knjiga druga, dio II.: Srpski romantizam, — Novo 
ustavno doba u Hrvatskoj, -r- Srpski realisti, — 
Hrvatska književnost poslije Šenoe. — Cijena bro¬ 
širano K 75'—. 


£ K n j i g a I.: Hrvatska i srpska tradicionalna književnost. 

£ — Stara književnost hrvatska i srpska. — Književnost 

{ hrvatska od XV, vijeka do Gaja (1830.). — Književnost 
srpska od XVIII. vijeka do Vuka St, Karadžića (1814.). 

• — Cijena broširano K 75'— 

£ Knjiga druga, dio I.: Ilirski pokret. — Vuk St Kara- 
\ ZATRAŽITE ILUSTR.NAKL. POPIS: a) Zabavnih, b) znanstvenih, c) školskih knjiga. 

£ d) muzikalija, e) papirnićkog i kancelarijskog materijala. 

i ŠALJEMO IH BADAVA I FRANKO 

£ Knjige razašiljemo uz unapred poslani novac ili uz pouzeće. Zatražite pokusni broj ilustrovanog 
časopisa „DOMA i SVIJETA" (uređuje Dr. M. Ogrizović i Iso Velikanović), koji ćemo Vam poslati badava na ogled. 
£ Obratite se kod svake Vaše potrebe na knjigama najprije na nas, jer samo n a j v e ć'a i najstarija knjižara u 
£ čitavoj Jugoslaviji. 

















